
Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΟΡΙΣΜΟΙ - ΠΕΔΙΟ ΕΦΑΡΜΟΓΗΣ 

Άρθρο 1 
Ορισμοί 

Για την εφαρμογή των διατάξεων του νόμου αυτού: 
α. Αλλοδαπός, είναι το φυσικό πρόσωπο που δεν έχει 
την ελληνική ιθαγένεια ή που δεν έχει ιθαγένεια. 

β.Υπήκοοςτρίτης χώρας, είναι το φυσικό πρόσωπο που 
δεν έχει την ελληνική ιθαγένεια ούτε την ιθαγένεια άλλου 
κράτους-μέλους της Ευρωπαϊκής Ένωσης κατά την έν¬ 
νοια του άρθρου 17παρ. 1 της Συνθήκης της Ευρωπαϊκής 
Κοινότητας. 

γ. Ανιθαγενής, είναι το φυσικό πρόσωπο που πληροί τις 
προϋποθέσεις της Σύμβασης της Ν. Υόρκης του 1954 πε¬ 
ρί του καθεστώτος των ανιθαγενών, η οποία έχει κυρωθεί 
με τον. 139/1975 (ΦΕΚ176Α'). 

δ. Άδεια διαμονής, είναι κάθε είδους πιστοποίηση που 
παρέχεται από τις ελληνικές αρχές και με βάση την οποία 
επιτρέπεται σε υπήκοο τρίτης χώρας να διαμένει νόμιμα 
στην Ελληνική Επικράτεια, σύμφωνα με τις διατάξεις του 
άρθρου 1 παρ. 2 περίπτ. α' του Κανονισμού (ΕΚ) αριθ. 
1030/2002 του Συμβουλίου της 13ης Ιουνίου 2002 "Γιατην 
καθιέρωση αδειών διαμονής ενιαίου τύπου για τους υπη¬ 
κόους τρίτων χωρών" (ΕΕΙ_ 157/15.6.2002). 

ε. Οικογενειακή επανένωση, είναι η είσοδος και η δια¬ 
μονή στη Χώρα των μελών της οικογένειας υπηκόου τρί¬ 
της χώρας που διαμένει νόμιμα στην Ελλάδα, προκειμέ- 
νου να διατηρηθεί η ενότητα της οικογένειάς του, ασχέ¬ 


τως εάν οι οικογενειακοί δεσμοί δημιουργήθηκαν πριν ή 
μετά την είσοδό του στη Χώρα. 

στ. Συντηρών, είναι ο υπήκοος τρίτης χώρας που διαμέ¬ 
νει νόμιμα στην Ελλάδα και υποβάλλει αίτηση οικογενεια¬ 
κής επανένωσης, προκειμένου να επιτραπεί η είσοδος και 
η διαμονή στα μέλη της οικογένειάς του στην Ελλάδα, 
όπως αυτά προσδιορίζονται στον παρόντα νόμο. 

ζ. Επί μακρόν διαμένων, είναι ο υπήκοος τρίτης χώρας 
που αποκτά την ανωτέρω ιδιότητα, σύμφωνα με το άρθρο 
67 του παρόντος. 

η. Σπουδαστής, είναι ο υπήκοος τρίτης χώρας που έγι¬ 
νε δεκτός σε ένα από τα εκπαιδευτικά ιδρύματα, όπως αυ¬ 
τά ορίζονται στον παρόντα νόμο, και στον οποίο έχει επι- 
τραπεί η είσοδος και διαμονή στο έδαφος της Χώρας, 
προκειμένου να έχει ως κύρια δραστηριότητά του την πα¬ 
ρακολούθηση προγράμματος σπουδών. 

θ. Ασυνόδευτος ανήλικος, είναι ο υπήκοος τρίτης χώ¬ 
ρας ή ανιθαγενής που δεν έχει συμπληρώσει το 18ο έτος 
της ηλικίας του και ο οποίος είτε εισέρχεται στην Ελληνι¬ 
κή Επικράτεια χωρίς να συνοδεύεται από τον κατά το νό¬ 
μο ή το έθιμο υπεύθυνο για την επιμέλειά του ενήλικο και 
για όσο χρονικό διάστημα διαρκεί η ανωτέρω κατάσταση 
είτε βρέθηκε χωρίς συνοδεία μετά την είσοδό του στη Χώ¬ 
ρα. 

ι. Θύμα εμπορίας ανθρώπων, είναι το φυσικό πρόσωπο 
που κατέστη θύμα των εγκλημάτων, τα οποία προβλέπο- 
νται στα άρθρα 323, 323 Α', 349, 351 και 351 Α'του Ποινι¬ 
κού Κώδικα, ανεξάρτητα από το εάν έχει εισέλθει στη Χώ¬ 
ρα νόμιμα ή παράνομα. 

Άρθρο 2 

Πεδίο εφαρμογής 

1. Οι διατάξεις του νόμου αυτού δεν έχουν εφαρμογή 
στις ακόλουθες κατηγορίες προσώπων, εκτός αν ορίζεται 
διαφορετικά σε επί μέρους διατάξεις του: 

α. Στους πολίτες της Ευρωπαϊκής Ένωσης, κατά την έν- 
νοιατου άρθρου 17παρ. 1 της Συνθήκης της Ευρωπαϊκής 
Κοινότητας, όπως αυτό τροποποιήθηκε και ισχύει. 

β. Στους διαπιστευμένους σε Πρεσβείες, Προξενεία ή 
διεθνείς οργανισμούς με έδρα την Ελλάδα υπαλλήλους, 
καθώς και στους υπηκόους τρίτων χωρών που προσλαμ¬ 
βάνονται στις ως άνω υπηρεσίες ως διοικητικό προσωπι¬ 
κό, στις συζύγους και τα τέκνα αυτών. 

γ. Στους πρόσφυγες και στα πρόσωπα που έχουν υπο¬ 
βάλει αίτηση για την αναγνώριση του καθεστώτος του 
πρόσφυγα, κατά την έννοια της Σύμβασης της Γενεύης 
του 1951, η οποία έχει κυρωθεί με το ν.δ. 3989/1959 (ΦΕΚ 
201 Α'), όπως τροποποιήθηκε και ισχύει. 

δ. Στα πρόσωπα που έχουν την άδεια να παραμείνουν 
στην Ελλάδα με βάση προσωρινή προστασία ή ζήτησαν 
την άδεια να παραμείνουν για το λόγο αυτόν και αναμέ¬ 
νουν τη σχετική απόφαση. 

ε. Στα πρόσωπα που έχουν την άδεια να παραμείνουν 
στην Ελλάδα με βάση επικουρικές μορφές προστασίας, 
σύμφωνα με τις διεθνείς υποχρεώσεις και την εθνική νο¬ 
μοθεσία, ή ζήτησαν την άδεια να παραμείνουν για το λόγο 
αυτόν και αναμένουν τη σχετική απόφαση. 

2. Πρόσωπα που έχουν περισσότερες ιθαγένειες, από 
τις οποίες η μία είναι ελληνική, ή κράτους-μέλους της Ευ¬ 
ρωπαϊκής Ένωσης θεωρούνται Έλληνες ή πολίτες των 
κρατών-μελών αντίστοιχα και εξαιρούνται από το πεδίο 
εφαρμογής του νόμου αυτού. 

3. Πρόσωπα που έχουν περισσότερες ιθαγένειες, στις 
οποίες δεν συμπεριλαμβάνεται η ελληνική, είναι υποχρε¬ 
ωμένα να επιλέξουν ιθαγένεια, με δήλωσή τους στην αρ¬ 
μόδια Υπηρεσία Αλλοδαπών και Μετανάστευσης, εφόσον 
είναι εφοδιασμένοι με διαβατήριο ή άλλο ταξιδιωτικό έγ¬ 
γραφο του οικείου κράτους. 

4. Ο νόμος αυτός εφαρμόζεται, με την επιφύλαξη ευνοϊ¬ 
κότερων ρυθμίσεων που προβλέπονται: 

α. Σε διμερείς και πολυμερείς συμφωνίες μεταξύ των 
κρατών - μελών της Ευρωπαϊκής Ένωσης ή της Ευρωπαϊ¬ 
κής Ένωσης και των κρατών - μελώντης αφ’ ενός, και τρί¬ 
των χωρών αφ’ ετέρου. 

β. Σε διμερείς καιπολυμερείς συμφωνίες μεταξύ της Ελ¬ 
ληνικής Δημοκρατίας καιτρίτων χωρών, πριν απάτην ημε¬ 
ρομηνία έναρξης ισχύος του νόμου αυτού, υπό τον όρο 
της αμοιβαιότητας. 

γ. Στον Ευρωπαϊκό Κοινωνικό Χάρτη της 18ης Οκτω¬ 
βρίου 1961, ο οποίος κυρώθηκε με το ν. 1426/1984 (ΦΕΚ 
32 Α'). 

Άρθρο 3 

Σύσταση Διυπουργικής Επιτροπής 
Παρακολούθησης της Μεταναστευτικής Πολιτικής 

1. Για το συντονισμό της μεταναστευτικής πολιτικής 
στην Ελλάδα συνιστάται Διυπουργική Επιτροπή, αποτε- 
λούμενη από τους Υπουργούς Εσωτερικών, Δημόσιας Δι¬ 
οίκησης και Αποκέντρωσης, Οικονομίας και Οικονομικών, 
Εξωτερικών, Εθνικής Άμυνας, Απασχόλησης και Κοινωνι¬ 
κής Προστασίας, Δικαιοσύνης, Δημόσιας Τάξης και 
Εμπορικής Ναυτιλίας, η οποία συνέρχεται τουλάχιστον 
δύο φορές το χρόνο. 

2. Έργο της Επιτροπής είναι η επεξεργασία θεμάτων 
μετανάστευσης (νόμιμης και παράνομης), με βάση την 
εξελικτική πορεία του φαινομένου, η έκδοση κατευθυντή¬ 
ριων οδηγιών με σκοπό το συντονισμό των κατά περίπτω¬ 
ση εμπλεκόμενων φορέων, η παρακολούθηση του έργου 
τους και η εισήγηση μέτρων θεσμικού και τεχνικού χαρα¬ 
κτήρα προς την κατεύθυνση αποτελεσματικής αντιμετώ¬ 
πισης των σχετικών προβλημάτων. Η Επιτροπή συντονίζει 


την εκπόνηση και την εφαρμογή των Ολοκληρωμένων 
Προγραμμάτων Δράσης του άρθρου 66, για την κοινωνι¬ 
κή ένταξη των υπηκόων τρίτων χωρών. 

3. Γιατη διευκόλυνση του έργου της, η Διυπουργική Επι¬ 
τροπή επικουρείται από Ειδική Επιτροπή, η οποία συνέρ¬ 
χεται τουλάχιστον μία φορά ανά τρίμηνο, και έχει ως έργο 
την προετοιμασία των θεμάτων που εξετάζονται, καθώς 
και την εισήγηση των κατάλληλων μέτρων. Η ανωτέρω Ει¬ 
δική Επιτροπή συγκροτείται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης και 
αποτελείται από τεχνοκράτες, εμπειρογνώμονες και στε¬ 
λέχη των αναφερόμενων στην παράγραφο 1 του παρό¬ 
ντος Υπουργείων. Με την ίδια απόφαση ορίζεται και ο 
Πρόεδρός της. 

4. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών, Εξωτερικών, Εθνικής Άμυνας, Απασχόλησης και Κοι¬ 
νωνικής Προστασίας, Δικαιοσύνης, Δημόσιας Τάξης και 
Εμπορικής Ναυτιλίας καθορίζονται τα ειδικότερα θέματα 
λειτουργίας της Επιτροπής της παραγράφου 1 του άρ¬ 
θρου αυτού και η γραμματειακή της υποστήριξη. 

ΚΕΦΑΛΑΙΟ Β' 

ΕΛΕΓΧΟΣ ΣΤΙΣ ΜΕΘΟΡΙΑΚΕΣ ΔΙΑΒΑΣΕΙΣ 
Άρθρο 4 

Σημεία εισόδου - εξόδου 

1. Σε κάθε πρόσωπο επιτρέπεται να εισέρχεται στο ελ¬ 
ληνικό έδαφος και να εξέρχεται από αυτό μόνον από τις 
ελεγχόμενες μεθοριακές διαβάσεις. 

2. Η είσοδος και η έξοδος εκτός των μεθοριακών διαβά¬ 
σεων της προηγούμενης παραγράφου μπορεί να επιτρα- 
πεί κατά περίπτωση, για εξαιρετικούς λόγους, με απόφα¬ 
ση του Υπουργού Δημόσιας Τάξης, που καθορίζει και τον 
τρόπο διενέργειας του ελέγχου. 

3. Με απόφαση των Υπουργών Οικονομίας και Οικονο¬ 
μικών και Δημόσιας Τάξης, είναι δυνατόν να καθορίζονται 
στα σύνορα της Χώρας προσωρινά σημεία διέλευσης 
προσώπων, για λόγους δημόσιου συμφέροντος, υπό την 
προϋπόθεση ότι θα πληρούνται οι απαραίτητες προϋπο¬ 
θέσεις για την άσκηση ελέγχου της κυκλοφορίας των 
διερχόμενων προσώπων. Οι ώρες και ο συνολικός χρόνος 
λειτουργίας αυτών των σημείων καθορίζονται με βάση τις 
ιδιαίτερες συνθήκες που επιβάλλουν την ανάγκη λειτουρ¬ 
γίας τους και σε καμία περίπτωση δεν θα υπερβαίνει τους 
οκτώ μήνες, εκτός και αν εξαιρετικοί λόγοι δημόσιου συμ¬ 
φέροντος επιβάλλουντη λειτουργία τους για μεγαλύτερο 
χρονικό διάστημα. 

Άρθρο 5 

Άσκηση ελέγχου εισόδου 

1. Κάθε πρόσωπο που εισέρχεται στο ελληνικό έδαφος 
ή εξέρχεται από αυτό υποβάλλεται σε έλεγχο κατά την 
άφιξη και την αναχώρησή του. 

2. Ο έλεγχος των προσώπων που εισέρχονται στο ελλη¬ 
νικό έδαφος ή εξέρχονται από αυτό ανήκει στην αρμοδιό¬ 
τητα του Υπουργείου Δημόσιας Τάξης και ενεργείται από 
τις κατά τόπους αρμόδιες, για το σκοπό αυτόν, αστυνομι¬ 
κές αρχές. 

3. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών, Εξωτερικών, Εθνικής Άμυνας, Δικαιοσύνης, Μετα¬ 
φορών και Επικοινωνιών, Δημόσιας Τάξης και Εμπορικής 
Ναυτιλίας καθορίζονται οι αερολιμένες, οι λιμένες και τα 

χερσαία σημεία στα σύνορα της Χώρας, μέσω των οποί¬ 
ων επιτρέπεται η είσοδος προσώπων στο ελληνικό έδα¬ 
φος και η έξοδος από αυτό, καθώς καιτο περιεχόμενο του 
κάθε μορφής ελέγχου, τα όργανα ελέγχου και η διαδικα¬ 
σία εφαρμογής των δικαστικών και διοικητικών πράξεων, 
που έχουν σχέση με την είσοδο και την έξοδο προσώπων 
από τη Χώρα. Με όμοια απόφαση είναι δυνατόν να καθο¬ 
ρίζεται απλούστερη διαδικασία ελέγχου προσώπων που 
μετέχουν περιηγητικού πλου (κρουαζιέρας) ή επιβαίνουν 
πλοίων αναψυχής ή αεροσκαφών ειδικά ναυλωμένων, κα¬ 
θώς και οι προϋποθέσεις και η διαδικασία εισόδου και 
εξόδου των υπό ναυτολόγηση ή απόλυση ναυτικών. 

4. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εξωτερικών καιΔημόσιας Τάξης, 
καθορίζονται τα έγγραφα, με τα οποία πρέπει να εφοδιά¬ 
ζονται οι υπήκοοι τρίτων χωρών που στερούνται ταξιδιω¬ 
τικών εγγράφων και δεν καθίσταται δυνατός ο έγκαιρος 
εφοδιασμός τους από τις διπλωματικές αρχές της Χώρας 
τους. 

ΚΕΦΑΛΑΙΟ Γ 

ΓΕΝΙΚΕΣ ΠΡΟΫΠΟΘΕΣΕΙΣ ΕΙΣΟΔΟΥ ΚΑΙ 
ΔΙΑΜΟΝΗΣ ΥΠΗΚΟΩΝ ΤΡΙΤΩΝ ΧΩΡΩΝ 

Άρθρο 6 

Θεώρηση εισόδου 

1. Υπήκοος τρίτης χώρας, ο οποίος εισέρχεται στο ελ¬ 
ληνικό έδαφος οφείλει να έχει διαβατήριο ή άλλο ταξι¬ 
διωτικό έγγραφο που αναγνωρίζεται από διεθνείς συμβά¬ 
σεις. 

2. Τα έγγραφα αυτά πρέπει να φέρουν, εφόσον αυτό 
απαιτείται από τις ισχύουσες διεθνείς συμβάσεις, το κοι¬ 
νοτικό δίκαιο και τις εθνικές ρυθμίσεις, θεώρηση εισόδου 
(VI3Α). 

3. Η θεώρηση εισόδου χορηγείται από την προξενική 
αρχή, στην οποία υπάγεται ο τόπος κατοικίας του υπηκό¬ 
ου τρίτης χώρας, αφού ληφθούν υπόψη λόγοι που αφο¬ 
ρούν ιδίως στη δημόσια τάξη και ασφάλεια της Χώρας και 
τη δημόσια υγεία και διακρίνεται σε θεώρηση βραχείας 
διαμονής (θεώρηση "Σένγκεν") και σε θεώρηση μακράς 
διαμονής (εθνική θεώρηση). 

4. Η εθνική θεώρηση εκδίδεται βάσει των αντίστοιχων 
για την άδεια διαμονής νομοθετικών ρυθμίσεων του πα¬ 
ρόντος και η διάρκειά της συναρτάται, κατά περίπτωση, 
με εκείνη της προβλεπόμενης διαμονής. 

5. Υπήκοοι τρίτων χωρών, που δεν έχουν υποχρέωση 
θεώρησης εισόδου, επιτρέπεται να εισέρχονται και να πα¬ 
ραμένουν στην Ελληνική Επικράτεια μέχρι τρεις μήνες 
συνολικά ή τμηματικά εντός διαστήματος έξι μηνών από 
την ημερομηνία της πρώτης εισόδου. 

6. Σε εξαιρετικές περιπτώσεις, θεώρηση εισόδου επι¬ 
τρέπεται να χορηγηθεί από τις υπηρεσίες ελέγχου διαβα¬ 
τηρίων κατά την άφιξη του υπηκόου τρίτης χώρας στο ση¬ 
μείο εισόδου, ύστερα από απόφαση του Υπουργού Δημό¬ 
σιας Τάξης. 

7. Με απόφαση του Υπουργού Εξωτερικών καθορίζο¬ 
νται οι προϋποθέσεις, τα δικαιολογητικά και η διαδικασία 
χορήγησης των θεωρήσεων εισόδου. 

Άρθρο 7 

Διέλευση υπηκόων τρίτων χωρών 

1. Για την εφαρμογή του νόμου αυτού δεν συνιστά εί¬ 
σοδο στο ελληνικό έδαφος η διαμονή υπηκόου τρίτης χώ¬ 


ρας στη ζώνη διερχομένων αερολιμένος ή λιμένος της 
Χώρας με σκοπό να συνεχίσει το ταξίδι του στην αλλοδα¬ 
πή, με το ίδιο ή άλλο αεροσκάφος ή πλοίο. 

2. Για τη διαμονή στη ζώνη διερχομένων απαιτείται θε¬ 
ώρηση εισόδου σε όσες περιπτώσεις προβλέπεται από 
την κοινοτική νομοθεσία. 

3. Ο υπήκοος τρίτης χώρας, που παραμένει στη ζώνη 
διερχομένων, υποχρεούται να αναχωρήσει. Αν δεν ανα¬ 
χωρήσει, επιβιβάζεται σε αεροσκάφος ή πλοίο, με φρο¬ 
ντίδα της αστυνομικής αρχής. Οι αερολιμενικές ή λιμενι¬ 
κές αρχές είναι υποχρεωμένες να συνδράμουν, εφόσον 
τους ζητηθεί. 

4. Οι αρμόδιες αστυνομικές, τελωνειακές, λιμενικές και 
υγειονομικές αρχές διατηρούν το δικαίωμα να ελέγχουν 
τα πρόσωπα που παραμένουν στη ζώνη διερχομένων, 
εφόσον κρίνουν τούτο αναγκαίο. 

5. Οι ελληνικές αρχές ελέγχου μπορεί να υποχρεώσουν 
σε άμεση αναχώρηση διερχόμενο υπήκοο τρίτης χώρας 
αν διαπιστώσουν ότι δεν έχει θεώρηση εισόδου, όταν αυ¬ 
τή απαιτείται, και εισιτήριο για τη συνέχιση του ταξιδιού 
του, τόσο για τη χώρα προορισμού όσο και τις ενδιάμε¬ 
σες χώρες, από το έδαφος των οποίων κατ’ ανάγκη θα 
διέλθει. 

Άρθρο 8 
Άρνηση εισόδου 

1. Οι αποφάσεις απόρριψης αιτημάτων χορήγησης θε¬ 
ώρησης εισόδου, που λαμβάνονται από τις διπλωματικές 
και προξενικές αρχές, δεν χρήζουν ειδικής αιτιολογίας, 
εκτός από τις περιπτώσεις που αναφέρονται στις ακό¬ 
λουθες κατηγορίες υπηκόων τρίτων χωρών και υπό την 
επιφύλαξη της συνδρομής λόγων δημόσιας τάξης και 
ασφάλειας: 

α. Υπηκόους τρίτων χωρών, μέλη οικογένειας Έλληνα. 

β. Υπηκόους τρίτων χωρών, μέλη οικογένειας πολίτη 
άλλου κράτους-μέλους της Ευρωπαϊκής Ένωσης. 

γ. Υπηκόους τρίτων χωρών, των οποίων η είσοδος, δια¬ 
μονή, εγκατάσταση και απασχόληση στην Ελλάδα ζητεί¬ 
ται κατ’ εφαρμογή του κοινοτικού δικαίου. 

δ. Αναγνωρισμένους πρόσφυγες και τα μέλη της οικο- 
γένειάςτους. 

ε. Υπηκόους τρίτων χωρών, που απασχολούνται σε επι¬ 
χειρήσεις εγκατεστημένες σε άλλο κράτος-μέλοςτης Ευ¬ 
ρωπαϊκής Ένωσης και μετακινούνται στην Ελλάδα για την 
εκτέλεση εργασίας ή έργου, στο πλαίσιο σχετικής συμ¬ 
βατικής υποχρέωσης. 

2. Οι ελληνικές αρχές ελέγχου μπορούν να απαγορεύ¬ 
σουν, αιτιολογημένα, την είσοδο στην Ελλάδα υπηκόου 
τρίτης χώρας που έχει θεώρηση εισόδου, εφόσον διαπι¬ 
στώσουν ότι στο πρόσωπο αυτού συντρέχει μία, τουλάχι¬ 
στον, από τις παρακάτω περιπτώσεις: 

α. Περιλαμβάνεται στον κατάλογο των υπηκόων τρίτων 
χωρών, για τους οποίους υπάρχει απαγόρευση εισόδου 
σύμφωνα με το άρθρο 82 του νόμου αυτού. 

β. Η είσοδός του μπορεί να αποτελέσει κίνδυνο για τη 
δημόσια τάξη και ασφάλεια ή τη δημόσια υγεία. 

γ. Το διαβατήριο ή άλλο ταξιδιωτικό έγγραφο που κατέ¬ 
χει δεν εξασφαλίζει την επάνοδό του στη Χώρα προέλευ¬ 
σης ή ιθαγένειάς του ή σε τρίτη χώρα. 

δ. Έρχεται με σκοπό να παραμείνει στην Ελλάδα για λό¬ 
γο, ως προς τον οποίο απαιτείται η έκδοση άδειας διαμο¬ 
νής και δεν έχει την απαιτούμενη ειδική θεώρηση εισό¬ 
δου. 

ε. Δεν κατέχει τα απαραίτητα έγγραφα για να δικαιολο- 
γήσειτο σκοπό του ταξιδιού του και τα αναγκαία για τη συ¬ 
ντήρησή του οικονομικά μέσα. Είναι, όμως, δυνατόν ημε¬ 
δαπός, με δήλωση υποδοχής που συντάσσεται σε ειδικό 
προς τούτο έντυπο και κατατίθεται ως δικαιολογητικό 
στις αρμόδιες για το διαβατηριακό έλεγχο αρχές, να ανα¬ 
φέρει το σκοπό του ταξιδιού του υπηκόου τρίτης χώρας 
και να εγγυηθεί, με την κατάθεση στο Ταμείο Παρακατα¬ 
θηκών και Δανείων ποσού που καλύπτει τις δαπάνες επα- 
ναπροώθησήςτου ή απέλασής του και ποσού ίσου με τρι¬ 
μηνιαίες αποδοχές του ανειδίκευτου εργάτη για την κά¬ 
λυψη μέρους ή του συνόλου των αναγκαίων για τη 
συντήρησή του εξόδων. 

Σε περίπτωση συνδρομής μίας εκ των ανωτέρω περι¬ 
πτώσεων επιδίδεται στον υπήκοο τρίτης χώρας το προ- 
βλεπόμενο από τις διεθνείς συμβάσεις και κανονισμούς 
σχετικό έντυπο άρνησης εισόδου. 

Ο Υπουργός Δημόσιας Τάξης μπορεί, με απόφασή του, 
να επιτρέπει στις ελεγχόμενες μεθοριακές διαβάσεις και 
στα προσωρινά σημεία διέλευσης προσώπων την είσοδο 
υπηκόου τρίτης χώρας, παράτην ύπαρξη απαγορευτικού 
λόγου της παραγράφου αυτής, εφόσον τούτο επιβάλλε¬ 
ται για σπουδαίους λόγους δημόσιου συμφέροντος ή 
ανωτέρας βίας ή διευκόλυνσης κίνησης ελληνικού πλοί¬ 
ου, η οποία δεν μπορεί να εξυπηρετηθεί με άλλο τρόπο. 

3. Υπήκοος τρίτης χώρας, που έχει εισέλθει στην Ελλά¬ 
δα από τη ζώνη διερχομένων και δεν του επιτρέπεται η εί¬ 
σοδος στη Χώρα προορισμού, δεν γίνεται δεκτός για επα- 
νείσοδο, εάν δεν πληροί εκ νέου τις προϋποθέσεις του πα¬ 
ρόντος, εφόσον κατά την επιστροφή του μεσολάβησε 
είσοδός του σε τρίτη, ενδιάμεση, χώρα. 

4. Δεν απαγορεύεται η είσοδος στην Ελλάδα προσώπου 
που αποδεικνύεται ότι έχει την ελληνική ιθαγένεια ή την 
ιθαγένεια κράτους-μέλους της Ευρωπαϊκής Ένωσης και 
αν ακόμη στερείται διαβατηρίου ή άλλου ταξιδιωτικού εγ¬ 
γράφου. 

5. Οι ελληνικές αρχές ελέγχου εφόσον, κατά την είσοδο 
στην Ελλάδα υπηκόου τρίτης χώρας που είναι κάτοχος 
άδειας διαμονής, διαπιστώσουν τη συνδρομή λόγων που 
δικαιολογούν την ανάκλησή της, οφείλουν να το γνωστο¬ 
ποιήσουν αμέσως στην αρμόδια Υπηρεσία αλλοδαπών 
και μετανάστευσης, προκειμένου να κινηθεί η σχετική δια¬ 
δικασία. 

ΚΕΦΑΛΑΙΟ Δ' 

ΓΕΝΙΚΕΣ ΠΡΟΫΠΟΘΕΣΕΙΣ ΧΟΡΗΓΗΣΗΣ 
ΑΔΕΙΩΝ ΔΙΑΜΟΝΗΣ 

Άρθρο 9 

Τύποι αδειών διαμονής 

1. Υπήκοος τρίτης χώρας, που έχει λάβει θεώρηση ει¬ 
σόδου στην Ελλάδα για έναν από τους λόγους που προ- 
βλέπονται από τις διατάξεις του παρόντος, οφείλει να ζη¬ 
τήσει άδεια διαμονής για τον ίδιο λόγο, εάν πληροί τις 
προβλεπόμενες από το νόμο αυτόν προϋποθέσεις. 

2. Καθιερώνονται οι παρακάτω κατηγορίες αδειών δια¬ 
μονής, καθώς και οιτύποι αδειών που περιλαμβάνονται σε 
αυτές. Οι τύποι αδειών διαμονής παρέχουν στον κάτοχο 
το δικαίωμα πρόσβασης στην αγορά εργασίας κατά τις 
ειδικότερες ρυθμίσεις του νόμου αυτού: 

Α) Άδεια διαμονής για εργασία: 

Α1. Εξηρτημένη εργασία ή παροχή υπηρεσιών ή έργου 

Α2. Εποχιακή εργασία 

Α3. Στελέχη εταιριών 


Α4. Προσωρινή μετακίνηση για παροχή υπηρεσίας 
Α5. Αθλητές - Προπονητές 
Α6. Μέλη καλλιτεχνικών συγκροτημάτων 
Α7. Πνευματικοί δημιουργοί 
Α8. Μέλη ξένων αρχαιολογικών σχολών 
Β) Άδεια διαμονής για ανεξάρτητη οικονομική δραστη¬ 
ριότητα: 

Β1. Ανεξάρτητη οικονομική δραστηριότητα 
Β2. Ανάπτυξη επενδυτικής δραστηριότητας 
Γ) Άδεια διαμονής για ειδικούς λόγους: 

Γ1.Σπουδές 

Γ2. Επαγγελματική κατάρτιση 

Γ3. Υπότροφοι-Ειδικά προγράμματα 

Γ4. Σπουδές σε στρατιωτικές σχολές 

Γ5. Απόκτηση ιατρικής ειδικότητας 

Γ6. Οικονομικά ανεξάρτητα άτομα 

Γ7. Ενήλικα τέκνα διπλωματικών υπαλλήλων 

Γ8. Υπηρετικό προσωπικό διπλωματικών αποστολών 

Γ9. Ανταποκριτές ξένου τύπου 

ΓΙΟ. Λειτουργοί γνωστών θρησκειών 

Γ11. Αθωνιάδα Σχολή 

Γ12. Σπουδή, γνωριμία και άσκηση του μοναχικού βίου 
Γ13. Αρχηγοί οργανωμένων ομάδων τουρισμού 
Γ14. Ερευνητές 

Δ) Άδεια διαμονής για εξαιρετικούς λόγους: 

Δ1. Ανθρωπιστικοί 
Δ2. Δημόσιο Συμφέρον 
Δ3. Θύματα εμπορίας 

Ε) Άδεια διαμονής για οικογενειακή επανένωση: 

Ε1. Μέλη οικογένειας υπηκόου τρίτης χώρας 
Ε2. Αυτοτελής άδεια διαμονής μελών οικογένειας υπη¬ 
κόου τρίτης χώρας 

Ε3. Μέλη οικογένειας Έλληνα ή πολίτη ΕΈ. 

ΣΤ) Άδεια διαμονής αόριστης διάρκειας. 

Ζ) Άδεια διαμονής επί μακράν διαμένοντος. 

3. Οι παραπάνω άδειες εκδίδονται με τη μορφή αδειών 
διαμονής ενιαίου τύπου κατ’ εφαρμογή του Κανονισμού 
ΕΚ 1030/2002, με εξαίρεση τις άδειεςτύπου Ε3, οι οποίες 
εκδίδονται με τη μορφή Δελτίου Διαμονής και Δελτίου 
Μόνιμης Διαμονής. Με απόφαση των Υπουργών Εσωτε¬ 
ρικών, Δημόσιας Διοίκησης και Αποκέντρωσης, Εξωτερι¬ 
κών και Δημόσιας Τάξης καθορίζεται η μορφή και το πε¬ 
ριεχόμενο των ανωτέρω Δελτίων. 

4. Σε κάθε άδεια διαμονής αναγράφεται εάν επιτρέπε¬ 
ται στον κάτοχο η πρόσβαση στην αγορά εργασίας, με 
επιφύλαξη των ειδικών ρυθμίσεωντου νόμου αυτού. 

Άρθρο 10 

Γ ενικές προϋποθέσεις δικαιώματος διαμονής 

Το δικαίωμα διαμονής υπηκόων τρίτων χωρών που ει¬ 
σέρχονται νόμιμα στην Ελλάδα, για έναν από τους λόγους 
του νόμου αυτού, τελεί υπό τις εξής προϋποθέσεις: 

α) Να είναι κάτοχοι ισχύοντος διαβατηρίου ή άλλου τα¬ 
ξιδιωτικού εγγράφου που αναγνωρίζεται από διεθνείς 
συμβάσεις. 

β) Να μη συντρέχει κίνδυνος για τη δημόσια τάξη και 
ασφάλεια. 

Η εξέταση λόγων που αφορούν στη δημόσια τάξη και 
ασφάλεια της Χώρας αποτελεί προαπαιτούμενο στοιχείο 
κατά την αρχική χορήγηση της άδειας διαμονής του υπη¬ 
κόου τρίτης χώρας, για την υπαγωγή στο καθεστώς του 
επί μακράν διαμένοντος και για τη χορήγηση άδειας δια¬ 
μονής αόριστης διάρκειας, κατά την πρόβλεψη της παρ. 

2 του άρθρου 91. Οι αρμόδιες Υπηρεσίες Αλλοδαπών και 
Μετανάστευσης των Περιφερειών υποχρεούνται στο τέ¬ 
λος κάθε μήνα να αποστέλλουν στις κατά τόπους αστυ¬ 
νομικές διευθύνσεις ή διευθύνσεις ασφάλειας της Ελλη¬ 
νικής Αστυνομίας καταστάσεις με τα ακριβή στοιχεία των 
υπηκόων τρίτων χωρών, των οποίων ανανεώθηκαν οι 
άδειες διαμονής. Η συνδρομή λόγων δημόσιας τάξης και 
ασφάλειας, που ανακύπτουν μετά τη χορήγηση της αρχι¬ 
κής άδειας διαμονής, συνιστούν αιτία ανάκλησής της. 

γ) Να μην αποτελούν κίνδυνο για τη δημόσια υγεία. Οι 
μόνες ασθένειες που μπορούν να δικαιολογήσουν άρνη¬ 
ση εισόδου ή του δικαιώματος διαμονής είναι εκείνες που 
προβλέπονται απάτην Παγκόσμια Οργάνωση Υγείας, κα¬ 
θώς και άλλες λοιμώδεις, μεταδοτικές ή παρασιτικές 
ασθένειες, οι οποίες επιβάλλουν τη λήψη μέτρων για την 
προστασία της δημόσιας υγείας. Η διαπίστωση, μετά την 
έκδοση της αρχικής άδειας διαμονής, ότι ο ενδιαφερόμε¬ 
νος πάσχει από ασθένεια, από την οποία προσεβλήθη με¬ 
τά την είσοδό του στη Χώρα, δεν αποτελεί λόγο για τη μη 
ανανέωση της άδειας διαμονής του ή την απομάκρυνσή 
του από το έδαφος της Χώρας. 

δ) Να διαθέτουν πλήρη ασφάλιση ασθένειας, για το σύ¬ 
νολο των κινδύνων που καλύπτονται για τους ημεδαπούς. 

ε) Να διαθέτουν πόρους για την κάλυψη των εξόδων 
επιστροφής τους στη Χώρα προέλευσης. Σε περίπτωση 
που για την επιστροφή τους προκαλείται δημόσια δαπά¬ 
νη, υποχρεούνται να την καλύψουν. 

Άρθρο 11 

Υποβολή αίτησης για χορήγηση και 
ανανέωση άδειας διαμονής 

1. Ο υπήκοος τρίτης χώρας που αιτείται τη χορήγηση 
άδειας διαμονής στην Ελλάδα, για έναν από τους λόγους 
του νόμου αυτού, οφείλει, μετά την είσοδό του στη χώρα 
και πριν από τη λήξη της θεώρησης εισόδου, εκτός αν από 
τις διατάξεις του παρόντος ορίζεται διαφορετικά, να υπο¬ 
βάλει αίτηση για τη χορήγησή της. Αρμόδια για την εξέ¬ 
ταση της αίτησης είναι η Υπηρεσία Αλλοδαπών της Περι¬ 
φέρειας που λειτουργεί στο νομό του τόπου κατοικίας ή 
διαμονής του. 

Οι αιτήσεις για τη χορήγηση και ανανέωση των αδειών 
διαμονής κατατίθενται στο δήμο ή την κοινότητα του τό¬ 
που κατοικίας ή διαμονής του αιτούντος. 

Οι δήμοι και οι κοινότητες ελέγχουν την πληρότητα των 
δικαιολογητικών και διαβιβάζουν το σχετικό φάκελο στην 
αρμόδια Υπηρεσία Αλλοδαπών της Περιφέρειας, το αρ¬ 
γότερο εντός δεκαπέντε ημερών, αφότου υποβληθούν. 

Για τις άδειες διαμονής που εκδίδονται από το Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης, η σχετική αίτηση κατατίθεται στην αρμόδια Διεύθυν¬ 
ση του Υπουργείου. 

2. Μαζί με την αίτηση χορήγησης ή ανανέωσης άδειας 
διαμονής, ο αϊτών πρέπει να καταθέτει παράβολο, όπως 
τούτο ορίζεται στο άρθρο 92 του νόμου αυτού, και να επι¬ 
συνάπτει τα απαιτούμενα για κάθε περίπτωση δικαιολο- 
γητικά που καθορίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. Με 
όμοια απόφαση καθορίζεται ο τύπος και το περιεχόμενο 
των αιτήσεων, η διαδικασία επίδοσης των αδειών διαμο¬ 
νής στους δικαιούχους, καθώς και ο τύπος της βεβαίω¬ 
σης της επόμενης παραγράφου. 

3. Η αρμόδια Διεύθυνση του Υπουργείου Εσωτερικών, 
Δημόσιας Διοίκησης και Αποκέντρωσης, καθώς και οι δή¬ 


μοι και οι κοινότητες, εφόσον τα απαιτούμενα δικαιολο- 
γητικά είναι πλήρη, χορηγούν στον υπήκοο τρίτης χώρας 
σχετική βεβαίωση κατάθεσης. 

4. Ο υπήκοος τρίτης χώρας, ο οποίος κατέθεσε εμπρό¬ 
θεσμα αίτηση χορήγησης ή ανανέωσης της άδειας δια¬ 
μονής με όλα τα απαιτούμενα δικαιολογητικά και έχει λά¬ 
βει τη βεβαίωση της προηγούμενης παραγράφου, θεω¬ 
ρείται ότι νομίμως διαμένει στη Χώρα, έως ότου η 
Διοίκηση αποφανθείεπίτου αιτήματόςτου. Σε περίπτωση 
έκδοσης απορριπτικής απόφασης, η ανωτέρω βεβαίωση 
παύει, αυτοδικαίως, να ισχύει. 

Άρθρο 12 

Διαδικασία χορήγησης και ανανέωσης 
άδειας διαμονής 

1. Η Περιφέρεια, αφού λάβει υπόψη της λόγους που 
αφορούν στη δημόσια τάξη και ασφάλεια της Χώρας, 
μπορεί να καλέσει, σύμφωνα με τις ρυθμίσεις των παρα¬ 
γράφων 2 και 3 του άρθρου αυτού, τον υπήκοο τρίτης χώ¬ 
ρας για συνέντευξη σε συγκεκριμένο τόπο και χρόνο, 
ενώπιοντης Επιτροπής Μετανάστευσης. Εάν δεν εμφανι- 
σθεί προς συνέντευξη, η αίτηση απορρίπτεται. Η σχετική 
απόφαση εκδίδεται από την Περιφέρεια μέσα σε δύο μή¬ 
νες από την περιέλευση σε αυτήν του συνόλου των απαι- 
τούμενων δικαιολογητικών. Εκπρόθεσμες αιτήσεις απορ¬ 
ρίπτονται, εκτός εάν συντρέχουν, αποδεδειγμένως, λόγοι 
ανωτέρας βίας. 

2. Η κλήση του υπηκόου τρίτης χώρας για συνέντευξη 
ενώπιον της Επιτροπής Μετανάστευσης γίνεται με από¬ 
δειξη. Μη εμφάνισή του δικαιολογείται μόνο για λόγους 
ανωτέρας βίας. Στην περίπτωση αυτή, ο υπήκοος τρίτης 
χώρας καλείται εκ νέου για συνέντευξη κατά την ανωτέρω 
διαδικασία και, εφόσον δεν εμφανισθεί, η αίτηση απορρί¬ 
πτεται. 

3. Η Επιτροπή Μετανάστευσης παρέχει τη γνώμη της 
για κάθε περίπτωση που της ζητηθεί από τον Γ ενικό Γ ραμ- 
ματέατης Περιφέρειας. 

4. Η άδεια διαμονής χορηγείται με απόφαση του Γενι¬ 
κού Γ ραμματέατης Περιφέρειας. 

5. Δεν επιτρέπεται, κατά την ανανέωση άδειας διαμο¬ 
νής, η μετατροπή της από άδεια για εξηρτημένη εργασία 
σε ανεξάρτητη οικονομική δραστηριότητα και το αντί¬ 
στροφο, πριν από την παρέλευση τριετίας από την έναρ¬ 
ξη ισχύος της αρχικής άδειας διαμονής. Σε περίπτωση 
ανανέωσης, κατά τα ανωτέρω, δεν απαιτείται η αντίστοι¬ 
χη για το σκοπό αυτόν ειδική θεώρηση εισόδου. 

6. Η ισχύς της αρχικής άδειας διαμονής, με την επιφύ¬ 
λαξη ειδικών ρυθμίσεωντου νόμου αυτού, είναι ετήσια και 
η εκάστοτε ανανέωσή της διετής, έως την πλήρωση των 
προϋποθέσεων για τη χορήγηση άδειας διαμονής αόρι¬ 
στης διάρκειας ή για την υπαγωγή στο καθεστώς του επί 
μακράν διαμένοντος. 

7. Σε κάθε περίπτωση δεν επιτρέπεται η αλλαγή σκοπού 
για τους κατόχους αδειών διαμονής για τους λόγους που 
προβλέπονται στα άρθρα 16 έως και 23,28,30,32,33,34, 
36 έως και 43 και 45 του νόμου αυτού. 

Άρθρο 13 

Γνωμοδοτική Επιτροπή Μετανάστευσης 

1. Σε κάθε νομό της Περιφέρειας συνιστάται πενταμε¬ 
λής Επιτροπή Μετανάστευσης, η οποία αποτελείται από 
τέσσερις υπαλλήλους της αρμόδιας Υπηρεσίας Αλλοδα¬ 
πών και Μετανάστευσης της Περιφέρειας, από τους οποί- 

ους ο ένας είναι ο προϊστάμενός της, ο οποίος και προε¬ 
δρεύει, και από έναν εκπρόσωπο της αστυνομικής αρχής. 
Για την Περιφέρεια Αττικής, συνιστάται μία Επιτροπή για 
κάθε αρμόδια Υπηρεσία Αλλοδαπών και Μετανάστευσης. 
Με απόφαση του Γενικού Γραμματέα της Περιφέρειας, 
συγκροτείται η Επιτροπή και ορίζονται τα τακτικά και ανα¬ 
πληρωματικά μέλη της, ο γραμματέας με τον αναπληρω¬ 
τή του, καθώς και ο εισηγητής, χωρίς δικαίωμα ψήφου, 
μαζί με τον αναπληρωτή του. Ο εισηγητής και ο γραμμα¬ 
τέας είναι υπάλληλοι της αρμόδιας Υπηρεσίας Αλλοδα¬ 
πών και Μετανάστευσης. 

2. Έργο της Επιτροπής Μετανάστευσης είναι η διατύ¬ 
πωση γνώμης για τη χορήγηση ή ανανέωση της άδειας 
διαμονής του υπηκόου τρίτης χώρας. Η Επιτροπή, για να 
διαμορφώσει τη γνώμη της, λαμβάνει υπόψη τα προβλε- 
πόμενα από τις επί μέρους διατάξεις του νόμου αυτού 
στοιχεία και την εν γένει προσωπικότητα του υπηκόου τρί¬ 
της χώρας. 

ΚΕΦΑΛΑΙΟ Ε' 

ΑΔΕΙΑ ΔΙΑΜΟΝΗΣ ΓΙΑ ΕΡΓΑΣΙΑ 
Άρθρο 14 

Διαδικασία μετάκλησης υπηκόου 
τρίτης χώρας για εργασία 

1. Επιτρέπεται η είσοδος υπηκόου τρίτης χώρας στην 
Ελλάδα για απασχόληση με σχέση εξηρτημένης εργα¬ 
σίας σε συγκεκριμένο εργοδότη και για ορισμένο είδος 
απασχόλησης, εφόσον του έχει χορηγηθεί η αντίστοιχη 
θεώρηση εισόδου. 

2. Στην έδρα κάθε Περιφέρειας συγκροτείται Επιτροπή, 
η οποία αποτελείται από: 

α. Τον Γενικό Γραμματέα της Περιφέρειας ή τον Διευ¬ 
θυντή της αρμόδιας Υπηρεσίας Αλλοδαπών και Μετανά¬ 
στευσης, ως πρόεδρο. 

β. Τον προϊστάμενο του Σώματος Επιθεωρητών Εργα¬ 
σίας (Σ.ΕΠ.Ε.). 

γ. Εκπρόσωπο της Ένωσης Νομαρχιακών Αυτοδιοική¬ 
σεων Ελλάδος (Ε.Ν.Α.Ε.). 

δ. Εκπρόσωπο του Οργανισμού Απασχόλησης Εργατι¬ 
κού Δυναμικού (Ο.Α.Ε.Δ.). 

ε. Εκπρόσωπο του Εργατικού Κέντρου της έδρας της 
Περιφέρειας. 

στ. Εκπρόσωπο των τοπικών Επιμελητηρίων. 

ζ. Εκπρόσωπο της Γενικής Συνομοσπονδίας Ενώσεων 
Γεωργικών Συνεταιρισμών (ΓΕ.Σ.Α.Σ.Ε.) ή της Πανελλή¬ 
νιας Συνομοσπονδίας Ενώσεων Γεωργικών Συνεταιρι¬ 
σμών (ΠΑ.Σ.Ε.ΓΕ.Σ.), ως τακτικά μέλη μαζί με τους υπο¬ 
δεικνυόμενους, αντίστοιχους, αναπληρωτές τους. 

3. Η Επιτροπή συγκροτείται με απόφαση του Γενικού 
Γραμματέα της Περιφέρειας το Δεκέμβριο κάθε δεύτε¬ 
ρου έτους, η θητεία της είναι διετής και αρχίζει την 1η Ια¬ 
νουάριου του επόμενου έτους. Σε περίπτωση που δεν 
υποδειχθούντα μέλη από τους οικείους φορείς της προη¬ 
γούμενης παραγράφου, μέσα σε τριάντα ημέρες αφότου 
υποβληθεί σχετικό αίτημα, ο ορισμός γίνεται από τον Γ ε¬ 
νικό Γ ραμματέα της Περιφέρειας. Έργο της Επιτροπής 
είναι η κατάρτιση, κατά το τελευταίο τρίμηνο κάθε έτους, 
έκθεσης στην οποία καταχωρίζονται οι υπάρχουσες ανά¬ 
γκες σε εργατικό δυναμικό στην Περιφέρεια και οι κενές 
θέσεις εργασίας ανά ειδικότητα, νομό και διάρκεια απα¬ 
σχόλησης, που μπορεί να καλυφθούν από υπήκοο τρίτης 
χώρας. Κατά την κατάρτιση της έκθεσης λαμβάνονται 
υπόψη, ιδίως, το συμφέρον της εθνικής οικονομίας, η 


προσφορά εργασίας από ημεδαπούς ή υπηκόους τρίτων 
χωρών που διαμένουν νόμιμα στην Ελλάδα και η ζήτηση 
ανά ειδικότητα. Η ανωτέρω έκθεση διαβιβάζεται στο 
Υπουργείο Απασχόλησης και Κοινωνικής Προστασίας, το 
οποίο επισπεύδει την έκδοση της κοινής υπουργικής από¬ 
φασης της επόμενης παραγράφου. Η ίδια έκθεση κοινο¬ 
ποιείται και στο Υπουργείο Εσωτερικών, Δημόσιας Διοί¬ 
κησης και Αποκέντρωσης. 

4. Με βάση την έκθεση της ανωτέρω παραγράφου κα¬ 
θορίζεται, με απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εξωτερικών και 
Απασχόλησης και Κοινωνικής Προστασίας, ο ανώτατος 
αριθμός αδειών διαμονής για εργασία, που χορηγούνται 
κάθε έτος σε υπηκόους τρίτων χωρών, ανά νομό, ιθαγέ¬ 
νεια, είδος και διάρκεια απασχόλησης, καθώς και κάθε 
άλλη σχετική λεπτομέρεια. Η απόφαση αυτή διαβιβάζεται 
στις οικείες Περιφέρειες, στον Ο.Α.Ε.Δ., στα συναρμόδια 
Υπουργεία, καθώς και στις οικείες ελληνικές προξενικές 
αρχές. 

5. Η απόφαση αναρτάται σε εμφανές μέρος της οικείας 
ελληνικής προξενικής αρχής. Η ίδια αρχή δέχεται αιτή¬ 
σεις καθ’ όλη τη διάρκεια του έτους και κάθε τρίμηνο δια¬ 
βιβάζει στην οικεία Περιφέρεια ονομαστικό κατάλογο 
όσων υπέβαλαν σχετικές αιτήσεις. 

6. Κάθε εργοδότης, με βάση τον κατάλογο της προη¬ 
γούμενης παραγράφου, καταθέτει στο δήμο ή στην κοι¬ 
νότητα του τόπου κατοικίας ή διαμονής του αίτηση για να 
προσλάβει προσωπικό με σύμβαση εξηρτημένης εργα¬ 
σίας, η οποία συνοδεύεται από εγγυητικές επιστολέςτρά- 
πεζας ή του Ταμείου Παρακαταθηκών και Δανείων και οι 
οποίες αντιστοιχούν σε ποσό ίσο τουλάχιστον με τις τρι¬ 
μηνιαίες αποδοχές ανειδίκευτου εργάτη για την κάλυψη 
των δαπανών τρίμηνης διαβίωσης του υπηκόου τρίτης 
χώρας στην Ελλάδα και σε ποσό που καθορίζεται με την 
κοινή υπουργική απόφαση της παρ. 2 του άρθρου 90 του 
νόμου αυτού, που καλύπτει τις δαπάνες επαναπροώθη- 
σής του ή απέλασής του στη Χώρα προέλευσης. Η εγ¬ 
γυητική επιστολή, που αντιστοιχεί στις τριμηνιαίες απο- 
δοχέςτου ανειδίκευτου εργάτη, επιστρέφεται στον εργο¬ 
δότη μετά την έκδοση της άδειας διαμονής και όχι πριν 
από την πάροδο τριμήνου από την έναρξη ισχύος της. Αρ¬ 
μόδια για την εξέταση της αίτησης είναι η οικεία Υπηρεσία 
Αλλοδαπών και Μετανάστευσης της Περιφέρειας. 

7. Ο Γενικός Γραμματέας Περιφέρειας εκδίδει πράξη, 
με την οποία εγκρίνεται η απασχόληση του υπηκόου τρί¬ 
της χώρας για παροχή εργασίας σε συγκεκριμένο εργο¬ 
δότη, την οποία και διαβιβάζει στην αρμόδια ελληνική 
προξενική αρχή. 

8. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών, 
Εξωτερικών και Απασχόλησης και Κοινωνικής Προστα¬ 
σίας μπορεί να συνιστώνται, σε έδρες πρεσβειών και έμ¬ 
μισθων ελληνικών προξενικών αρχών, στο πλαίσιο διμε¬ 
ρών συμφωνιών και με την επιφύλαξη των διεθνών υπο¬ 
χρεώσεων της Χώρας, Γ ραφεία Εύρεσης Εργασίας, να 
καθορίζονται οι αρμοδιότητές τους, να προβλέπονται οι 
οργανικές θέσεις προσωπικού, να προσδιορίζονται οι κα¬ 
τηγορίες, οι κλάδοι και τα προσόντα του εν λόγω προσω¬ 
πικού, ο τρόπος πλήρωσης των ανωτέρω οργανικών θέ¬ 
σεων και να ρυθμίζεται κάθε συναφές θέμα. 

9. Όπου στις ρυθμίσεις του παρόντος άρθρου αναφέ- 
ρεται η οικεία ελληνική προξενική αρχή, μετά τη σύσταση 

των Γραφείων Εύρεσης Εργασίας εξωτερικού της προη¬ 
γούμενης παραγράφου, νοούνται, εφεξής, τα ανωτέρω 
Γ ραφεία. 

Άρθρο 15 

Χορήγηση και ανανέωση άδειας διαμονής 
για εξηρτημένη εργασία 

1. Στον υπήκοο τρίτης χώρας, που έχει λάβει θεώρηση 
εισόδου για την παροχή εξηρτημένης εργασίας στην Ελ¬ 
λάδα, χορηγείται άδεια διαμονής για εξηρτημένη εργα¬ 
σία, εφόσον έχει συνάψει σύμβαση εργασίας από την 
οποία προκύπτει ότι η αμοιβή του είναι ίση, τουλάχιστον, 
με τις μηνιαίες αποδοχές του ανειδίκευτου εργάτη και 
προσκομίσει τα απαιτούμενα δικαιολογητικά που καθορί¬ 
ζονται με την απόφαση του άρθρου 11 παρ. 2 του νόμου 
αυτού. 

2. Για την ανανέωση άδειας διαμονής για εξηρτημένη 
εργασία, ο υπήκοος τρίτης χώρας οφείλει, μέσα σε χρο¬ 
νικό διάστημα δύο μηνών πριν από τη λήξη της άδειας δια¬ 
μονής, να καταθέσει στο δήμο ή στην κοινότητα του τό¬ 
που κατοικίας ή διαμονής του αίτηση και δικαιολογητικά 
από τα οποία να προκύπτει: 

α. Η εκπλήρωση των φορολογικών υποχρεώσεων. 

β. Η συνδρομή των προϋποθέσεων που προβλέπονται 
στην προηγούμενη παράγραφο. 

γ. Η πραγματοποίηση ελάχιστου αριθμού ημερομι¬ 
σθίων στον οικείο ασφαλιστικό φορέα, όπως αυτά καθο¬ 
ρίζονται στην απόφαση του άρθρου 90 παρ. 1 του νόμου 
αυτού. 

Αρμόδια για την εξέταση της αίτησης είναι η οικεία Υπη¬ 
ρεσία Αλλοδαπών και Μετανάστευσης της Περιφέρειας. 

3. Ο υπήκοος τρίτης χώρας επιτρέπεται να συνάπτει 
σύμβαση εργασίας με άλλο εργοδότη κατά τη διάρκεια 
ισχύος της αρχικής άδειας διαμονής του, με την προϋπό¬ 
θεση ότι δεν επέρχεται μεταβολή της ειδικότητας, για την 
οποία του χορηγήθηκε η ειδική θεώρηση εισόδου, καθώς 
και του ασφαλιστικού φορέα. Σε περίπτωση αλλαγής ερ¬ 
γοδότη, κατά τα ανωτέρω, ο εργαζόμενος οφείλει να ενη¬ 
μερώσει την αρμόδια Υπηρεσία Αλλοδαπών και Μετανά¬ 
στευσης της Περιφέρειας, σε χρονικό διάστημα τριάντα 
ημερών από τη σύναψη της νέας σύμβασης. Η Περιφέ¬ 
ρεια ενημερώνει για την ανωτέρω μεταβολή την Επιτροπή 
του άρθρου Μπαρ. 2του νόμου αυτού. 

4. Ο κάτοχος της άδειας διαμονής για εργασία μπορεί 
να εργασθεί σε άλλο νομό της ίδιας ή διαφορετικής Περι¬ 
φέρειας μετά την πάροδο ενός έτους από τη χορήγηση 
της αρχικής άδειας και εφόσον συντρέχουν οι ακόλουθες 
προϋποθέσεις: 

α. έχει λυθεί η προηγούμενη εργασιακή σχέση και έχει 
γίνει αναγγελία του λόγου λύσης της και 

β. έχει συνάψει ο υπήκοος τρίτης χώρας νέα σύμβαση 
εργασίας με εργοδότη σε άλλο νομό. 

5. Μετά την πάροδο ενός έτους από τη χορήγηση άδει¬ 
ας διαμονής για εξηρτημένη εργασία, επιτρέπεται η ανα¬ 
νέωση της άδειας διαμονής για την παροχή υπηρεσιών ή 
έργου, εφόσον ο υπήκοος τρίτης χώρας έχει εκπληρώσει 
τις φορολογικές υποχρεώσεις και έχει πραγματοποιήσει 
ελάχιστο αριθμό ημερομισθίων στον οικείο ασφαλιστικό 
φορέα, που καθορίζονται στην απόφαση του άρθρου 90 
παρ. 1 του νόμου αυτού. Η κατά τα ανωτέρω χορηγούμε¬ 
νη άδεια διαμονής για παροχή υπηρεσιών ή έργου έχει 
διετή διάρκεια και είναι δυνατόν να ανανεώνεται ανά διε¬ 
τία. Περαιτέρω μεταβολή της ανωτέρω άδειας για παρο¬ 


χή υπηρεσιών ή έργου σε αντίστοιχη εξηρτημένης εργα¬ 
σίας δεν είναι δυνατή κατά το χρόνο ισχύος της, παρά μό¬ 
νο κατά την ανανέωσή της. 

Άρθρο 16 

Εποχιακή εργασία υπηκόων τρίτων χωρών 

1. Εποχιακή εργασία υπηκόου τρίτης χώρας είναι η απα¬ 
σχόλησή του στην Ελλάδα για χρονικό διάστημα μέχρι έξι 
συνολικά μήνες, ανά ημερολογιακό έτος, σε τομέα δρα¬ 
στηριότητας που συναρτάται με πρόσκαιρη, εποχιακού 
χαρακτήρα, απασχόληση. Ο εποχιακά απασχολούμενος 
συμβάλλεται με συγκεκριμένο εργοδότη με σχέση εργα¬ 
σίας ορισμένου χρόνου. Στην οικεία σύμβαση θα πρέπει 
να αναφέρεται, ρητώς, το είδος απασχόλησης. 

2. Ο εργοδότης, που επιθυμεί να απασχολήσει υπήκοο 
τρίτης χώρας για εποχιακή εργασία και προκειμένου να 
χορηγηθεί η αντίστοιχη θεώρηση εισόδου, οφείλει να λά¬ 
βει προηγούμενη έγκριση του Γενικού Γ ραμματέατης Πε¬ 
ριφέρειας, εφόσον προβλέπονται αντίστοιχες θέσεις 
στην απόφαση του άρθρου 14 του νόμου αυτού, ύστερα 
από αίτησή του που κατατίθεται στο δήμο ή στην κοινό¬ 
τητα του τόπου κατοικίας ή διαμονής του, τουλάχιστον 
τρεις μήνες πριν από την έναρξη των εργασιώντου, εφαρ- 
μοζομένης, κατά τα λοιπά, της διαδικασίας του άρθρου 
11 του νόμου αυτού. Μαζί με την αίτηση, ο εργοδότης κα¬ 
ταθέτει εγγυητική επιστολή τράπεζας ή του Ταμείου Πα¬ 
ρακαταθηκών και Δανείων που αντιστοιχεί στις αποδοχές 
ενός μηνόςτου ανειδίκευτου εργάτη, η οποία επιστρέφε- 
ται στον εργοδότη μετά τη λήξη της άδειας διαμονής και 
την αναχώρηση του υπηκόου τρίτης χώρας από την Ελ¬ 
λάδα. 

Αρμόδια για την εξέταση της αίτησης είναι η οικεία Υπη¬ 
ρεσία Αλλοδαπών και Μετανάστευσης της Περιφέρειας. 

3. Δεν επιτρέπεται η ανανέωση άδειας διαμονής που 
έχει χορηγηθεί, σύμφωνα με τις διατάξειςτου άρθρου αυ¬ 
τού, για οποιονδήποτε από τους λοιπούς λόγους του νό¬ 
μου αυτού. 

4. Κατά τα λοιπά, η είσοδος, διαμονή και το χρονικό διά¬ 
στημα απασχόλησης υπηκόων τρίτων χωρών για εποχια¬ 
κή εργασία στην Ελλάδα ρυθμίζονται από διμερείς ή πο¬ 
λυμερείς διεθνείς συμφωνίες, οι οποίες και κατισχύουν. 

Άρθρο 17 

Χορήγηση και ανανέωση άδειας διαμονής σε μέλη 
διοικητικού συμβουλίου, διαχειριστές και 
προσωπικό εταιριών 

1. Επιτρέπεται να εισέλθουν στη Χώρα, αφού προηγου¬ 
μένως λάβουν ειδική θεώρηση εισόδου: 

α. Υπήκοοιτρίτωνχωρών, μέλη διοικητικών συμβουλίων, 
διαχειριστές και ανώτατα διευθυντικά στελέχη (γενικοί δι¬ 
ευθυντές, διευθυντές και υποδιευθυντές) θυγατρικών 
εταιριών και υποκαταστημάτων αλλοδαπών εταιριών που 
ασκούν νόμιμα εμπορική δραστηριότητα στην Ελλάδα. 

β. Το αλλοδαπό υπαλληλικό προσωπικό, το οποίο απα¬ 
σχολείται αποκλειστικά σε εταιρίες που έχουν υπαχθεί σε 
διατάξεις του α.ν. 89/1967 (ΦΕΚ 132 Α'), α.ν. 378/1968 
(ΦΕΚ82 Α') καιτου άρθρου 25του ν. 27/1975 (ΦΕΚ77 Α'), 
όπως αντικαταστάθηκε από το άρθρο 4 του ν. 2234/1994 
(ΦΕΚ 142 Α'), καθώς και σε επιχειρήσεις του ν.δ. 
2687/1953 (ΦΕΚ317 Α'). 

γ. Υπήκοοι τρίτων χωρών τεχνικοί, που απασχολούνται 
σε βιομηχανίες ή μεταλλεία υπό τους όρους που προβλέ- 
πονται στον α.ν. 448/1968 (ΦΕΚ 130 Α'). 

δ. Το αλλοδαπό προσωπικό, που απασχολείται απο¬ 
κλειστικά σε εταιρίες, οι οποίες εγκαθιδρύονται στην Ελ¬ 
λάδα κατ’ εφαρμογή του άρθρου 26 του παρόντος. 

2. Η άδεια διαμονής για εργασία χορηγείται για χρονικό 
διάστημα μέχρις ενός έτους και μπορεί να ανανεώνεται 
ανά διετία. 

3. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παρ. 1 του άρθρου 54 μέ¬ 
λη της οικογένειάς τους, στα οποία χορηγείται ατομική 
άδεια διαμονής που λήγει ταυτόχρονα με την άδεια δια¬ 
μονής των συντηρούντων. 

4. Η σχετική αίτηση για τη χορήγηση και ανανέωση της 
άδειας διαμονής, καθώς και για την οικογενειακή επανέ¬ 
νωση των υπηκόων τρίτων χωρών της παρ. 1 του νόμου 
αυτού, υποβάλλονται στη Διεύθυνση Αλλοδαπών και Με¬ 
τανάστευσης του Υπουργείου Εσωτερικών, Δημόσιας Δι¬ 
οίκησης και Αποκέντρωσης και η σχετική άδεια εκδίδεται 
από τον Υπουργό Εσωτερικών, Δημόσιας Διοίκησης και 
Αποκέντρωσης. Η εξέταση λόγων που αφορούν τη δημό¬ 
σια τάξη και ασφάλεια δεν αποτελεί προαπαιτούμενο 
στοιχείο για τη χορήγηση των ανωτέρω αδειών. Εάν από 
την έρευνα των αρμόδιων αστυνομικών αρχών προκύ- 
ψουν σχετικοί λόγοι, ανεξαρτήτως του χρονικού σημείου 
στο οποίο αναφέρονται, η άδεια διαμονής ανακαλείται. 

Άρθρο 18 

Χορήγηση και ανανέωση άδειας διαμονής σε υπηκόους 
τρίτων χωρών που μετακινούνται από επιχείρηση 
εγκατεστημένη σε κράτος-μέλοςτης Ευρωπαϊκής 
Ένωσης ή του Ευρωπαϊκού Οικονομικού Χώρου, 
με σκοπό την παροχή υπηρεσίας 

1. Σε υπήκοο τρίτης χώρας, που απασχολείται νόμιμα 
σε επιχείρηση εγκατεστημένη σε κράτος - μέλος της Ευ¬ 
ρωπαϊκής Ένωσης ή του Ευρωπαϊκού Οικονομικού Χώ¬ 
ρου και πρέπει να μετακινηθεί στην Ελλάδα για παροχή 
συγκεκριμένης υπηρεσίας, στο πλαίσιο σχετικής συμβα¬ 
τικής υποχρέωσης μεταξύ της ανωτέρω επιχείρησης και 
του αντισυμβαλλομένου, ο οποίος ασκεί τις δραστηριό- 
τητές του στην Ελλάδα, χορηγείται άδεια διαμονής, εφό¬ 
σον, πέραν των προϋποθέσεων του άρθρου 10 πληρού- 
νται και οι ακόλουθες ειδικές προϋποθέσεις: 

α. Έχει λάβει ειδική θεώρηση εισόδου, εφόσον το προ- 
βλεπόμενο διάστημα διαμονής υπερβαίνει τους τρεις μή¬ 
νες. 

β. Αποδεικνύειτη νόμιμη διαμονή του στο κράτος-μέλος 
της Ευρωπαϊκής Ένωσης, στο οποίο είναι εγκατεστημένη 
η επιχείρηση από την οποία μετακινείται. 

γ. Η επιχείρηση από την οποία μετακινείται ο υπήκοος 
τρίτης χώρας αποδεικνύει ότι τον απασχολεί νόμιμα στο 
έδαφος του κράτους-μέλους, στο οποίο είναι εγκατεστη¬ 
μένη. 

δ. Η επιχείρηση, από την οποία μετακινείται ο υπήκοος 
τρίτης χώρας έχει συνάψει σύμβαση για την παροχή της 
συγκεκριμένης υπηρεσίας με τον αντίστοιχο αντισυμβαλ¬ 
λόμενο στην Ελλάδα, στην οποία αναφέρονται ο σκοπός 
και το προβλεπόμενο διάστημα της μετακίνησης, καθώς 
και η ανάληψη των εξόδων διαμονής, ιατροφαρμακευτι¬ 
κής περίθαλψης και επιστροφής του. 

2. Η αίτηση για τη χορήγηση άδειας διαμονής κατατίθε¬ 
ται στο δήμο ή στην κοινότητα του τόπου, στον οποίο εί¬ 
ναι εγκατεστημένος ο αντισυμβαλλόμενος. Αρμόδια για 
την εξέταση της αίτησης είναι η αντίστοιχη Υπηρεσία Αλ¬ 
λοδαπών και Μετανάστευσης της Περιφέρειας. 


3. Η άδεια διαμονής χορηγείται με απόφαση του Γενι¬ 
κού Γραμματέα της Περιφέρειας για το χρόνο που απαι¬ 
τείται για την εκπλήρωση της αναληφθείσας συμβατικής 
υποχρέωσης από την επιχείρηση και δεν μπορεί να υπερ¬ 
βαίνει συνολικά το ένα έτος. Σε εξαιρετικές περιπτώσεις, 
εφόσον τούτο δικαιολογείται από την ανάγκη εκπλήρω¬ 
σης της συμβατικής υποχρέωσης της επιχείρησης, η 
ανωτέρω άδεια διαμονής μπορεί να ανανεωθεί για έξι, 
επιπλέον, μήνες. 

4. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παρ. 1 του άρθρου 54 μέ¬ 
λη της οικογένειάς τους, στα οποία χορηγείται ατομική 
άδεια διαμονής που λήγει ταυτόχρονα με την άδεια δια¬ 
μονής των συντηρούντων. 

Άρθρο 19 

Χορήγηση και ανανέωση άδειας διαμονής σε υπηκόους 
τρίτων χωρών που μετακινούνται από επιχείρηση 
εγκατεστημένη σε τρίτη χώρα με σκοπό την 
παροχή υπηρεσίας 

1. Σε υπήκοο τρίτης χώρας, που απασχολείται ως εξει- 
δικευμένο τεχνικό προσωπικό σε επιχείρηση, η οποία εί¬ 
ναι εγκατεστημένη σε τρίτη χώρα και για τον οποίο προ- 
βλέπεται η παροχή συγκεκριμένων υπηρεσιών, στο πλαί¬ 
σιο σύμβασης προμήθειας, μεταξύ της ανωτέρω 
επιχείρησης και της αντίστοιχης που ασκεί τις δραστη- 
ριότητές της στην Ελλάδα, χορηγείται άδεια διαμονής, 
εφόσον πληρούνται οι ακόλουθες προϋποθέσεις: 

α. Είναι κάτοχος ισχύοντος διαβατηρίου και έχει λάβει 
ειδική θεώρηση εισόδου και 

β. Η επιχείρηση, από την οποία μετακινείται ο υπήκοος 
τρίτης χώρας, έχει συνάψει σύμβαση προμήθειας, με την 
οποία προβλέπεται η παροχή συγκεκριμένων υπηρεσιών 
που αναφέρονται, αποκλειστικούς, στην εγκατάσταση, 
δοκιμαστική λειτουργία και συντήρηση των προμηθευό- 
μενων ειδών, το διάστημα παροχής των υπηρεσιών, ο 
αριθμός και η ειδικότητα των ατόμων που θα απασχολη¬ 
θούν, καθώς και η ανάληψη των εξόδων διαμονής, πλή¬ 
ρους ιατροφαρμακευτικής περίθαλψης και επιστροφής 
τους. 

2. Η αίτηση για τη χορήγηση άδειας διαμονής κατατίθε¬ 
ται στο δήμο ή στην κοινότητα του τόπου στον οποίο είναι 
εγκατεστημένη η ημεδαπή επιχείρηση. Αρμόδια για την 
εξέταση της αίτησης είναι η αντίστοιχη Υπηρεσία Αλλο¬ 
δαπών και Μετανάστευσης της Περιφέρειας. 

3. Η άδεια διαμονής χορηγείται με απόφαση του Γενι¬ 
κού Γ ραμματέα της Περιφέρειας για το χρόνο που απαι¬ 
τείται για την εκπλήρωση της αναληφθείσας και μόνο 
συμβατικής υποχρέωσης από την επιχείρηση και δεν μπο¬ 
ρεί να υπερβαίνει, συνολικά, τους έξι μήνες. Σε εξαιρετι¬ 
κές περιπτώσεις, εφόσον τούτο δικαιολογείται από την 
ανάγκη εκπλήρωσης της συμβατικής υποχρέωσης, η 
ανωτέρω άδεια διαμονής μπορεί να ανανεωθεί για έξι, 
επιπλέον, μήνες. 

Άρθρο 20 

Χορήγηση και ανανέωση άδειας διαμονής 
αθλητών και προπονητών 

1. Η είσοδος και διαμονή στη Χώρα υπηκόων τρίτων χω¬ 
ρών, αθλητών και προπονητών αθλήματος, που έχει ανα- 
γνωρισθεί από τις ελληνικές αθλητικές αρχές, για την εγ¬ 
γραφή, μεταγραφή ή πρόσληψή τους σε αναγνωρισμένο 
αθλητικό σωματείο σε Αθλητική Ανώνυμη Εταιρία (Α.Α. Ε.) 

ή σε Τμήμα Αμειβόμενων Αθλητών (Τ.Α.Α.), επιτρέπεται, 
ύστερα από έγκριση της ελληνικής αθλητικής ομοσπον¬ 
δίας του οικείου αθλήματος και χορήγηση ειδικής θεώ¬ 
ρησης εισόδου. 

2. Αθλητής ή προπονητής, υπήκοος τρίτης χώρας, που 
επιθυμεί να έλθει στην Ελλάδα εν όψει εγγραφής, μετα¬ 
γραφής ή πρόσληψης, καταθέτει αίτηση στο δήμο ή στην 
κοινότητα του τόπου κατοικίας ή διαμονής του, εφόσον 
έχει εγγράφει, μεταγράφει ή προσληφθεί σε ελληνικό 
αθλητικό σωματείο, Α.Α.Ε. ή Τ.Α.Α. και πληρούνται οι λοι¬ 
πές, προβλεπόμενες από το νόμο, προϋποθέσεις. 

Αρμόδια για την εξέταση της αίτησης είναι η οικεία Υπη¬ 
ρεσία Αλλοδαπών και Μετανάστευσης της Περιφέρειας. 

3. Η άδεια διαμονής χορηγείται με απόφαση του Γενι¬ 
κού Γραμματέα της Περιφέρειας για χρονικό διάστημα 
μέχρις ενός έτους και μπορεί να ανανεώνεται, σύμφωνα 
με τις διατάξεις του παρόντος, για όσο χρονικό διάστημα 
διατηρείται σε ισχύ έγγραφη συμφωνία συνεργασίας ή 
σύμβαση εργασίας του υπηκόου τρίτης χώρας. 

4. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παρ. 1 του άρθρου 54 μέ¬ 
λη της οικογένειάς τους, στα οποία χορηγείται, ύστερα 
από αίτησή τους, ατομική άδεια διαμονής που λήγει ταυ¬ 
τόχρονα με την άδεια διαμονής των συντηρούντων. 

5. Επιτρέπεται η είσοδος στη Χώρα, για προετοιμασία 
εν όψει συμμετοχής σε διεθνείς αθλητικές διοργανώσεις, 
σε αθλητές, υπηκόους τρίτων χωρών, τους προπονητές 
και λοιπό εξειδικευμένο προσωπικό που τους συνοδεύει, 
ύστερα από έγκριση της ελληνικής ομοσπονδίας του αντί¬ 
στοιχου αθλήματος που είναι αναγνωρισμένο από τις ελ¬ 
ληνικές αθλητικές αρχές. Η είσοδος επιτρέπεται, αφού 
λάβουν ειδική θεώρηση εισόδου, και αποδείξουν ότι δια¬ 
θέτουν επαρκείς πόρους διαβίωσης και πλήρη ασφάλιση 
ασθένειας. 

Η άδεια διαμονής χορηγείται για όσο χρονικό διάστημα 
ισχύει η έγκριση της ελληνικής ομοσπονδίας του οικείου 
αθλήματος και δεν μπορεί να υπερβεί το έτος. Ανανέωση 
δεν είναι επιτρεπτή. 

Άρθρο 21 

Χορήγηση και ανανέωση άδειας διαμονής σε μέλη 
καλλιτεχνικών συγκροτημάτων 

1. Υπήκοοι τρίτων χωρών, οι οποίοι είναι μέλη καλλιτε¬ 
χνικών συγκροτημάτων και οι εργαζόμενοι σε αυτά επι¬ 
τρέπεται να εισέλθουν στη Χώρα, εφόσον αποδεικνύουν 
την ανωτέρω ιδιότητα και εργασιακή σχέση τους και αφού 
λάβουν ειδική θεώρηση εισόδου. 

2. Στους υπηκόους τρίτων χωρών της προηγούμενης 
παραγράφου χορηγείται άδεια διαμονής για εργασία, 
λαμβανομένης υπόψη και της ενιαίας δομής του καλλιτε¬ 
χνικού συγκροτήματος. 

3. Η άδεια διαμονής για εργασία χορηγείται για χρονικό 
διάστημα μέχρις ενός έτους και μπορεί να ανανεώνεται, 
σύμφωνα με τις διατάξεις του νόμου αυτού, για όσο χρο¬ 
νικό διάστημα πρόκειται να διαρκέσουν οι παραστάσεις ή 
οι εκδηλώσεις στις οποίες συμμετέχουν. 

Άρθρο 22 

Χορήγηση και ανανέωση άδειας διαμονής 
σε πνευματικούς δημιουργούς 

1. Υπήκοοι τρίτων χωρών, οι οποίοι είναι πνευματικοί δη¬ 
μιουργοί, ιδίως συγγραφείς, λογοτέχνες, σκηνοθέτες, 
ζωγράφοι, γλύπτες, ηθοποιοί, μουσικοί, τραγουδιστές, 


χορογράφοι και σκηνογράφοι, επιτρέπεται να εισέλθουν 
στη Χώρα εφόσον έχουν συνάψει για το σκοπό αυτόν σχε¬ 
τική σύμβαση διάρκειας μεγαλύτερηςτωντριών μηνών με 
επιχείρηση ή οργανισμό, το αντικείμενο του οποίου συνί- 
σταται σε δραστηριότητες εκμετάλλευσης ή δημιουργίας 
προϊόντων πνευματικής ιδιοκτησίας και αφού λάβουν ει¬ 
δική θεώρηση εισόδου. 

2. Στους υπηκόους τρίτων χωρών της προηγούμενης 
παραγράφου χορηγείται άδεια διαμονής για εργασία, για 
χρονικό διάστημα μέχρις ενός έτους και μπορεί να ανα¬ 
νεώνεται, σύμφωνα με τις διατάξειςτου νόμου αυτού, για 
όσο χρονικό διάστημα ανανεώνεται η σύμβασή τους. 

Άρθρο 23 

Χορήγηση και ανανέωση άδειας διαμονής σε μέλη 
ξένων αρχαιολογικών σχολών 

1. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Πολιτισμού επιτρέπεται 
να χορηγείται σε υπήκοο τρίτης χώρας, μέλος ξένης αρ¬ 
χαιολογικής σχολής, η επιστημονική δραστηριότητα της 
οποίας υπάγεται στην εποπτεία του Υπουργείου Πολιτι¬ 
σμού, άδεια διαμονής για εργασία στο πλαίσιο της δρα¬ 
στηριότητας της σχολής, εφόσον προηγουμένως έχει λά¬ 
βει ειδική θεώρηση εισόδου από την αρμόδια ελληνική 
προξενική αρχή του τόπου κατοικίας του. 

2. Η σχετική αίτηση κατατίθεται στην αρμόδια Διεύθυν¬ 
ση Αλλοδαπών και Μετανάστευσης του Υπουργείου Εσω¬ 
τερικών, Δημόσιας Διοίκησης και Αποκέντρωσης, εφόσον 
ο υπήκοος τρίτης χώρας έχει γίνει δεκτός ως μέλος της 
οικείας αρχαιολογικής σχολής και πληρούνται οι λοιπές 
προϋποθέσεις, που προβλέπονται στο νόμο αυτόν. 

3. Στους υπηκόους τρίτων χωρών της παραγράφου 1 
χορηγείται άδεια διαμονής για εργασία, για χρονικό διά¬ 
στημα μέχρις ενός έτους και μπορεί να ανανεώνεται, 
σύμφωνα με τις διατάξεις του νόμου αυτού, για όσο χρο¬ 
νικό διάστημα διαρκεί η επιστημονική τους δραστηριό-τη- 
τα. 

4. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παρ. 1 του άρθρου 54 μέ¬ 
λη της οικογένειάς τους, στα οποία χορηγείται ατομική 
άδεια διαμονής που λήγει ταυτόχρονα με την άδεια δια¬ 
μονής των συντηρούντων. 

ΚΕΦΑΛΑΙΟ ΣΤ' 

ΑΔΕΙΑ ΔΙΑΜΟΝΗΣ ΓΙΑ ΑΣΚΗΣΗ ΑΝΕΞΑΡΤΗΤΗΣ 
ΟΙΚΟΝΟΜΙΚΗΣ ΔΡΑΣΤΗΡΙΟΤΗΤΑΣ 
ΚΑΙ ΓΙΑ ΕΠΕΝΔΥΤΙΚΟΥΣ ΣΚΟΠΟΥΣ 

Άρθρο 24 

Άσκηση ανεξάρτητης οικονομικής δραστηριότητας 

1. Επιτρέπεται η είσοδος υπηκόου τρίτης χώρας στη 
Χώρα, προκειμένου αυτός να ασκήσει ανεξάρτητη οικο¬ 
νομική δραστηριότητα, εφόσον πληρούνται, σωρευτικά, 
οι παρακάτω προϋποθέσεις: 

α. Διαθέτει επαρκείς πόρους για την άσκηση της δρα¬ 
στηριότητας και κατ’ ελάχιστο εξήντα χιλιάδες (60.000) 
ευρώ, κατατεθειμένα σε λογαριασμό στο όνομα του αι- 
τούντος, που τηρείται σε αναγνωρισμένο τραπεζικό ίδρυ¬ 
μα. Μετά τη χορήγηση της ειδικής θεώρησης εισόδου, 
απαιτείται η κατάθεση του ανωτέρω ποσού σε αντίστοιχο 
ίδρυμα της ημεδαπής. 

β. Η δραστηριότητα συμβάλλει στην ανάπτυξη της εθνι¬ 
κής οικονομίας και 

γ. κατέχει ειδική θεώρηση εισόδου. 

2. Η αίτηση για τη χορήγηση άδειας εισόδου προς άσκη¬ 
ση ανεξάρτητης οικονομικής δραστηριότητας υποβάλλε¬ 
ται στην ελληνική προξενική αρχή του τόπου κατοικίας 
του υπηκόου τρίτης χώρας μαζί με αντίστοιχη οικονομο¬ 
τεχνική μελέτη. 

3. Η αίτηση, μαζί με την ανωτέρω οικονομοτεχνική με¬ 
λέτη και τα προβλεπόμενα δικαιολογητικά, διαβιβάζεται 
στην αρμόδια Υπηρεσία Αλλοδαπών και Μετανάστευσης 
της Περιφέρειας στην οποία υπάγεται ο δήμος ή η κοινό¬ 
τητα, όπου ο ενδιαφερόμενος προτίθεται να εγκαταστα¬ 
θεί και να ασκήσει τη δραστηριότητα. 

4. Η αρμόδια Υπηρεσία Αλλοδαπών και Μετανάστευσης 
της Περιφέρειας, ύστερα από γνώμη της Επιτροπής της 
επόμενης παραγράφου, εγκρίνει την άσκηση της συγκε¬ 
κριμένης οικονομικής δραστηριότητας και αποστέλλει τη 
σχετική πράξη στην αρμόδια ελληνική προξενική αρχή, η 
οποία τη γνωστοποιεί στον ενδιαφερόμενο και χορηγεί 
την αντίστοιχη ειδική θεώρηση εισόδου. Σε περίπτωση 
απόρριψης του αιτήματος του, ο υπήκοος τρίτης χώρας 
δεν μπορεί να υποβάλει νέα αίτηση πριν από την παρέ¬ 
λευση ενός έτους. 

5. Στην έδρα κάθε Περιφέρειας, συνιστάται επταμελής 
Επιτροπή που συγκροτείται με απόφαση του Γενικού 
Γραμματέα Περιφέρειας, στην οποία συμμετέχουν: 

α) Ο προϊστάμενος της αρμόδιας Υπηρεσίας Αλλοδα¬ 
πών και Μετανάστευσης της Περιφέρειας, ως πρόεδρος. 

β) Ένας προϊστάμενος τμήματος της ίδιας υπηρεσίας. 

γ) Ο προϊστάμενος της Διεύθυνσης Σχεδιασμού και 
Ανάπτυξης της Περιφέρειας. 

δ) Ένας υπάλληλος της Δημόσιας Οικονομικής Υπηρε¬ 
σίας (Δ.Ο.Υ.) της έδρας της Περιφέρειας. 

ε) Ένας εκπρόσωπος της Νομαρχιακής Αυτοδιοίκησης 
(Ν .Α.) της έδρας της Περιφέρειας. 

στ) Ένας εκπρόσωπος της Τοπικής Ένωσης Δήμων και 
Κοινοτήτων (Τ.Ε.Δ.Κ.) του νομού που εδρεύει η Περιφέ¬ 
ρεια και 

ζ) Ένας εκπρόσωπος Επιμελητηρίου της έδρας της Πε¬ 
ριφέρειας 

ως τακτικά μέλη, μαζί μετά υποδεικνυόμενα αντίστοιχα 
αναπληρωματικά τους. 

Η ανωτέρω Επιτροπή γνωμοδοτεί, μέσα σε ένα μήνα 
αφότου υποβληθεί το σχετικό αίτημα, αναφορικά με τη 
σκοπιμότητα άσκησης της δραστηριότητας. Ειδικότερα, 
εξετάζει την αρτιότητα και δυνατότητα εφαρμογής της οι¬ 
κονομοτεχνικής μελέτης, τις περιβαλλοντικές επιπτώ¬ 
σεις, τις επιχειρηματικές εμπειρίες του υπηκόου τρίτης 
χώρας, το ύψος του διαθέσιμου κεφαλαίου και τις επι¬ 
πτώσεις στην απασχόληση, καθώς και τους ειδικούς πε¬ 
ριορισμούς που επιβάλλονται από την ισχύουσα νομοθε¬ 
σία. 

Άρθρο 25 

Χορήγηση και ανανέωση άδειας διαμονής 

1. Ο υπήκοος τρίτης χώρας, μετά την είσοδό του στη 
Χώρα, και στο πλαίσιο ισχύος της ειδικής θεώρησης εισό¬ 
δου για τη δραστηριότητα του προηγούμενου άρθρου, 
καταθέτει αίτηση για χορήγηση άδειας διαμονής στο δή¬ 
μο ή στην κοινότητα του τόπου κατοικίας ή διαμονής του, 
συνοδευόμενη από επικυρωμένο φωτοαντίγραφο του 
διαβατηρίου του. Αρμόδια για την εξέταση της αίτησης εί¬ 
ναι η οικεία Υπηρεσία Αλλοδαπών και Μετανάστευσης 
της Περιφέρειας. 


Η σχετική άδεια διαμονής εκδίδεται από τον Γενικό 
Γ ραμματέα Περιφέρειας και ισχύει για δύο έτη. 

2. Η ανωτέρω απόφαση κοινοποιείται στη Γενική Γραμ- 
ματεία Εμπορίου του Υπουργείου Ανάπτυξης. 

3. Η άδεια διαμονής μπορεί να ανανεώνεται, για δύο έτη 
κάθε φορά, ύστερα από γνώμη της Επιτροπής του προη¬ 
γούμενου άρθρου, εφόσον: 

α. Η εγκριθείσα δραστηριότητα εξακολουθεί να ασκεί¬ 
ται. 

β. Πρόκειται για την ίδια δραστηριότητα. 

γ. Έχουν εκπληρωθεί οι φορολογικές και ασφαλιστικές 
υποχρεώσεις και 

δ. Η δραστηριότητα εξακολουθεί να ασκείται εντός των 
ορίωντου ίδιου νομού. 

4. Αν η άδεια διαμονής ανακληθεί ή δεν ανανεωθεί, επι¬ 
τρέπεται, με απόφαση του Γ ενικού Γ ραμματέα της Περι¬ 
φέρειας, να χορηγηθεί στον υπήκοο τρίτης χώρας προ¬ 
θεσμία μέχρι έξι μήνες για την αναχώρησή του από την 
Ελλάδα, εφόσον τούτο κρίνεται αναγκαίο για την εκκαθά¬ 
ριση της επιχείρησής του. 

Άρθρο 26 

Άδεια διαμονής για ανάπτυξη 
επενδυτικής δραστηριότητας 

1. Επιτρέπεται η είσοδος υπηκόου τρίτης χώρας στην 
Ελλάδα, προκειμένου να πραγματοποιήσει επένδυση 
ύψους τριακοσίων χιλιάδων (300.000) ευρώ, τουλάχι¬ 
στον, που θα έχει θετικές επιπτώσεις στην εθνική οικονο¬ 
μία. 

2. Η αίτηση για τη χορήγηση της άδειας διαμονής υπο¬ 
βάλλεται στην ελληνική προξενική αρχή του τόπου κατοι¬ 
κίας του υπηκόου τρίτης χώρας. 

3. Η αίτηση μαζί με απαιτούμενα δικαιολογητικά διαβι¬ 
βάζεται στη Διεύθυνση Κεφαλαίων Εξωτερικού (Τμήμα 
Παρακολούθησης Ξένων Αμέσων Επενδύσεων) του 
Υπουργείου Οικονομίας και Οικονομικών. Τα δικαιολογη- 
τικάτου προηγούμενου εδαφίου προσδιορίζονται με κοι¬ 
νή απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομίας και Οικονομι¬ 
κών. 

4. Εντός προθεσμίας είκοσι ημερών, το αργότερο, από 
την περιέλευση του φακέλου στο Υπουργείο Οικονομίας 
και Οικονομικών, ο Υπουργός Οικονομίας και Οικονομι¬ 
κών διαβιβάζει στον Υπουργό Εσωτερικών, Δημόσιας Δι¬ 
οίκησης και Αποκέντρωσης πρόταση, κατόπιν αιτιολογη¬ 
μένης εισήγησης του Τμήματος Παρακολούθησης Ξένων 
Αμέσων Επενδύσεων του Υπουργείου, για τη σκοπιμότη¬ 
τα χορήγησης άδειας διαμονής στον αλλοδαπό, σε σχέ¬ 
ση με την επένδυση. Ο Υπουργός Εσωτερικών, Δημόσιας 
Διοίκησης και Αποκέντρωσης αποφασίζει για την έγκριση 
της άδειας διαμονής. 

5. Η έγκριση του Υπουργού Εσωτερικών, Δημόσιας Δι¬ 
οίκησης και Αποκέντρωσης διαβιβάζεται στην αρμόδια 
ελληνική προξενική αρχή, η οποία χορηγεί την ειδική θε¬ 
ώρηση εισόδου με την επιφύλαξη του άρθρου 8 του πα¬ 
ρόντος. Σε περίπτωση μη χορήγησης της έγκρισης της 
προηγούμενης παραγράφου, δεν μπορεί να υποβληθεί 
νέα αίτηση πριν από την παρέλευση ενός έτους. 

6. Ο επενδυτής οφείλει να ενημερώνει το Τμήμα Παρα¬ 
κολούθησης Ξένων Αμέσων Επενδύσεων τόσο για την 
πραγματοποίηση της επένδυσης όσο και κατ’ έτος για την 
πρόοδο υλοποίησης αυτής, αντίστοιχα. Εάν μετά την πά¬ 
ροδο ενός έτους διαπιστωθεί ότι είτε δεν πραγματοποιή- 

θηκε η επένδυση ή ότι δεν υπήρξε ανάλογη πρόοδος, ο 
Υπουργός Οικονομίας και Οικονομικών, με την ίδια διαδι¬ 
κασία της παραγράφου 4 του παρόντος, διαβιβάζει πρό¬ 
ταση στον Υπουργό Εσωτερικών, Δημόσιας Διοίκησης και 
Αποκέντρωσης, προκειμένου να αποφασίσει για την ανά¬ 
κληση ή μη της άδειας διαμονής, κατά τους όρους του άρ¬ 
θρου αυτού. 

7. Με αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών ρυθμίζονται τα ειδικότερα ζητήματα τεχνικού ή λε¬ 
πτομερειακού χαρακτήρα, που αναφέρονται είτε στην 
υλοποίηση της επένδυσης είτε στην άδεια διαμονής κατά 
τους όρους του άρθρου αυτού. 

Άρθρο 27 

Χορήγηση και ανανέωση άδειας διαμονής 

1. Ο υπήκοος τρίτης χώρας, μετά την είσοδό του στη 
Χώρα και στο πλαίσιο ισχύος της ειδικής θεώρησης εισό¬ 
δου του, σύμφωνα με την παράγραφο 5 του προηγούμε¬ 
νου άρθρου, υποβάλλει αίτηση για χορήγηση άδειας δια¬ 
μονής στη Διεύθυνση Αλλοδαπών και Μετανάστευσης 
του Υπουργείου Εσωτερικών, Δημόσιας Διοίκησης και 
Αποκέντρωσης, συνοδευόμενη από επικυρωμένο φωτοα¬ 
ντίγραφο του διαβατηρίου. 

2. Η σχετική άδεια διαμονής εκδίδεται από τον Υπουργό 
Εσωτερικών, Δημόσιας Διοίκησης και Αποκέντρωσης, 
ισχύει για τρία έτη και η οικεία απόφαση κοινοποιείται στο 
Υπουργείο Οικονομίας και Οικονομικών. 

3. Η άδεια διαμονής μπορεί να ανανεώνεται για ισόχρο¬ 
νο διάστημα, εφόσον: 

α. Η εγκριθείσα δραστηριότητα εξακολουθεί να ασκεί¬ 
ται. 

β. Πρόκειται για την ίδια δραστηριότητα ή επέκταση της 
αρχικής και 

γ. Έχουν εκπληρωθεί οι φορολογικές και ασφαλιστικές 
υποχρεώσεις. 

4. Αν η άδεια διαμονής ανακληθεί ή δεν ανανεωθεί, επι¬ 
τρέπεται να χορηγηθεί, με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης, στον 
υπήκοο τρίτης χώρας προθεσμία μέχρι έξι μήνες για την 
αναχώρησή του από την Ελλάδα, εφόσον τούτο κρίνεται 
αναγκαίο για την εκκαθάριση της επιχείρησής του. 

5. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παράγραφο 1 του άρθρου 
54 μέλη της οικογένειάς τους, στα οποία χορηγείται ατο¬ 
μική άδεια διαμονής που λήγει ταυτόχρονα με την άδεια 
διαμονής των συντηρούντων. 

ΚΕΦΑΛΑΙΟ Ζ' 

ΧΟΡΗΓΗΣΗ ΚΑΙ ΑΝΑΝΕΩΣΗ ΑΔΕΙΑΣ ΔΙΑΜΟΝΗΣ 
ΓΙΑ ΕΙΔΙΚΟΥΣ ΛΟΓΟΥΣ 

Άρθρο 28 

Χορήγηση άδειας διαμονής για λόγους σπουδών 

1. Η είσοδος υπηκόου τρίτης χώρας στην Ελλάδα για 
σπουδές σε Πανεπιστήμια, Τεχνολογικά Εκπαιδευτικά 
Ιδρύματα (Τ.Ε.Ι.), Ανώτερες Εκκλησιαστικές Σχολές και 
Εκκλησιαστικές Σχολικές Μονάδες, Ανωτέρα Σχολή Εκ¬ 
παιδευτικών Τεχνολόγων Μηχανικών της Ανώτατης Σχο¬ 
λής Παιδαγωγικής και Τεχνολογικής Εκπαιδεύσεως 
(Α.Σ.Ε.ΤΕ.Μ./Α.Σ.ΠΑΙ.Τ.Ε.), στην Ανώτερη Σχολή Τουρι¬ 
στικών Επαγγελμάτων του Ε.Ο.Τ. και σε Τεχνικά Επαγ¬ 
γελματικά Εκπαιδευτήρια (Τ.Ε.Ε.) επιτρέπεται εφόσον 


προηγουμένως λάβει ειδική θεώρηση εισόδου. Στις 
σπουδές περιλαμβάνονται και οι μεταπτυχιακές. Στην έν¬ 
νοια των σπουδών εντάσσεται και ο κύκλος προετοιμα¬ 
σίας, εφόσον αυτός προβλέπεται από την κείμενη νομο¬ 
θεσία, ως τμήμα των σπουδών αυτών. 

2. Υπήκοος τρίτης χώρας, που έχει λάβει ειδική θεώρη¬ 
ση εισόδου για σπουδές στην Ελλάδα, μπορεί να ζητήσει 
άδεια διαμονής για το σκοπό αυτόν, εφόσον συντρέχουν, 
σωρευτικά, οι εξής προϋποθέσεις: 

α. Έχει εγγράφει στο οικείο εκπαιδευτικό ίδρυμα ή έχει 
γίνει αποδεκτός προς εγγραφή. 

β. Διαθέτει επαρκείς πόρους για την κάλυψη των εξό¬ 
δων διαμονής και σπουδών για το χρόνο που ισχύει η 
άδεια διαμονής και 

γ. Έχει καταβάλει τα απαιτούμενα τέλη εγγραφής στο 
εκπαιδευτικό ίδρυμα. 

Αρμόδια για την εξέταση της αίτησης είναι η οικεία Υπη¬ 
ρεσία Αλλοδαπών και Μετανάστευσης της Περιφέρειας. 

3. Δεν χορηγείται άδεια διαμονής για λόγους σπουδών 
στους υπηκόουςτρίτωνχωρώνπου διαμένουν νόμιμα στη 
Χώρα ως εργαζόμενοι ή ασκούντες ανεξάρτητη οικονομι¬ 
κή δραστηριότητα. 

Άρθρο 29 

Διάρκεια και ανανέωση της άδειας διαμονής 

1. Η άδεια διαμονής για σπουδές ισχύει για ένα έτος και 
μπορεί να ανανεώνεται για ισόχρονο διάστημα, εφόσον ο 
κάτοχός της εξακολουθεί να πληροί τις προϋποθέσεις 
του προηγούμενου άρθρου. Αν η διάρκεια του προγράμ¬ 
ματος σπουδών είναι κατώτερη του ενός έτους, η άδεια 
διαμονής ισχύει για τη διάρκεια του προγράμματος σπου¬ 
δών. Ο συνολικός χρόνος διαμονής δεν μπορεί να υπερ- 
βεί την προβλεπόμενη από τις οικείες διατάξεις συνολική 
διάρκεια σπουδών προσαυξημένη κατά το ήμισυ. Στο 
χρόνο αυτόν προστίθεται ένα επιπλέον έτος για την εκμά¬ 
θηση της ελληνικής γλώσσας, εφόσον αυτό έχει ζητηθεί 
από το οικείο εκπαιδευτικό ίδρυμα. 

2. Για την ανανέωση της άδειας διαμονής, ο υπήκοος 
τρίτης χώρας οφείλει, δύο τουλάχιστον μήνες πριν από τη 
λήξη της, να καταθέσει αίτηση στο δήμο ή στην κοινότη¬ 
τα του τόπου κατοικίας ή διαμονής του που συνοδεύεται 
από βεβαίωση του αντίστοιχου εκπαιδευτικού ιδρύματος, 
από την οποία να προκύπτει η εγγραφή του και συμμετο¬ 
χή του στις εξετάσεις, καθώς και από πιστοποιητικό ανα¬ 
λυτικής βαθμολογίας από το οποίο προκύπτει η γενικότε¬ 
ρη πρόοδος των σπουδών του. 

Άρθρο 30 

Επαγγελματική κατάρτιση 

1. Επαγγελματική κατάρτιση, για την εφαρμογή του πα¬ 
ρόντος, είναι η φοίτηση σε Ινστιτούτο Επαγγελματικής 
Κατάρτισης (Ι.Ε.Κ.), σύμφωνα με τα προβλεπόμενα στο ν. 
2009/1992 (ΦΕΚ18 Α'), όπως κάθε φορά ισχύει. Της εν λό¬ 
γω κατάρτισης μπορεί να προηγείται, όπου απαιτείται, με 
βάση το πρόγραμμα σπουδών της απαιτούμενης ειδικό¬ 
τητας, ένα προπαρασκευαστικό έτος εκμάθησης της ελ¬ 
ληνικής γλώσσας. 

2. Η είσοδος υπηκόου τρίτης χώρας στην Ελλάδα για 
κατάρτιση σε δημόσια ή ιδιωτικά Ι.Ε.Κ. επιτρέπεται, εφό¬ 
σον ο υπήκοος τρίτης χώρας γίνει δεκτός από αυτά και 
χορηγηθεί σχετική έγκριση φοίτησης από τον Οργανισμό 
Επαγγελματικής Εκπαίδευσης και Κατάρτισης (Ο.Ε.Ε.Κ.). 
Με απόφαση του Υπουργού Εθνικής Παιδείας και Θρη- 

σκευμάτων και ύστερα από γνώμη του Διοικητικού Συμ- 
βουλίουτου Ο.Ε.Ε.Κ., καθορίζονται οι όροι, οιπροϋποθέ- 
σεις και τα πιστοποιητικά απόδειξης της γλωσσομάθειας 
όπου απαιτούνται για την έγκριση αυτή. 

3. Στο πλαίσιο εφαρμογήςτου νόμου αυτού επιτρέπεται 
η είσοδος υπηκόων τρίτων χωρών και για την παρακο¬ 
λούθηση αδιαβάθμητου εκπαιδευτικού επιπέδου προ¬ 
γραμμάτων σε εργαστήρια ελευθέρων σπουδών, εφόσον 
ο υπήκοος τρίτης χώρας γίνει δεκτός σε αυτά και υπό την 
προϋπόθεση ότι τα ανωτέρω προγράμματα απαιτούν κα¬ 
νονική και όχι εξ αποστάσεως φοίτηση. Η σχετική βεβαί¬ 
ωση του εργαστηρίου ότιο υπήκοοςτρίτης χώρας γίνεται 
δεκτός, καθώς και η διάρκεια των σχετικών προγραμμά¬ 
των θεωρείται από την αρμόδια Υπηρεσία της Νομαρχια¬ 
κής Αυτοδιοίκησης. 

4. Η οικεία ειδική θεώρηση εισόδου και η αντίστοιχη 
άδεια διαμονής, καθώς και η ανανέωσή της, χορηγούνται 
σύ μφωνα με τις προϋποθέσεις που προβλέπονται στα άρ¬ 
θρα 28 και 29 του νόμου αυτού, που εφαρμόζονται ανα- 
λόγως. 

Άρθρο 31 

Αλλαγή κατεύθυνσης σπουδών 

Υπήκοος τρίτης χώρας, ο οποίος έχει λάβει θεώρηση ει¬ 
σόδου ή άδεια διαμονής για σπουδές ή για επαγγελματι¬ 
κή κατάρτιση στην Ελλάδα, μπορεί να αλλάξει εκπαιδευ¬ 
τικό ίδρυμα, δημόσιο ή ιδιωτικό ινστιτούτο επαγγελματι¬ 
κής κατάρτισης (Ι.Ε.Κ.) ή εργαστήριο ελευθέρων 
σπουδών, καθώς και κατεύθυνση σπουδών ή επαγγελμα¬ 
τικής κατάρτισης, μόνο μία φορά και εντός του πρώτου 
έτους σπουδών του, σύμφωνα με την κείμενη νομοθεσία 
και υπό την πρόσθετη προϋπόθεση ότι δεν θα υπάρξει 
υπέρβαση του χρόνου διαμονής, που προβλεπόταν για 
τις αρχικές σπουδές. 

Άρθρο 32 

Σπουδές σε στρατιωτικές σχολές 

Υπήκοοι τρίτων χωρών, που έχουν λάβει ειδική θεώρη¬ 
ση εισόδου και έχουν γίνει δεκτοί για φοίτηση στις Σχολές 
και τα Ειδικά Σχολεία των Ενόπλων Δυνάμεων, των Σωμά¬ 
των Ασφαλείας ή Ακαδημίες του Εμπορικού Ναυτικού 
λαμβάνουν, κατ’ εξαίρεση, άδεια διαμονής για όσο χρόνο 
διαρκεί η φοίτησή τους σε αυτές. 

Όσοι έχουν γίνει δεκτοί προς φοίτηση ως υπότροφοι 
των ανωτέρω Σχολών και Ειδικών Σχολείων δεν υποχρε- 
ούνται στην καταβολή παράβολου. 

Άρθρο 33 

Απόκτηση ιατρικής ειδικότητας 

1. Για την απόκτηση ιατρικής ειδικότητας από υπήκοο 
τρίτης χώρας απαιτείται ειδική θεώρηση εισόδου και χο¬ 
ρηγείται από τον Γενικό Γραμματέα της οικείας Περιφέ¬ 
ρειας άδεια διαμονής διάρκειας ενός έτους, η οποία μπο¬ 
ρεί να ανανεώνεται ανά διετία και μέχριτην απόκτησή της. 
Προϋπόθεση για τη χορήγηση της άδειας διαμονής απο¬ 
τελεί και η προσκόμιση βεβαίωσης από νοσηλευτικό ίδρυ¬ 
μα που, σύμφωνα με την ισχύουσα νομοθεσία, παρέχει ει¬ 
δικότητα, ότι γίνεται δεκτός προς απόκτησή της. 

2. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατάτηνπαράγραφο 1 του άρθρου 
54 μέλη της οικογένειάς τους, στα οποία χορηγείται, 
ύστερα από αίτησή τους, ατομική άδεια διαμονής που λή¬ 
γει ταυτόχρονα με την άδεια διαμονής των συντηρού- 
ντων. 


Άρθρο 34 

Συμμετοχή σε ειδικά προγράμματα 

1. Υπήκοοι τρίτων χωρών, που μετέχουν σε προγράμ¬ 
ματα ανταλλαγών στο πλαίσιο διακρατικών συμφωνιών, 
σε προγράμματα συνεργασίας με χρηματοδότηση της 
Ευρωπαϊκής Ένωσης, καθώς και υπότροφοι υπουργείων, 
οργανισμών, κοινωφελών ιδρυμάτων και του Ι.Κ.Υ., γίνο¬ 
νται δεκτοί για διαμονή στη Χώρα, εφόσον έχουν λάβει ει¬ 
δική θεώρηση εισόδου. Η ειδική θεώρηση εισόδου χορη¬ 
γείται, εφόσον προσκομισθεί στην αρμόδια ελληνική προ¬ 
ξενική αρχή βεβαίωση του φορέα πραγματοποίησης του 
αντίστοιχου προγράμματος ή χορήγησης της υποτρο¬ 
φίας. 

2. Η άδεια διαμονής χορηγείται για χρονικό διάστημα 
ίσο με το διάστημα εκτέλεσης του προγράμματος ή διάρ¬ 
κειας της υποτροφίας. Οι υπότροφοι της προηγούμενης 
παραγράφου δεν υποχρεούνται στην καταβολή παράβο¬ 
λου. 

3. Σε υπηκόους τρίτων χωρών φοιτητές που συμμετέ¬ 
χουν σε προγράμματα με σκοπό την πρακτική άσκηση 
στο αντικείμενο των σπουδών τους, στο πλαίσιο διακρα¬ 
τικών συμφωνιών, χορηγείται άδεια διαμονής, με απόφα¬ 
ση του Γενικού Γραμματέα της οικείας Περιφέρειας, η 
οποία παρέχει πρόσβαση στην αγορά εργασίας, για διά¬ 
στημα έως έξι μηνών, με δυνατότητα ισόχρονης παράτα¬ 
σης, εφόσον προηγουμένως έχουν λάβει ειδική θεώρηση 
εισόδου. 

Άρθρο 35 

Επαγγελματική δραστηριότητα σπουδαστών 
υπηκόων τρίτων χωρών 

Υπήκοοι τρίτων χωρών, που έχουν λάβει άδεια διαμονής 
γιαλόγους σπουδών, σύμφωνα μετά άρθρα 28,30,32 και 
34 του παρόντος, με την επιφύλαξη της παραγράφου 3 
του προηγούμενου άρθρου, επιτρέπεται να εργάζονται 
μόνο με καθεστώς μερικής απασχόλησης, σύμφωνα με 
τους όρους της οικείας νομοθεσίας. Για το σκοπό αυτόν 
χορηγείται στον ενδιαφερόμενο υπήκοο τρίτης χώρας 
σχετική έγκριση από την Περιφέρεια με την επίδειξη της 
άδειας διαμονής του. Η διάρκεια της ανωτέρω έγκρισης 
είναι ισόχρονη με την άδεια διαμονής και μπορεί να ανα¬ 
νεώνεται παράλληλα με αυτήν. 

Άρθρο 36 

Χορήγηση άδειας διαμονής σε οικονομικά 
ανεξάρτητα άτομα 

1. Με απόφαση του Γενικού Γραμματέα Περιφέρειας, 
χορηγείται άδεια διαμονής για ένα έτος σε υπήκοο τρίτης 
χώρας, εφόσον έχει λάβει ειδική θεώρηση εισόδου και 
διαθέτει επαρκείς πόρους, σε επίπεδο σταθερού ετήσιου 
εισοδήματος για την κάλυψη των δαπανών διαβίωσης, η 
οποία μπορεί να ανανεώνεται ανά έτος, εφόσον πληρού- 
νται οι λοιπές, προβλεπόμενες από το νόμο, προϋποθέ¬ 
σεις. Το ύψος των επαρκών πόρων καθορίζεται με κοινή 
υπουργική απόφαση σύμφωνα με την παρ. 2 του άρθρου 
90 του νόμου αυτού. 

2. Ο παραπάνω υπήκοος τρίτης χώρας μπορεί να συνο¬ 
δεύεται και από τα κατάτηνπαράγραφο 1 του άρθρου 54 
μέλη της οικογένειάς του, στα οποία χορηγείται, ύστερα 
από αίτησή τους, ατομική άδεια διαμονής που λήγει ταυ¬ 
τόχρονα με την άδεια διαμονής του συντηρούντος. Η 
προϋπόθεση των επαρκών πόρων διαβίωσης θα πρέπει 

να συντρέχει είτε στο πρόσωπο του κάθε μέλους της οι¬ 
κογένειας είτε αθροιστικά για όλα τα μέλη αυτής. 

Άρθρο 37 

Χορήγηση άδειας διαμονής σε ενήλικα τέκνα 
διπλωματικών υπαλλήλων και σε υπηκόους τρίτης 
χώρας που υπηρετούν ως υπηρετικό προσωπικό 
διπλωματικών αποστολών 

1. Στα ενήλικα τέκνα διπλωματικών υπαλλήλων που 
υπηρετούν στην Ελλάδα χορηγείται, με απόφαση του Γε¬ 
νικού Γραμματέα της Περιφέρειας, άδεια διαμονής για 
χρονικό διάστημα ίσο με το χρόνο υπηρεσίας των γονέων 
τους. Η ανωτέρω άδεια δεν παρέχει δικαίωμα πρόσβασης 
στην αγορά εργασίας. 

2. Με απόφαση του Γ ενικού Γ ραμματέα της Περιφέρει¬ 
ας χορηγείται άδεια διαμονής σε υπηκόους τρίτων χω¬ 
ρών, οι οποίοι βρίσκονται στο εξωτερικό και καλούνται 
στην Ελλάδα, προκειμένου να εργασθούν ως ιδιωτικοί 
υπηρέτες μελών Διπλωματικών Αποστολών, σύμφωνα με 
το άρθρο 1 παράγραφος η' της Σύμβασης της Βιέννης 
του 1961 «Περί των Διπλωματικών Σχέσεων», η οποία έχει 
κυρωθεί με το ν.δ. 503/1970 (ΦΕΚ 108Α'). 

3. Η άδεια διαμονής των υπηκόων τρίτων χωρών της 
προηγούμενης παραγράφου χορηγείται για χρονικό διά¬ 
στημα ίσο με το χρόνο που διαρκεί η σχέση τους με το μέ¬ 
λος της Διπλωματικής Αποστολής. 

Άρθρο 38 

Χορήγηση και ανανέωση άδειας διαμονής 
σε ανταποκριτές ξένου τύπου 

1. Με απόφαση του Γ ενικού Γ ραμματέα της Περιφέρει¬ 
ας χορηγείται άδεια διαμονής στους ανταποκριτές ξένου 
τύπου, εφόσον κατέχουν ειδική θεώρηση εισόδου και 
έχουν διαπιστευθεί στη Γ ενική Γ ραμματεία Ενημέρωσης. 
Οι ανωτέρω υπήκοοι τρίτων χωρών μπορούν να συνοδεύ¬ 
ονται και από τα κατάτηνπαράγραφο 1 του άρθρου 54 μέ¬ 
λη της οικογένειάς τους για τα οποία χορηγείται, ύστερα 
από αίτησή τους, ατομική άδεια διαμονής που λήγει ταυ¬ 
τόχρονα με την άδεια διαμονής των συντηρούντων. 

2. Η άδεια διαμονής χορηγείται για χρονικό διάστημα 
μέχρι ένα έτος και μπορεί να ανανεώνεται κάθε φορά για 
ισόχρονο διάστημα. Η αίτηση για τη χορήγηση της άδει¬ 
ας διαμονής της παραγράφου αυτής κατατίθεται στο δή¬ 
μο ή στην κοινότητα του τόπου κατοικίας ή διαμονής του, 
συνοδευόμενη από αντίγραφο διαβατηρίου ή άλλου ταξι¬ 
διωτικού εγγράφου του υπηκόου τρίτης χώρας με την ει¬ 
δική θεώρηση εισόδου και βεβαίωση της Γ ενικής Γ ραμ- 
ματείας Ενημέρωσης για την ανωτέρω ιδιότητα του υπη¬ 
κόου τρίτης χώρας και για το χρονικό διάστημα της 
διαπίστευσής του. 

Αρμόδια για την εξέταση της αίτησης είναι η οικεία Υπη¬ 
ρεσία Αλλοδαπών και Μετανάστευσης της Περιφέρειας. 

Άρθρο 39 

Χορήγηση και ανανέωση άδειας διαμονής σε 
λειτουργούς των γνωστών θρησκειών 

1. Με απόφαση του Γ ενικού Γ ραμματέα της Περιφέρει¬ 
ας επιτρέπεται να χορηγείται άδεια διαμονής σε λειτουρ¬ 
γούς όλωντων γνωστών θρησκειών, υπηκόουςτρίτωνχω- 
ρών, για ένα έτος που μπορεί να ανανεώνεται ανά διετία 
και εφόσον έχουν λάβει ειδική θεώρηση εισόδου. Η ειδική 
θεώρηση εισόδου δύναται να χορηγείται, εφόσον προ- 
σκομισθεί στην αρμόδια ελληνική προξενική αρχή βεβαί¬ 


ωση του οικείου μητροπολίτη, προκειμένου για λειτουρ¬ 
γούς της επικρατούσας θρησκείας ή του οικείου εκπρο¬ 
σώπου της γνωστής θρησκείας στη Χώρα, ότι οι ανωτέρω 
λειτουργοί θα ασκήσουν αποκλειστικά ιερατικά καθήκο¬ 
ντα. Η αίτηση για τη χορήγηση της άδειας διαμονής θα 
πρέπει να συνοδεύεται από αντίστοιχη βεβαίωση ανάλη¬ 
ψης των εξόδων διαβίωσης και πλήρους ιατροφαρμακευ¬ 
τικής περίθαλψης. 

2. Οι ως άνω υπήκοοι τρίτων χωρών μπορούν να συνο¬ 
δεύονται και από τα κατά την παράγραφο 1 του άρθρου 
54 μέλη της οικογένειάς τους, στα οποία χορηγείται, 
ύστερα από αίτησή τους, ατομική άδεια διαμονής που λή¬ 
γει ταυτόχρονα με την άδεια διαμονής των συντηρού¬ 
ντων. 

Άρθρο 40 

Χορήγηση και ανανέωση άδειας διαμονής για 
φοίτηση στην Αθωνιάδα Εκκλησιαστική Ακαδημία 
του Αγίου Όρους 

1. Η είσοδος ομόδοξου υπηκόου τρίτης χώρας για φοί¬ 
τηση στην Αθωνιάδα Εκκλησιαστική Ακαδημία του Αγίου 
Όρους επιτρέπεται, εφόσον προηγουμένως ο υπήκοος 
τρίτης χώρας λάβει ειδική θεώρηση εισόδου. 

2. Ο υπήκοος τρίτης χώρας οφείλει, δύο τουλάχιστον 
μήνες πριν από τη λήξη της θεώρησης εισόδου, να υπο¬ 
βάλει στην Ιερά Επιστασία του Αγίου Όρους αίτηση για τη 
χορήγηση άδειας διαμονής. Μαζί με την αίτηση πρέπει να 
καταθέσει: 

α. Αντίγραφο διαβατηρίου ή άλλου ταξιδιωτικού εγγρά¬ 
φου με την ειδική θεώρηση εισόδου. 

β. Βεβαίωση εγγραφής στην Αθωνιάδα Εκκλησιαστική 
Ακαδημία. 

γ. Βεβαίωση Ιεράς Μονής ή ιδρύματος ή ιδιώτη ότι ανα¬ 
λαμβάνουν την κηδεμονία, τα έξοδα σπουδών και διαβίω¬ 
σής του στο Άγιον Όρος. 

δ. Βεβαίωση της Ιεράς Επιστασίας ή της Ιεράς Μονής ή 
του ιδρύματος ή του ιδιώτη, που έχουν αναλάβει την κη- 
δεμονίατου, ότι υποχρεούται προς πλήρη κάλυψη της ια¬ 
τροφαρμακευτικής περίθαλψης και των εξόδων νοσηλεί¬ 
ας του, καθώς και 

ε. Πιστοποιητικό υγείας, που εκδίδεται από ημεδαπά 
κρατικά νοσηλευτικά ιδρύματα ή κέντρα υγείας ή θερα¬ 
πευτήρια και ιατρεία του Ι.Κ.Α., ότι ο υπήκοος τρίτης χώ¬ 
ρας δεν πάσχει από νόσημα, το οποίο, σύμφωνα με τις 
ρυθμίσειςτης Παγκόσμιας Οργάνωσης Υγείας, μπορεί να 
αποτελέσει κίνδυνο για τη δημόσια υγεία. 

3. Η άδεια διαμονής του υπηκόου τρίτης χώρας χορη¬ 
γείται με απόφαση του Γενικού Γραμματέα της Περιφέ¬ 
ρειας, ύστερα από εισήγηση της Ιεράς Επιστασίας. 

4. Η άδεια διαμονής χορηγείται για το χρονικό διάστη¬ 
μα των ετών φοίτησης και μπορεί να ανανεώνεται για ένα 
ακόμη έτος. 

Άρθρο 41 

Χορήγηση και ανανέωση άδειας διαμονής για σπουδή, 
γνωριμία και άσκηση του μοναχικού βίου 

1 ,α. Σε υπήκοο τρίτης χώρας, ο οποίος έχει λάβει ειδική 
θεώρηση εισόδου, επιτρέπεται η χορήγηση άδειας δια¬ 
μονής στην περιοχή του Αγίου Όρους για σπουδή ή γνω¬ 
ριμία του Αγιορείτικου μοναχικού βίου, ύστερα από αίτη¬ 
σή του προς μία από τις είκοσι Ιερές Μονές του Αγίου 
Όρους και εισήγηση της Ιεράς Κοινότητας. Η άδεια εκδί- 
δεται με απόφαση του Γενικού Γραμματέα της Περιφέ- 

ρειας, εφόσον η φιλοξενούσα Ιερά Μονή βεβαιώνει ότι 
αναλαμβάνει να του παρέχει κατάλυμα, τροφή και λοιπά 
έξοδα διαβίωσης και νατον ασφαλίσει για την κάλυψη των 
εξόδων νοσηλείας και πλήρους ιατροφαρμακευτικής πε¬ 
ρίθαλψης. 

β. Η φιλοξενούσα Ιερά Μονή του Αγίου Όρους διαβιβά¬ 
ζει στην αρμόδια Διεύθυνση της Περιφέρειας την εισήγη¬ 
ση της Ιεράς Κοινότητας με την παραπάνω αίτηση του εν¬ 
διαφερομένου. 

γ. Η άδεια έχει ισχύ ένα έτος και μπορεί να ανανεώνεται 
κάθε φορά για ίσο χρονικό διάστημα. 

2. Με απόφαση του Γ ενικού Γ ραμματέα Περιφέρειας 
επιτρέπεται να χορηγείται άδεια διαμονής για ένα έτος, 
που μπορεί να ανανεώνεται για ισόχρονο διάστημα, σε 
υπήκοο τρίτης χώρας ο οποίος επιθυμεί να γνωρίσει το 
μοναχικό βίο ή να μονάσει, εφόσον έχει λάβει ειδική θεώ¬ 
ρηση εισόδου. Η ειδική θεώρηση εισόδου χορηγείται, 
εφόσον προσκομισθεί στην αρμόδια ελληνική προξενική 
αρχή βεβαίωση της οικείας Ιεράς Μονής ότι έχει γίνει δε¬ 
κτός για να γνωρίσει το μοναχικό βίο ή να μονάσει. Η αί¬ 
τηση για τη χορήγηση της άδειας διαμονής θα πρέπει να 
συνοδεύεται από αντίστοιχη βεβαίωση ανάληψης των 
εξόδων ιατροφαρμακευτικής περίθαλψης. 

Άρθρο 42 

Χορήγηση και ανανέωση άδειας διαμονής 
σε αρχηγούς οργανωμένων Ομάδων Τουρισμού 

1. Χορηγείται ειδική θεώρηση εισόδου σε αρχηγούς ορ¬ 
γανωμένων ΟμάδωνΤουρισμού (ΤουΓ Ι_θ3άΘΓ5), μετά από 
σύμφωνη γνώμη της αρμόδιας υπηρεσίας του Υπουργεί¬ 
ου Τουριστικής Ανάπτυξης, εφόσον οι ενδιαφερόμενοι 
υποβάλλουν σχετική αίτηση στην αρμόδια ελληνική προ¬ 
ξενική αρχή του τόπου κατοικίας τους. 

2. Ο υπήκοος τρίτης χώρας οφείλει, πέντε ημέρες από 
την άφιξή του στη Χώρα, να καταθέσει στο δήμο ή στην 
κοινότητα του τόπου κατοικίας ή διαμονής του αίτηση για 
χορήγηση άδειας διαμονής συνοδευόμενη από τα σχετι¬ 
κά δικαιολογητικά. 

Αρμόδια για την εξέταση της αίτησης είναι η οικεία Υπη¬ 
ρεσία Αλλοδαπών και Μετανάστευσης της Περιφέρειας. 

3. Η ανωτέρω άδεια διαμονής, η οποία επιτρέπει στον 
κάτοχό της να ασκεί την εργασία για την οποία εισήλθε 
στη Χώρα, χορηγείται με απόφαση του Γενικού Γ ραμμα¬ 
τέα της Περιφέρειας για χρονικό διάστημα έως οκτώ μη¬ 
νών και δεν ανανεώνεται εντός του ίδιου έτους. 

Άρθρο 43 

Χορήγηση και ανανέωση άδειας διαμονής σε 
υπηκόους τρίτων χωρών για την εκπόνηση 
ερευνητικού προγράμματος 

1. Σε υπήκοο τρίτης χώρας που επιθυμεί να διαμείνει 
στην Ελλάδα, με σκοπό τη συμμετοχή του σε ερευνητικά 
προγράμματα σε δημόσιο ερευνητικό οργανισμό ή άλ¬ 
λους αντίστοιχους ερευνητικούς φορείς του δημόσιου 
τομέα ή ν.π.ι.δ., που εποπτεύονται από δημόσια αρχή, χο¬ 
ρηγείται άδεια διαμονής για την εκπόνηση ερευνητικού 
προγράμματος, εφόσον πληρούνται οι προϋποθέσεις 
του άρθρου 10 του νόμου αυτού και έχει συνάψει σύμβα¬ 
ση συνεργασίας με τον ερευνητικό οργανισμό, στην 
οποία αναγράφονται οι όροι συνεργασίας, ο χρόνος ολο¬ 
κλήρωσής της, καθώς και η ανάληψη των εξόδων διαμο¬ 
νής και επιστροφής του από τον αυτό οργανισμό. 


2. Ο ενδιαφερόμενος υπήκοος τρίτης χώρας, αφού 
προηγουμένως λάβει ειδική θεώρηση εισόδου, καταθέτει 
αίτηση στο δήμο ή την κοινότητα του τόπου κατοικίας ή 
διαμονής του. Αρμόδια για την εξέταση της αίτησης είναι 
η οικεία Υπηρεσία Αλλοδαπών και Μετανάστευσης της 
Περιφέρειας. 

Η άδεια διαμονής χορηγείται με απόφαση του Γενικού 
Γ ραμματέα της οικείας Περιφέρειας, είναι ετήσιας διάρ¬ 
κειας και μπορεί να ανανεώνεται κατ’ έτος και για τον ίδιο 
λόγο, μέχρι την ολοκλήρωση του ερευνητικού προγράμ¬ 
ματος. 

3. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παράγραφο 1 του άρθρου 
54 μέλη της οικογένειάς τους, στα οποία χορηγείται, 
ύστερα από αίτησή τους, ατομική άδεια διαμονής που λή¬ 
γει ταυτόχρονα με την άδεια διαμονής των συντηρού- 
ντων. 

ΚΕΦΑΛΑΙΟ Η' 

ΧΟΡΗΓΗΣΗ ΚΑΙ ΑΝΑΝΕΩΣΗ ΑΔΕΙΩΝ ΔΙΑΜΟΝΗΣ 
ΓΙΑ ΕΞΑΙΡΕΤΙΚΟΥΣ ΛΟΓΟΥΣ 

Άρθρο 44 

Χορήγηση και ανανέωση αδειών διαμονής 
για ανθρωπιστικούς λόγους 

1. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Απασχόλησης και Κοι¬ 
νωνικής Προστασίας, επιτρέπεται να χορηγείται άδεια 
διαμονής για λόγους ανθρωπιστικής φύσεως σε υπηκό¬ 
ους τρίτων χωρών: 

α. Θύματα εργατικών ατυχημάτων και λοιπών ατυχημά¬ 
των, για όσο χρονικό διάστημα διαρκεί η θεραπεία ή συ- 
νταξιοδοτούνται για την ίδια αιτία. 

β. Θύματα εγκληματικών πράξεων, εφόσον αυτές προ¬ 
κύπτουν από δικαστική απόφαση και για όσο χρονικό διά¬ 
στημα διαρκεί η θεραπεία τους. 

γ. Πρόσωπα, τα οποία φιλοξενούνται σε ιδρύματα και 
σε νομικά πρόσωπα κοινωφελούς σκοπού. 

δ. Ανήλικα, την επιμέλεια των οποίων έχουν ελληνικές 
οικογένειες ή οικογένειες υπηκόων τρίτων χωρών με νό¬ 
μιμη διαμονή στη Χώρα ή για τα οποία είναι εκκρεμής δια¬ 
δικασία υιοθεσίας. 

ε. Πρόσωπα που πάσχουν από σοβαρά προβλήματα 
υγείας. 

Η συνδρομή σοβαρών προβλημάτων υγείας, καθώς και 
η διάρκεια της θεραπείας, διαπιστώνονται με πρόσφατο 
πιστοποιητικό κρατικού νοσοκομείου ή νοσοκομείου του 
Ιδρύματος Κοινωνικών Ασφαλίσεων. Σε περίπτωση κατά 
την οποία το πρόβλημα υγείας αναφέρεται σε λοιμώδες 
νόσημα, για την έκδοση της ανωτέρω απόφασης απαιτεί¬ 
ται σύμφωνη γνώμη του Υπουργού Υγείας και Κοινωνικής 
Αλληλεγγύης ότι δεν συντρέχει κίνδυνος για τη δημόσια 
υγεία. Προϋπόθεση για τη χορήγηση της ανωτέρω άδει¬ 
ας στις περιπτώσεις α', β' και ε' είναι η προηγούμενη κα¬ 
τοχή από τον αιτούντα άδειας διαμονής. Η διάρκεια της 
άδειας είναι μέχρι ένα έτος και μπορεί να ανανεώνεται κά¬ 
θε φορά για ισόχρονο διάστημα. 

2. Σε περίπτωση συνδρομής λόγων που δεν εμπίπτουν 
στις ρυθμίσεις της προηγούμενης παραγράφου και οι 
οποίοι καθιστούν αναγκαία την παραμονή υπηκόου τρί¬ 
της χώρας, είναι δυνατή η χορήγηση άδειας διαμονής, με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, ύστερα από γνώμη της Επιτρο- 

πής της παραγράφου 1 του άρθρου 89 του παρόντος. Η 
διάρκεια της ανωτέρω άδειας δεν μπορεί να υπερβείτους 
έξι μήνες και δεν ανανεώνεται για την ίδια αιτία παρά μό¬ 
νο για έναν από τους λοιπούς λόγους που προβλέπονται 
στις διατάξεις του παρόντος. 

3. Αρμόδια υπηρεσία για την υποβολή των παραπάνω 
αιτήσεων είναι η Διεύθυνση Αλλοδαπών και Μετανάστευ¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης. 

4. Στις περιπτώσεις των προσώπων της παραγράφου 1 
που τα μέλη της οικογένειάς τους είναι κάτοχοι άδειας 
διαμονής για λόγους οικογενειακής επανένωσης είναι δυ¬ 
νατή η ανανέωση της άδειας διαμονής τους για ίσο χρο¬ 
νικό διάστημα με την ισχύ της άδειας για ανθρωπιστικούς 
λόγους. Η σχετική απόφαση εκδίδεται από τον Γενικό 
Γραμματέα της Περιφέρειας. Στην περίπτωση που δεν 
πληρούται η προϋπόθεση της περίπτωσης γ' του άρθρου 
53, η άδεια μπορεί να χορηγηθεί κατά παρέκκλιση της διά¬ 
ταξης αυτής. 

5. Η άδεια διαμονής που χορηγείται για ανθρωπιστι¬ 
κούς λόγους μπορεί να ανανεωθεί για έναν από τους λοι¬ 
πούς λόγους του νόμου αυτού, εφόσον εκλείψουν οι λό¬ 
γοι για τους οποίους εκδόθηκαν ή εφόσον τούτο έχει ορι- 
σθεί με την απόφαση χορήγησής της. 

6. Οι άδειες διαμονής του παρόντος άρθρου παρέχουν 
στον υπήκοο τρίτης χώρας δικαίωμα πρόσβασης στην 
αγορά εργασίας. 

7. Οι άδειες διαμονής της παραγράφου 1 δεν υπόκεινται 
στην καταβολή παράβολου. 

Άρθρο 45 

Χορήγηση άδειας διαμονής για δημόσιο συμφέρον 

1. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Εξωτερικών χορηγείται 
άδεια διαμονής σε υπηκόους τρίτων χωρών, εφόσον αι¬ 
τιολογημένα συντρέχει δημόσιο συμφέρον. Η ανωτέρω 
άδεια διαμονής παρέχει στον υπήκοο τρίτης χώρας δικαί¬ 
ωμα πρόσβασης στην αγορά εργασίας. Η άδεια διαμονής 
χορηγείται για χρονικό διάστημα ενός έτους και μπορεί 
να ανανεώνεται για ισόχρονο διάστημα. Η αίτηση για τη 
χορήγηση της άδειας διαμονής της παραγράφου αυτής 
υποβάλλεται στη Διεύθυνση Αλλοδαπών και Μετανά¬ 
στευσης του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

2. Οι παραπάνω υπήκοοι τρίτων χωρών μπορούν να συ¬ 
νοδεύονται και από τα κατά την παράγραφο 1 του άρθρου 
54 μέλη της οικογένειάς τους, στα οποία χορηγείται ατο¬ 
μική άδεια διαμονής που λήγει ταυτόχρονα με την άδεια 
διαμονής των συντηρούντων. 

ΚΕΦΑΛΑΙΟ Θ' 

ΧΟΡΗΓΗΣΗ ΚΑΙ ΑΝΑΝΕΩΣΗ ΑΔΕΙΑΣ ΔΙΑΜΟΝΗΣ 
ΣΕ ΘΥΜΑΤΑ ΕΜΠΟΡΙΑΣ ΑΝΘΡΩΠΩΝ 

Άρθρο 46 

Χορήγηση και ανανέωση άδειας διαμονής 
σε θύματα εμπορίας ανθρώπων 

1. Σε υπήκοο τρίτης χώρας, που έχει χαρακτηρισθεί θύ¬ 
μα εμπορίας ανθρώπων με πράξη του αρμόδιου Εισαγγε¬ 
λέα Πρωτοδικών κατά την έννοια της περίπτωσης ι' του 
άρθρου 1 του νόμου αυτού και ύστερα από αίτηση του θύ¬ 
ματος που υποβάλλεται είτε αυτοπροσώπως είτε μέσω 
του αρμόδιου εισαγγελέα χορηγείται σχετική άδεια δια¬ 


μονής, για την οποία δεν απαιτείται η καταβολή παράβο¬ 
λου. 

2. Η άδεια αυτή χορηγείται με τη διαδικασία και τις προ¬ 
ϋποθέσεις των επόμενων άρθρων. 

Άρθρο 47 

Ενημέρωση θυμάτων και ειδική μέριμνα για ανήλικους 

1. Σε περίπτωση που οι αρμόδιες αστυνομικές ή εισαγ- 
γελικές αρχές πιθανολογήσουν ότι υπήκοος τρίτης χώ¬ 
ρας εμπίπτει στην κατηγορία των θυμάτων, όπως αυτά 
ορίζονται σύμφωνα με την περίπτωση ι'του άρθρου 1 του 
παρόντος, τον ενημερώνουν για τη δυνατότητα χορήγη¬ 
σης άδειας διαμονής περιορισμένης ισχύος, εφόσον συ¬ 
νεργάζεται στην καταπολέμηση της εμπορίας ανθρώπων. 
Την ενημέρωση αυτή μπορεί να παρέχουν και οι αρμόδιοι 
φορείς κοινωνικής στήριξης που προβλέπονται στο πα¬ 
ράρτημα του π.δ. 233/2003 (ΦΕΚ 248 Α'), όπως κάθε φο¬ 
ρά ισχύει. 

2. Στην περίπτωση υπηκόων τρίτων χωρών που είναι 
ασυνόδευτοι ανήλικοι, οι αρμόδιες εισαγγελικές ή αστυ¬ 
νομικές αρχές λαμβάνουν τα απαραίτητα μέτρα για να 
προσδιορίσουν την ταυτότητα και την ιθαγένειά τους και 
να θεμελιώσουν το γεγονός ότι δεν συνοδεύονται. Επί¬ 
σης, καταβάλλουν κάθε δυνατή προσπάθεια για τον τα¬ 
χύτερο δυνατό εντοπισμό της οικογένειάς τους και λαμ¬ 
βάνουν αμέσως τα απαραίτητα μέτρα για να εξασφαλί¬ 
σουν τη νομική τους εκπροσώπηση και, εφόσον 
χρειάζεται, την εκπροσώπησή τους στο πλαίσιο της ποινι¬ 
κής διαδικασίας. 

Άρθρο 48 

Προθεσμία περίσκεψης 

1. Στα πρόσωπα των προηγούμενων διατάξεων παρέ¬ 
χεται, με πράξη της αρμόδιας εισαγγελικής αρχής, προ¬ 
θεσμία περίσκεψης, ώστε να συνέλθουν και να είναι σε θέ¬ 
ση να διαφύγουν από την επιρροή των δραστών των σχε¬ 
τικών αδικημάτων, για να μπορούν να λάβουν 
ανεπηρέαστη απόφαση σχετικά με τη συνεργασία τους 
με τις διωκτικές αρχές. 

2. Η προθεσμία αυτή δεν μπορεί να υπερβαίνει τον ένα 
μήνα. Ειδικά για τους ανήλικους, η ίδια προθεσμία μπορεί 
να παρατείνεται για έναν ακόμη μήνα με απόφαση της αρ¬ 
μόδιας εισαγγελικής αρχής και με κριτήριο την εξυπηρέ¬ 
τηση του συμφέροντος του ανηλίκου. 

3. Μόνη η προθεσμία περίσκεψης δεν θεμελιώνει δικαί¬ 
ωμα διαμονής στη Χώρα. Κατά το ίδιο διάστημα, τα ανω¬ 
τέρω πρόσωπα δεν απελαύνονται, τυχόν δε εκδοθείσα 
απόφαση απέλασης ανακαλείται. 

4. Με απόφαση της εισαγγελικής αρχής, η προθεσμία 
περίσκεψης μπορεί να τερματίζεται πριν από τη λήξη της, 
εφόσον: 

α. διαπιστωθεί από την οικεία εισαγγελική ή αστυνομική 
αρχή ότι το ανωτέρω πρόσωπο εκουσίως επανασυνέδεσε 
τις σχέσεις του με τους δράστες των εγκλημάτων της πε¬ 
ρίπτωσης ι'του άρθρου 1 του νόμου αυτού ή 

β. για λόγους δημόσιας τάξης και ασφάλειας. 

Άρθρο 49 

Περίθαλψη και παροχές κατά την περίοδο περίσκεψης 

1. Κατά τη διάρκεια της περιόδου περίσκεψης, τα ανω¬ 
τέρω πρόσωπα έχουν πρόσβαση στην περίθαλψη, σύμ¬ 
φωνα με τις προβλέψεις του άρθρου 7 του π.δ. 233/2003, 
όπως κάθε φορά ισχύει. 

2. Στα ίδια πρόσωπα διασφαλίζονται ικανές συνθήκες 
διαβίωσης, εφόσον δεν διαθέτουν επαρκείς πόρους. 

3. Οι αρμόδιες εισαγγελικές και αστυνομικές αρχές 
φροντίζουν, κατά προτεραιότητα, για την προστασία και 
ασφάλεια των προσώπων αυτών, σύμφωνα με τις οικείες 
διατάξεις. Επίσης, παρέχονται υπηρεσίες μετάφρασης 
και διερμηνείας, όταν τα θύματα αγνοούν την ελληνική 
γλώσσα, καθώς και κάθε αναγκαία νομική βοήθεια. 

Άρθρο 50 

Προϋποθέσεις χορήγησης και 
ανανέωσης άδειας διαμονής 

1. Μετά την πάροδο της προθεσμίας περίσκεψης ή και 
πριν παρέλθει αυτή, εφόσον συντρέξει η περίπτωση β' της 
παραγράφου αυτής, ο αρμόδιος Εισαγγελέας εξετάζει 
εάν πληρούται μία από τις ακόλουθες προϋποθέσεις και 
συντάσσει σχετική έκθεση: 

α. Εάν κρίνεται σκόπιμη η παράταση της διαμονής του 
εν λόγω προσώπου στην Ελληνική Επικράτεια, προς δι¬ 
ευκόλυνση της διενεργούμενης έρευνας ή της ποινικής 
διαδικασίας. 

β. Εάν το ανωτέρω πρόσωπο έχει επιδείξει σαφή βού¬ 
ληση συνεργασίας και 

γ. Εάν το ίδιο πρόσωπο έχει διακόψει κάθε σχέση με 
τους φερόμενους ως δράστες των αδικημάτων της περί¬ 
πτωσης ι'του άρθρου 1 του νόμου αυτού. 

2. Η εξέταση της αίτησης για τη χορήγηση της άδειας 
διαμονής γίνεται κατά προτεραιότητα και η χορήγησή της 
διενεργείται με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. Με την επιφύλαξη 
λόγων δημόσιας τάξης και ασφάλειας, εκδίδεται άδεια 
διαμονής διάρκειας δώδεκα μηνών, εάν συντρέχει μία από 
τις προϋποθέσεις της προηγούμενης παραγράφου και η 
οποία ανανεώνεται κάθε φορά για ισόχρονο διάστημα, 
εφόσον συνεχίζουν να πληρούνται οι ίδιες προϋποθέσεις. 

3. Η ανωτέρω άδεια διαμονής διασφαλίζει δικαίωμα 
πρόσβασης στην αγορά εργασίας, η οποία ισχύει μόνο 
κατά τη διάρκειάτης, στιςπαροχές και την περίθαλψη του 
άρθρου 49 του νόμου αυτού, καθώς και στις προϋποθέ¬ 
σεις επαγγελματικής κατάρτισης και εκπαίδευσης, σύμ¬ 
φωνα με τις ειδικότερες προβλέψεις του άρθρου 6 του 
π.δ. 233/2003. 

Άρθρο 51 

Ειδικοί λόγοι μη ανανέωσης και ανάκλησης 
της άδειας διαμονής 

Η άδεια διαμονής δεν ανανεώνεται ή ανακαλείται, εφό¬ 
σον συντρέχει μία από τις ακόλουθες προϋποθέσεις: 

α. Εάν ο δικαιούχος επανασυνδέσει τις σχέσεις του 
ενεργώς και εκουσίως με τους εικαζόμενους δράστες 
των πράξεων που έχει καταγγείλει. 

β. Εάν η αρμόδια αρχή κρίνει ότι η συνεργασία ή η κα¬ 
ταγγελία του θύματος είναι δόλια ή καταχρηστική. 

γ. Όταν το θύμα παύει να συνεργάζεται. 

δ. Εάν με πρωτοβουλία της αρμόδιας εισαγγελικής ή δι¬ 
καστικής αρχής η σχετική διαδικασία διακοπεί. 

ε. Όταν έχει εκδοθεί αμετάκλητη δικαστική απόφαση, 
με την οποία περατώνεται και η σχετική διαδικασία. 

Άρθρο 52 

Αλλαγή σκοπού διαμονής 

Μέσα σε ένα μήνα από την περάτωση της σχετικής διαδι¬ 
κασίας με την έκδοση αμετάκλητης δικαστικής απόφασης, 
μπορεί να χορηγείται στον κάτοχο άδειας διαμονής, με την 


ιδιότητα του θύματος εμπορίας ανθρώπων, άδεια διαμο¬ 
νής για έναν από τους λόγους και υπό τις αντίστοιχες προ¬ 
ϋποθέσεις που προβλέπονται στο νόμο αυτόν, με απόφα¬ 
ση του Γ ενικού Γ ραμματέα της οικείας Περιφέρειας. 

ΚΕΦΑΛΑΙΟ Γ 

ΧΟΡΗΓΗΣΗ ΚΑΙ ΑΝΑΝΕΩΣΗ ΑΔΕΙΑΣ ΔΙΑΜΟΝΗΣ 
ΓΙΑ ΟΙΚΟΓΕΝΕΙΑΚΗ ΕΠΑΝΕΝΩΣΗ 

Άρθρο 53 

Προϋποθέσεις για την οικογενειακή επανένωση 

Ο υπήκοος τρίτης χώρας που κατοικεί νόμιμα στην Ελ¬ 
λάδα επί δύο τουλάχιστον έτη δικαιούται να ζητήσει την 
είσοδο και διαμονή στη χώρα μελών της οικογένειάς του, 
εφόσον πληρούνται, σωρευτικά, οι κατωτέρω προϋποθέ¬ 
σεις: 

α. Αποδεικνύει την ύπαρξη της οικογενειακής σχέσης. 

β. Τα μέλη της οικογένειάς του πρόκειται να κατοική¬ 
σουν μαζί του. 

γ. Αποδεικνύει ότι διαθέτει ετήσιο προσωπικό εισόδημα 
σταθερό και τακτικό, επαρκές για τις ανάγκες της οικογέ- 
νειάς του, το οποίο δεν προέρχεται από προσφυγή στο 
σύστημα κοινωνικής αρωγής της Χώρας. Το εισόδημα αυ¬ 
τό δεν μπορεί να είναι μικρότερο από τις ετήσιες αποδο¬ 
χές του ανειδίκευτου εργάτη, προσαυξημένο κατά 20% 
για τη σύζυγο και κατά 15% για κάθε τέκνο. Σε περίπτωση 
κατά την οποία και οι δύο σύζυγοι διαμένουν, νομίμως, 
στη Χώρα, εφόσον πρόκειται για επανένωση των τέκνων 
τους, δεν απαιτείται η ανωτέρω προσαύξηση, κατά 15%, 
για κάθε τέκνο. 

δ. Διαθέτει πλήρη ασφάλιση ασθένειας ως προς το σύ¬ 
νολο των κινδύνων που καλύπτονται για τους ημεδα¬ 
πούς, η οποία να μπορεί να καλύψει και τα μέλη της οικο- 
γένειάς του. 

Άρθρο 54 
Μέλη οικογένειας 

1. Ως μέλη οικογένειας υπηκόου τρίτης χώρας που ει¬ 
σέρχονται στη Χώρα, στο πλαίσιο της οικογενειακής επα¬ 
νένωσης, νοούνται: 

α. Οι σύζυγοι, εφόσον έχουν συμπληρώσει το 18ο έτος 
της ηλικίας τους, καθώς και τα κάτω των 18 ετών άγαμα, 
κοινά τέκνα τους, συμπεριλαμβανομένων και εκείνων που 
έχουν υιοθετηθεί. 

β. Τα λοιπά, κάτω των 18 ετών, άγαμα τέκνα του συντη- 
ρούντος ή του ετέρου των συζύγων, συμπεριλαμβανομέ¬ 
νων των τέκνων που έχουν υιοθετηθεί, εφόσον του έχει 
ανατεθεί η άσκηση της γονικής μέριμνας. 

2. Σε περίπτωση πολυγαμίας, αν ο συντηρών έχει ήδη 
σύζυγο που ζει μαζί του στην Ελλάδα, δεν επιτρέπεται η 
οικογενειακή επανένωση με άλλη σύζυγο. 

Κατά παρέκκλιση της παραγράφου 1 περίπτωση β', δεν 
επιτρέπεται η οικογενειακή επανένωση ανήλικων τέκνων 
του συντηρούντος και άλλης συζύγου, πέραν των ανήλι¬ 
κων τέκνων αυτού με τη σύζυγο με την οποία έχει ήδη επα¬ 
νενωθεί στη Χώρα, σύμφωνα με τις διατάξεις του προη¬ 
γούμενου άρθρου. 

Άρθρο 55 

Υποβολή και εξέταση της αίτησης 
για οικογενειακή επανένωση 

1. Ο συντηρών καταθέτει αίτηση στο δήμο ή στην κοι- 
νότητατου τόπου κατοικίας ή διαμονήςτου για την έ-γκρι- 
ση οικογενειακής επανένωσης. Αρμόδια για την εξέταση 

της αίτησης είναι η αντίστοιχη Υπηρεσία Αλλοδαπών και 
Μετανάστευσης της Περιφέρειας. 

2. Η αίτηση γίνεται δεκτή, εφόσον πληρούνται οι προϋ¬ 
ποθέσεις των άρθρων 53 και 54 του νόμου αυτού. Ο Γενι¬ 
κός Γραμματέας της Περιφέρειας υποχρεούται να ζητή¬ 
σει προηγουμένως τη γνώμη της οικείας αστυνομικής αρ¬ 
χής για θέματα που αφορούν στη δημόσια τάξη και 
ασφάλεια της Χώρας, καθώς και τη γνώμη της αρμόδιας 
ελληνικής προξενικής αρχής προς διακρίβωση ύπαρξης 
της οικογενειακής σχέσης. Οι ανωτέρω γνώμες παρέχο¬ 
νται εντός διμήνου αφότου ζητηθούν. 

3. Η απόφαση του Γενικού Γραμματέα, με την οποία ε- 
γκρίνεται η αίτηση για οικογενειακή επανένωση διαβιβά¬ 
ζεται στην οικεία ελληνική προξενική αρχή, η οποία χορη¬ 
γεί στα μέλη της οικογένειας του υπηκόου τρίτης χώρας 
τις απαιτούμενες ειδικές θεωρήσεις εισόδου, με την επι¬ 
φύλαξη των διατάξεων του άρθρου 8 του παρόντος. 

Άρθρο 56 

Χορήγηση άδειας διαμονής 

1 .Τα μέλη της οικογένειας του συντηρούντος, μετά την 
είσοδό τους στη Χώρα και πριν από τη λήξη της θεώρησης 
εισόδου, καταθέτουν αίτηση στο δήμο ή στην κοινότητα 
του τόπου κατοικίας ή διαμονής του για χορήγηση άδειας 
διαμονής για οικογενειακή επανένωση. Αρμόδια για την 
εξέταση της αίτησης είναι η αντίστοιχη Υπηρεσία Αλλο¬ 
δαπών και Μετανάστευσης της Περιφέρειας. 

Κατά την εξέταση της αίτησης του παρόντος και του 
επόμενου άρθρου εκτιμάται ιδιαιτέρως και το συμφέρον 
των ανήλικων τέκνων. 

2. Για τα ανήλικα τέκνα η αίτηση υποβάλλεται από εκεί¬ 
νον που ασκεί τη γονική μέριμνα και τους χορηγείται ατο¬ 
μική άδεια διαμονής. Για την άδεια αυτή και μέχρι τη συ¬ 
μπλήρωση του δέκατου τέταρτου έτους ηλικίας του ανη¬ 
λίκου δεν απαιτείται η καταβολή παράβολου. 

3. Οι αιτούμενες άδειες διαμονής χορηγούνται με από¬ 
φαση του Γενικού Γ ραμματέα της οικείας Περιφέρειας το 
αργότερο μέσα σε εννέα μήνες, αφότου υποβλήθηκαν οι 
σχετικές αιτήσεις μετά απαιτούμενα δικαιολογητικά. 

Άρθρο 57 

Διάρκεια και ανανέωση της άδειας διαμονής 

1. Στα μέλη της οικογένειας χορηγείται ατομική άδεια 
διαμονής για χρονικό διάστημα ενός έτους, την οποία 
μπορούν να ανανεώνουν ανά διετία. 

2. Το μέλος της οικογένειας, που επιθυμεί την ανανέω¬ 
ση της άδειας διαμονής για λόγους οικογενειακής επανέ¬ 
νωσης υποχρεούται, δύο τουλάχιστον μήνες πριν από τη 
λήξη της, να καταθέσει αίτηση στο δήμο ή στην κοινότη¬ 
τα του τόπου κατοικίας ή διαμονής του. Αρμόδια για την 
εξέταση της αίτησης είναι η αντίστοιχη Υπηρεσία Αλλο¬ 
δαπών και Μετανάστευσης της Περιφέρειας. Κατάταλοι- 
πά, εφαρμόζονται αναλόγως οι διατάξεις του άρθρου 11 
του νόμου αυτού. 

3. Κατά την ανανέωση της άδειας διαμονής, όταν ο συ- 
ντηρών δεν έχει επαρκείς πόρους χωρίς προσφυγή στο 
σύστημα κοινωνικής αρωγής της Χώρας, όπως αναφέρε- 
ται στην παράγραφο 1 περίπτωση γ' του άρθρου 53 του 
νόμου αυτού, λαμβάνονται υπόψη οι συνεισφορές των με¬ 
λών της οικογένειας στο συνολικό εισόδημά της. 


Άρθρο 58 

Ανάκληση άδειας διαμονής 

1. Η άδεια διαμονής για οικογενειακή επανένωση δεν 
χορηγείται ή ανακαλείται ή δεν ανανεώνεται, εκτός από 
τις περιπτώσεις που αναφέρονται στο άρθρο 75 του νό¬ 
μου αυτού και στις ακόλουθες περιπτώσεις: 

α. Ο συντηρών και τα μέλη της οικογένειάςτου έπαυσαν 
να διάγουν πραγματικό συζυγικό ή οικογενειακό βίο. 

β. Διαπιστωθεί ότι η οικογενειακή σχέση, ιδίως ο γάμος, 
η υιοθεσία ή η αναγνώριση τέκνων έχει συναφθεί με σκο¬ 
πό την καταστρατήγηση των διατάξεων του νόμου αυτού, 
προκειμένου να αποκτηθεί η άδεια διαμονής. Η οικογενει¬ 
ακή σχέση θεωρείται ότι έχει συναφθεί για το σκοπό αυ¬ 
τόν, ιδίως όταν δεν υπάρχει συμβίωση των μελών της οι¬ 
κογένειας ή δεν υφίσταται δυνατότητα επικοινωνίας τους 
ή όταν ο ένας σύζυγος αγνοεί θέματα που σχετίζονται με 
την προσωπική κατάσταση του ετέρου των συζύγων. 

γ. Η διαμονή του συντηρούντος τερματισθεί και το μέ¬ 
λος της οικογένειας δεν διαθέτει αυτοτελές δικαίωμα δια¬ 
μονής, σύμφωνα με το άρθρο 60 του νόμου αυτού. 

2. Οι αρμόδιες Υπηρεσίες Αλλοδαπών και Μετανάστευ¬ 
σης της οικείας Περιφέρειας, που λειτουργούν στο νομό 
του τόπου κατοικίας ή διαμονής του, διενεργούν τους κα¬ 
τάλληλους σχετικούς ελέγχους, ιδίως μέσω προσωπικών 
συνεντεύξεων με τον συντηρούντο και τα μέλη της οικο- 
γένειάς του, τόσο κατά την αρχική χορήγηση όσο και κα¬ 
τά την ανανέωση των αδειών διαμονής. Έλεγχοι μπορούν 
να διενεργούνται σε κάθε περίπτωση που περιέρχεται 
στη γνώση των ανωτέρω υπηρεσιών και για οποιοδήποτε 
περιστατικό που μπορεί να δικαιολογήσει ανάκληση της 
άδειας διαμονής. 

3. Πριν από την απόρριψη αίτησης, την ανάκληση ή την 
άρνηση ανανέωσης της άδειας διαμονής ή σε περίπτωση 
λήψης μέτρου απομάκρυνσης εις βάρος του συντηρού¬ 
ντος ή μελών της οικογένειάςτου, λαμβάνονται υπόψη ο 
χαρακτήρας και η σταθερότητα των οικογενειακών δε- 
σμώντου προσώπου, η διάρκεια διαμονήςτου στη Χώρα, 
καθώς και η ύπαρξη οικογενειακών, πολιτιστικών και κοι¬ 
νωνικών δεσμών με τη χώρα καταγωγής του. 

Άρθρο 59 

Δικαιώματα μελών οικογένειας υπηκόου τρίτης χώρας 

Τα μέλη της οικογένειάςτου συντηρούντος έχουν, κατ’ 
αντιστοιχία με αυτόν, δικαίωμα: 

α. Πρόσβασης στην εκπαίδευση. 

β. Πρόσβασης στη μισθωτή εργασία και σε ανεξάρτητη 
οικονομική δραστηριότητα. 

Η πρόσβαση αυτή, κατά το δωδεκάμηνο διάστημα δια¬ 
μονής από τη χορήγηση της αρχικής άδειας, κατά την πα¬ 
ράγραφο 1 του άρθρου 57 του νόμου αυτού, τελεί υπό 
τους όρους και τις προϋποθέσεις που θα καθοριστούν με 
την κοινή υπουργική απόφαση της παραγράφου 1 του άρ¬ 
θρου 90 του νόμου αυτού. 

γ. Πρόσβασης στον επαγγελματικό προσανατολισμό, 
στη βασική και περαιτέρω κατάρτιση, καθώς και στην 
επανακατάρτιση. 

Άρθρο 60 

Αυτοτελής άδεια διαμονής μελών οικογένειας 

1. Πρόσωπα που έχουν γίνει δεκτά για λόγους οικογε¬ 
νειακής επανένωσης δικαιούνται να αποκτήσουν αυτοτε¬ 
λή άδεια διαμονής στην Ελλάδα στις ακόλουθες περι¬ 
πτώσεις: 




3346 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α. Παρέλευσης πενταετίας από τη χορήγηση της άδει¬ 
ας διαμονής για οικογενειακή επανένωση, εφόσον δεν 
έχει χορηγηθεί άδεια διαμονής για έναν από τους λοιπούς 
λόγους του άρθρου αυτού. 

β. Ενηλικίωσης. 

γ. Θανάτου του συντηρούντος, εφόσον τα μέλη της οι¬ 
κογένειας διαμένουν στη Χώρα τουλάχιστον επί ένα έτος 
πριντο θάνατό του. 

δ. Σε περίπτωση διαζυγίου ή ακύρωσης του γάμου ή 
αποδεδειγμένης διακοπής της έγγαμης συμβίωσης, εφό¬ 
σον: 

ί. Ο γάμος διήρκεσε, έως την έναρξη της δίκης έκδοσης 
διαζυγίου ή ακύρωσης του γάμου ή αποδεδειγμένης δια¬ 
κοπής της έγγαμης συμβίωσης, επί τρία, τουλάχιστον, 
έτη από τα οποία το ένα έτος έχει διανυθεί στη Χώρα. 

Ν. Συντρέχουν ιδιαιτέρως δυσχερείς καταστάσεις, 
όπως σε περίπτωση που το μέλος της οικογένειας κατέ¬ 
στη θύμα οικογενειακής βίας, εν όσω υφίστατο ο γάμος. 

2. Η διάρκεια της αυτοτελούς άδειας διαμονής δεν μπο¬ 
ρεί να υπερβαίνει το ένα έτος. Περαιτέρω ανανέωσή της 
επιτρέπεται σύμφωνα με τις προβλέψεις του νόμου αυ¬ 
τού. 

3. Στις ανωτέρω περιπτώσεις, το δικαίωμα διαμονής 
των ανήλικων τέκνων ακολουθεί την τύχη του δικαιώμα¬ 
τος διαμονής του γονέα, στον οποίο έχει ανατεθεί η επι¬ 
μέλεια. 

4. Για τα τέκνα, η διάρκεια της αυτοτελούς άδειας δια¬ 
μονής δεν μπορεί να υπερβαίνει το ένα έτος και μπορεί να 
ανανεώνεται ανά έτος, και σε κάθε περίπτωση έως και τη 
συμπλήρωση του 21ου έτους της ηλικίας τους. Περαιτέ¬ 
ρω ανανέωσή της επιτρέπεται σύμφωνα με τις προβλέ¬ 
ψεις του νόμου αυτού. Εάν η ανανέωσή της δεν πραγμα¬ 
τοποιηθεί μέσα σε προθεσμία ενός έτους, ο υπήκοος τρί¬ 
της χώρας υποχρεούται να εγκαταλείψει το ελληνικό 
έδαφος. Σε περίπτωση που η ανωτέρω αυτοτελής άδεια 
διαμονής ανανεωθεί για σπουδές, ο υπήκοος τρίτης χώ¬ 
ρας μπορεί, μετά το πέρας των σπουδών του, να την ανα¬ 
νεώσει σύμφωνα με τις προβλέψεις και τις προϋποθέσεις 
του νόμου αυτού. 

5. Στους συζύγους επαναπατρισθέντος ή παλιννοστή- 
σαντος ή ομογενούς, που είναι υπήκοοι τρίτων χωρών, 
χορηγείται άδεια διαμονής η οποία ισχύει για όσο χρονι¬ 
κό διάστημα έχει νομιμοποιηθεί η διαμονή του ετέρου των 
συζύγων. Οι χήρες και τα ανήλικα τέκνα, εφόσον ο απο- 
βιώσας σύζυγος ήταν επαναπατρισθείς ή παλιννοστήσας 
ή ομογενής, λαμβάνουν αυτοτελή άδεια διαμονής, διάρ¬ 
κειας πέντε ετών. Οι άδειες διαμονής της πα-ρούσας χο¬ 
ρηγούνται με απόφαση του Γ ενικού Γ ραμματέατης Περι¬ 
φέρειας, είναι δυνατόν να ανανεώνονται, κάθε φορά, για 
ισόχρονο διάστημα και δεν υπόκεινται στην καταβολή πα¬ 
ράβολου. 

ΚΕΦΑΛΑΙΟ ΙΑ' 

ΔΙΚΑΙΩΜΑ ΔΙΑΜΟΝΗΣ ΥΠΗΚΟΩΝ ΤΡΙΤΩΝ ΧΩΡΩΝ 
ΠΟΥ ΕΙΝΑΙ ΜΕΛΗ ΟΙΚΟΓΕΝΕΙΑΣ ΕΛΛΗΝΑ 
Ή ΠΟΛΙΤΗ ΤΗΣ Ε.Ε. 

Άρθρο 61 

Δελτίο διαμονής σε υπηκόους τρίτων χωρών, 
μέλη οικογένειας Έλληνα ή πολίτη άλλου 
κράτους - μέλους της Ε.Ε. 

1. Σε μέλη οικογένειας Έλληνα ή πολίτη άλλου κρά¬ 
τους- μέλους της Ευρωπαϊκής Ένωσης, που είναι υπήκο¬ 


οι τρίτων χωρών, τα οποία τον συνοδεύουν ή επιθυμούν 
να τον συναντήσουν, εφόσον αυτός διαμένει νόμιμα στη 
Χώρα και η διάρκεια διαμονής τους υπερβεί τους τρεις 
μήνες, χορηγείται "Δελτίο Διαμονής μέλους οικογένειας 
Έλληνα ή πολίτη κράτους - μέλους της Ε.Ε.". Το Δελτίο 
αυτό, το οποίο είναι ατομικό, για τα μέλη της οικογένειας 
της επόμενης παραγράφου, χορηγείται με απόφαση του 
Γενικού Γ ραμματέατης οικείας Περιφέρειας, υπάτην επι¬ 
φύλαξη εξέτασης λόγων δημόσιας τάξης και ασφάλειας 
και συνδρομής των προϋποθέσεων της παραγράφου 4 
του άρθρου αυτού. Το ανωτέρω Δελτίο έχει διάρκεια πέ¬ 
ντε έτη, ή την προβλεπόμενη περίοδο διαμονής του πολί¬ 
τη κράτους - μέλους της Ε.Ε., εφόσον αυτή είναι μικρότε¬ 
ρη των πέντε ετών. Οι κάτοχοι του Δελτίου Διαμονής δι¬ 
καιούνται να εργάζονται. 

2. Ως μέλη οικογένειας Έλληνα ή πολίτη άλλου κράτους 

- μέλους της Ε.Ε. νοούνται: 

α. Οι σύζυγοι, καθώς και τα κάτω των 21 ετών κοινά τέ¬ 
κνα τους, συμπεριλαμβανομένων και εκείνων που έχουν 
υιοθετηθεί ή ανεξαρτήτως ηλικίας, εφόσον συντηρούνται 
από αυτούς. 

β. Τα λοιπά τέκνα του Έλληνα ή πολίτη άλλου κράτους 

- μέλους της Ε.Ε. ή του ενός έκτων συζύγων, τα οποία δεν 
έχουν συμπληρώσει το 21ο έτος της ηλικίας τους, συμπε¬ 
ριλαμβανομένων των τέκνων που έχουν υιοθετηθεί, εφό¬ 
σον του έχει ανατεθεί η άσκηση της γονικής μέριμνας, ή 
ανεξαρτήτως ηλικίας, όταν συντηρούνται από αυτούς, 

γ. Οι απευθείας ανιόντες του Έλληνα ή πολίτη κράτους 

- μέλους της Ε.Ε. και του ετέρου των συζύγων, που συ¬ 
ντηρούνται από αυτούς. 

3. Εφόσον πρόκειται για πολίτη άλλου κράτους- μέλους 
της Ε.Ε., που διαμένει στη Χώρα για λόγους σπουδών, ως 
μέλη της οικογένειάς του νοούνται μόνον οι σύζυγοι και 
τα συντηρούμενα τέκνα. 

4. Το μέλος της οικογένειας Έλληνα ή πολίτη άλλου 
κράτους - μέλους της Ε.Ε. που επιθυμεί τη χορήγηση 
Δελτίου Διαμονής, κατά την παράγραφο 1, οφείλει να κα¬ 
ταθέσει αίτηση στο δήμο ή στην κοινότητα του τόπου κα¬ 
τοικίας ή διαμονής του σε διάστημα τριών μηνών από την 
ημερομηνία άφιξής του στη Χώρα, εφόσον: 

α. Είναι κάτοχος ισχύοντος διαβατηρίου. 

β. Αποδεικνύει εγγράφως την οικογενειακή του σχέση 
με τον Έλληνα ή πολίτη κράτους - μέλους της Ε.Ε.. 

γ. Αποδεικνύει τη νόμιμη διαμονή του πολίτη κράτους - 
μέλους της Ε.Ε. στη Χώρα. 

δ. Αποδεικνύει στις περιπτώσεις β' και γ' της παραγρά¬ 
φου 2 ότι συντρέχει η προϋπόθεση του συντηρούμενου 
μέλους. 

Εάν υπάρχουν σχετικές σοβαρές ενδείξεις, ζητείται 
από τις αρμόδιες αρχές να υποβληθεί ο ενδιαφερόμενος 
σε δωρεάν ιατρικές εξετάσεις, προκειμένου να πιστοποι¬ 
ηθεί ότι δεν πάσχει από ασθένειες που προβλέπονται από 
την Παγκόσμια Οργάνωση Υγείας (Π.Ο.Υ.), καθώς και άλ¬ 
λες λοιμώδεις, μεταδοτικές ή παρασιτικές ασθένειες, οι 
οποίες δικαιολογούν τη λήψη μέτρων για την προστασία 
της δημόσιας υγείας. Αρμόδια για την εξέταση της αίτη¬ 
σης είναι η οικεία Υπηρεσία Αλλοδαπών και Μετανάστευ¬ 
σης της Περιφέρειας, η οποία και χορηγείτο Δελτίο Δια¬ 
μονής το βραδύτερο μέσα σε έξι μήνες αφότου υποβλη¬ 
θεί η σχετική αίτηση. 

5. Το Δελτίο Διαμονής δεν χορηγείται, ανακαλείται ή δεν 
ανανεώνεται, εκτός από τις περιπτώσεις που αναφέρο- 
νται στο άρθρο 75 του νόμου αυτού και εφόσον: 

α. Ο Έλληνας ή πολίτης άλλου κράτους - μέλους της 
Ε.Ε. και τα μέλη της οικογένειάς του έπαυσαν να διάγουν 
πραγματικό συζυγικό ή οικογενειακό βίο. 

β. Διαπιστωθεί ότι η οικογενειακή σχέση, ιδίως ο γάμος, 
η υιοθεσία ή η αναγνώριση τέκνων έχει συναφθεί με κύριο 
σκοπό την καταστρατήγηση των διατάξεωντου νόμου αυ¬ 
τού, προκειμένου να αποκτηθεί το Δελτίο Διαμονής ή Μό¬ 
νιμης Διαμονής. Η οικογενειακή σχέση θεωρείται ότι έχει 
συναφθεί για το σκοπό αυτόν ιδίως όταν δεν υπάρχει συμ¬ 
βίωση των μελών της οικογένειας ή δεν υφίσταται δυνα¬ 
τότητα επικοινωνίας τους ή όταν ο ένας σύζυγος αγνοεί 
στοιχεία της ταυτότητας του ετέρου συζύγου. Τα στοι¬ 
χεία αυτά γνωστοποιούνται και στη Διεύθυνση Αστικής 
και Δημοτικής Κατάστασης του Υπουργείου Εσωτερικών, 
Δημόσιας Διοίκησης και Αποκέντρωσης. 

Άρθρο 62 

Προϋποθέσεις διατήρησης δικαιώματος διαμονής 

υπηκόων τρίτων χωρών, μελών οικογένειας Έλληνα 
ή πολίτη άλλου κράτους - μέλους της Ε.Ε. 

1. Τα μέλη οικογένειας Έλληνα ή πολίτη άλλου κρά¬ 
τους- μέλους της Ε.Ε. διατηρούν προσωποπαγές δικαίω¬ 
μα διαμονής όταν: 

α. Ο Έλληνας ή πολίτης άλλου κράτους - μέλους της 
Ε.Ε. αποβιώσει και τα μέλη της οικογένειας διαμένουν 
στην Ελλάδα επί ένα έτος τουλάχιστον πριν από το θάνα¬ 
τό του. 

β. Εκδοθεί απόφαση διαζυγίου και ο γάμος διήρκεσε 
τρία τουλάχιστον έτη, έκτων οποίωντο ένα έτος στην Ελ¬ 
λάδα ή η επιμέλεια των τέκνων έχει ανατεθεί νομίμως σε 
έναν από τους συζύγους που είναι υπήκοος τρίτης χώ¬ 
ρας. 

γ. Συντρέχουν ιδιαιτέρως δυσχερείς καταστάσεις, 
όπως σε περίπτωση που το μέλος της οικογένειας κατέ¬ 
στη θύμα οικογενειακής βίας, ενόσω υφίστατο ο γάμος. 

δ. Ο ένας των συζύγων απολαύει νομίμως του δικαιώ¬ 
ματος επικοινωνίας με ανήλικο τέκνο, υπό τον όρο ότι από 
τη σχετική δικαστική απόφαση ή την έγγραφη συμφωνία 
των συζύγων προκύπτει ότι οι επισκέψεις πρέπει να πραγ¬ 
ματοποιούνται στην Ελλάδα και για όσο διάστημα απαι¬ 
τείται. 

2. Πριν από την απόκτηση του δικαιώματος μόνιμης δια¬ 
μονής, κατά το επόμενο άρθρο, το δικαίωμα διαμονής εξα¬ 
κολουθεί υπό την προϋπόθεση ότι οι πολίτες άλλου κρά¬ 
τους-μέλους της Ε.Ε. αποδεικνύουν πως έχουν εισόδημα 
από ασκούμενη δραστηριότητα στη Χώρα ή διαθέτουν 
επαρκείς πόρους για τους ίδιους και τα μέλη της οικογέ- 
νειάςτους, ώστε να μην επιβαρύνουν κατά τη διάρκεια της 
διαμονής τους το σύστημα κοινωνικής πρόνοιας, καθώς 
και να έχουν πλήρη ασφαλιστική κάλυψη ασθένειας. 

3. Σε περίπτωση που ο Έλληνας ή πολίτης άλλου κρά¬ 
τους - μέλους της Ε.Ε. αναχωρήσει από τη Χώρα ή απο- 
βιώσει, τα τέκνα και ένας των συζύγων, ο οποίος έχει την 
επιμέλειάτους, διατηρούντο δικαίωμα διαμονής, εφόσον 
τα τέκνα είναι εγγεγραμμένα σε εκπαιδευτικό ίδρυμα και 
για όσο χρόνο υπολείπεται μέχριτην ολοκλήρωση του κύ¬ 
κλου σπουδών, τον οποίο παρακολουθούν. 

Άρθρο 63 

Δελτίο μόνιμης διαμονής σε υπηκόους τρίτων χωρών, 
μέλη οικογένειας Έλληνα ή πολίτη άλλου 
κράτους - μέλους της Ε.Ε. 

1. Τα μέλη οικογένειας Έλληνα ή πολίτη άλλου κρά¬ 
τους- μέλους της Ε.Ε., τα οποία διαμένουν νομίμως στη 


Χώρα με τον Έλληνα ή πολίτη άλλου κράτους - μέλους 
της Ευρωπαϊκής Ένωσης, για συνεχές χρονικό διάστημα 
πέντε ετών, έχουν δικαίωμα μόνιμης διαμονής στη Χώρα. 
Στην περίπτωση αυτή χορηγείται, με απόφαση του Γενι¬ 
κού Γραμματέα της οικείας Περιφέρειας και υπό την επι¬ 
φύλαξη λόγων δημόσιας τάξης και ασφάλειας, "Δελτίο 
Μόνιμης Διαμονής", το οποίο ανανεώνεται αυτοδικαίως 
ανά δεκαετία και παρέχει στον κάτοχο δικαίωμα πρόσβα¬ 
σης στην αγορά εργασίας. 

2. Κατά παρέκκλιση της προηγούμενης παραγράφου, 
εφόσον αναγνωριστεί στον πολίτη άλλου κράτους - μέ¬ 
λους της Ε.Ε. δικαίωμα μόνιμης διαμονής πριν από τη συ¬ 
μπλήρωση συνεχούς διαστήματος πέντε ετών, τα μέλη 
της οικογένειας που διαμένουν μαζί του αποκτούν δικαί¬ 
ωμα μόνιμης διαμονής. 

3. Το μέλος της οικογένειας Έλληνα ή πολίτη άλλου 
κράτους - μέλουςτης Ε.Ε. που επιθυμεί τη χορήγηση Δελ¬ 
τίου Μόνιμης Διαμονής, κατά τις παραγράφους 1 και 2 
του άρθρου αυτού, οφείλει να υποβάλει σχετική αίτηση 
δύο μήνες πριν από τη λήξη της ισχύος του Δελτίου Δια¬ 
μονής του. 

4. Διακοπή της διαμονής, η οποία δεν υπερβαίνει τα δύο 
συνεχόμενα έτη, δεν θίγει την ισχύ του Δελτίου Μόνιμης 
Διαμονής. 

5. Σε περίπτωση που ο πολίτης άλλου κράτους - μέλους 
της Ε.Ε. απεβίωσε, ενόσω ακόμη εργαζόταν, αλλά πριν 
αποκτήσει το καθεστώς μόνιμης διαμονής στην Ελλάδα 
δυνάμει της παραγράφου 2, τα μέλη της οικογένειάς του 
που διέμεναν μαζί του στη Χώρα, έχουν δικαίωμα μόνιμης 
διαμονής στην Ελλάδα, υπό την προϋπόθεση ότι: 

α. Ο πολίτης άλλου κράτους - μέλους της Ε.Ε. είχε δια- 
μείνει στη Χώρα μέχρι το χρόνο του θανάτου του επί δύο 
συνεχή έτη ή 

β. Ο θάνατός του οφείλεται σε εργατικό ατύχημα ή 
επαγγελματική ασθένεια. 

6. Με την επιφύλαξη των παραγράφων 2 και 5 του άρ¬ 
θρου αυτού, τα μέλη της οικογένειας Έλληνα ή πολίτη 
κράτους - μέλους της Ε.Ε. που εμπίπτουν στην παράγρα¬ 
φο 1 περιπτώσεις α' και β'του προηγούμενου άρθρου και 
πληρούντις αντίστοιχες προϋποθέσεις αποκτούν δικαίω¬ 
μα μόνιμης διαμονής εάν έχουν διαμείνει νομίμως στη Χώ¬ 
ρα για πέντε συνεχή έτη. 

Άρθρο 64 

Γενικές διατάξεις περί Δελτίων Διαμονής υπηκόων 
τρίτης χώρας, μελών οικογένειας Έλληνα 
ή πολίτη κράτους - μέλουςτης Ε.Ε. 

1. Η ισχύς του Δελτίου Διαμονής, καθώς και το αδιάλει¬ 
πτο της διαμονής, δεν θίγονται από προσωρινές απου¬ 
σίες που δεν υπερβαίνουν τους έξι μήνες ετησίως ούτε 
από απουσίες μεγαλύτερης διάρκειας για τηνεκπλήρωση 
υποχρεωτικής στρατιωτικής θητείας ή από απουσία δώ¬ 
δεκα συνεχόμενων μηνών κατ’ ανώτατο όριο για σοβα¬ 
ρούς λόγους, ιδίως εγκυμοσύνης και μητρότητας, σοβα¬ 
ρής ασθένειας, σπουδών ή επαγγελματικής κατάρτισης 
ή μετακίνησης σε άλλο κράτος - μέλος της Ε.Ε. ή τρίτη 
χώρα. 

2. Η έκδοση του Δελτίου Διαμονής και του Δελτίου Μό¬ 
νιμης Διαμονής δεν υπόκειται σε καταβολή παράβολου. 

ΚΕΦΑΛΑΙΟ ΙΒ' 

ΚΟΙΝΩΝΙΚΗ ΕΝΤΑΞΗ 

Άρθρο 65 
Πεδίο εφαρμογής 

1. Η κοινωνική ένταξη αποσκοπεί στη χορήγηση δικαιω¬ 
μάτων στους υπηκόους τρίτων χωρών, τα οποία διασφα¬ 
λίζουν αφ’ ενός την αναλογικώς ισότιμη συμμετοχή τους 
στην οικονομική, κοινωνική και πολιτιστική ζωή της Χώ¬ 
ρας και, αφ’ ετέρου, αποβλέπουν στην υποχρέωση σεβα¬ 
σμού των θεμελιωδών κανόνων και αξιών της ελληνικής 
κοινωνίας, ώστε να ικανοποιούνται οι στόχοι των δράσε¬ 
ων του ολοκληρωμένου προγράμματος, σύμφωνα με την 
πρόβλεψη της παραγράφου 4 του επόμενου άρθρου, με 
παράλληλη διατήρηση της εθνικής τους ταυτότητας. 

2. Οι δράσεις κοινωνικής ένταξης μπορούν να εφαρμό¬ 
ζονται σε όλους τους υπηκόους τρίτων χωρών, των οποί¬ 
ων το νομικό καθεστώς εισόδου και διαμονής ρυθμίζεται 
σύμφωνα με τις διατάξεις του παρόντος, πρωτίστως δε 
σε εκείνους που η εργασία τους δεν έχει προσωρινό χα¬ 
ρακτήρα, καθώς και στα μέλη των οικογενειών τους, τα 
οποία γίνονται δεκτά στο πλαίσιο των ρυθμίσεων για την 
οικογενειακή επανένωση. Η επιτυχής ολοκλήρωση των 
δράσεων συναρτάται με τη χορήγηση σε αυτούς συγκε¬ 
κριμένων δικαιωμάτων αναλογών με εκείνα των ημεδα¬ 
πών. Από τις δράσεις κοινωνικής ένταξης μπορούν να 
ωφελούνται, επίσης, οι υπήκοοι τρίτων χωρών δεύτερης 
και τρίτης γενιάς, οι οποίοι έχουν γεννηθεί στη Χώρα μας, 
καθώς και οι πρόσφυγες και τα άτομα που τελούν υπό κα¬ 
θεστώς διεθνούς προστασίας. 

3. Στο πλαίσιο των δράσεων κοινωνικής ένταξης μπορεί 
να συμπεριλαμβάνονται ευεργετικά μέτρα, ικανά να βοη¬ 
θήσουν την ανάπτυξη της Χώρας προέλευσης των υπη¬ 
κόων τρίτων χωρών, σε περίπτωση επιστροφής τους σε 
αυτή. 

Άρθρο 66 

Βασικές αρχές κοινωνικής ένταξης 
Ολοκληρωμένο Πρόγραμμα Δράσης 

1. Για την ομαλή προσαρμογή και ένταξη των υπηκόων 
τρίτων χωρών που διαμένουν νομίμως στη Χώρα και με 
γνώμονα τη διαφορετικότητα και την πολιτισμική τους ιδι¬ 
αιτερότητα, το Υπουργείο Εσωτερικών, Δημόσιας Διοίκη¬ 
σης και Αποκέντρωσης, σε συνεργασία με τα καθ’ ύλην 
συναρμόδια Υπουργεία και φορείς, εφαρμόζει Ολοκλη¬ 
ρωμένο Πρόγραμμα Δράσης. 

2. Οι βασικές αρχές που διέπουντο ανωτέρω Πρόγραμ¬ 
μα και δεσμεύουν όλους τους συμμετέχοντες φορείς εί¬ 
ναι οι ακόλουθες: 

α. Η αποφυγή οποιοσδήποτε μορφής διακρίσεων σε βά¬ 
ρος υπηκόων τρίτων χωρών λόγω φύλου, φυλής, χρώμα¬ 
τος, εθνοτικής ή κοινωνικής προέλευσης, γενετήσιων χα¬ 
ρακτηριστικών, γλώσσας, θρησκείας ή πεποιθήσεων, πο¬ 
λιτικών ή άλλων φρονημάτων, ιδιότητας μέλους εθνικής 
μειονότητας, περιουσίας, αναπηριών, ηλικίας ή γενετήσι¬ 
ου προσανατολισμού. 

β. Η επιδίωξη εφαρμογής ίσης μεταχείρισης, σε κάθε 
πτυχή της οικονομικής, κοινωνικής και πολιτιστικής ζωής, 
ανεξαρτήτως φυλετικής ή εθνοτικής καταγωγής, με στό¬ 
χο την προώθηση της οικονομικής και κοινωνικής συνο¬ 
χής- 

γ. Ο σεβασμός των θεμελιωδών δικαιωμάτων τους, 
όπως αυτά διασφαλίζονται από την εσωτερική έννομη τά¬ 


ξη, σχετικά με την προστασία της πολιτισμικής και θρη¬ 
σκευτικής ιδιαιτερότητας. 

δ. Η υποστήριξη, ανάδειξη και προβολή της προσωπι¬ 
κής τους συμβολής στις ευρύτερες κοινωνικές, οικονομι¬ 
κές και πολιτιστικές δραστηριότητες, αλλά και των προ¬ 
σπαθειών τους για αυτοεξυπηρέτηση και προσωπική 
συμμετοχή στη βελτίωση της ποιότητας της ζωής τους. 

ε. Η υποβοήθηση της συνοχήςτωνοικογενειώντους και 
η ενίσχυση των υφιστάμενων υποστηρικτικών κοινωνικών 
δικτύων, στα οποία συμμετέχουν. 

στ. Η ενίσχυση της ουσιαστικής συμμετοχής τους, ως 
εταίρων, στο σχεδίασμά, εφαρμογή και αξιολόγηση των 
πολιτικών κοινωνικής ένταξης και η ανάπτυξη προς τούτο 
ισχυρών συμβουλευτικών δομών. 

3. Το Ολοκληρωμένο Πρόγραμμα Δράσης διαρθρώνε¬ 
ται σε υποπρογράμματα ανά τομέα ένταξης των υπηκόων 
τρίτων χωρών στην ελληνική κοινωνία, όπως είναι τα υπο¬ 
προγράμματα για την παροχή πληροφοριών και διευκο¬ 
λύνσεων, προώθησης στην απασχόληση, εκμάθησης της 
ελληνικής γλώσσας, πολιτιστικής και πολιτισμικής στήρι¬ 
ξης, παροχής κοινωνικών υπηρεσιών, ευαισθητοποίησης 
της κοινής γνώμης κ.λπ.. 

Στο πλαίσιο των ανωτέρω υποπρογραμμάτων, το 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης λαμβάνει τα κατάλληλα μέτρα και μεριμνά, σε 
συνεργασία με τα συναρμόδια Υπουργεία και φορείς, για 
την ανάληψη δράσεων και μέτρων πολιτικής, που αφο¬ 
ρούν τόσο θεσμικές παρεμβάσεις όσο και την ανάπτυξη 
των αναγκαίων υποδομών και υπηρεσιών. Με απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και των καθ’ 
ύλην αρμόδιων Υπουργών, καθορίζεται κάθε αναγκαία 
λεπτομέρεια για την εφαρμογή των ρυθμίσεων του άρ¬ 
θρου αυτού. 

4. Οι δράσεις που αναπτύσσονται και τα μέτρα που λαμ- 
βάνονται στο πλαίσιο του Ολοκληρωμένου Προγράμμα¬ 
τος αποβλέπουν στην επιτυχή ένταξη του υπηκόου τρίτης 
χώρας στην ελληνική κοινωνία και καλύπτουν τους ακό¬ 
λουθους, κυρίως, τομείς: 

α. την πιστοποιημένη γνώση της ελληνικής γλώσσας, 
β. την επιτυχή παρακολούθηση εισαγωγικών μαθημά¬ 
των σχετικά με την ιστορία, τον πολιτισμό και τον τρόπο 
ζωής της ελληνικής κοινωνίας, 
γ. την ένταξη στην ελληνική αγορά εργασίας και 
δ. την ενεργό κοινωνική συμμετοχή. 

ΚΕΦΑΛΑΙΟ ΙΓ 

ΚΑΘΕΣΤΩΣ ΕΠΙ ΜΑΚΡΟΝ ΔΙΑΜΕΝΟΝΤΟΣ 
Άρθρο 67 

Προϋποθέσεις απόκτησης της ιδιότητας 
του επί μακράν διαμένοντος 

1. Ο ενήλικος υπήκοος τρίτης χώρας που διαμένει νόμι¬ 
μα κατά τα πέντε τελευταία έτη στην Ελλάδα μπορεί να 
αποκτήσει την ιδιότητα του επί μακράν διαμένοντος. Το 
αντίστοιχο δικαίωμα έχει προσωποπαγή χαρακτήρα. Το 
ανωτέρω διάστημα πρέπει να είναι συνεχές, υπό την επι¬ 
φύλαξη της παραγράφου 4 του άρθρου αυτού. Για την 
απόκτηση της ανωτέρω ιδιότητας πρέπει να συντρέχουν 
σωρευτικά οι εξής προϋποθέσεις: 

α. Να διαθέτει για τον ίδιο και για τα εξαρτώμενα μέλη 
της οικογένειάς του σταθερούς και τακτικούς πόρους, οι 
οποίοι αξιολογούνται σύμφωνα με τη φύση τους. 

β. Να διαθέτει για τον ίδιο και τα εξαρτώμενα μέλη της 
οικογένειάς του πλήρη ασφάλιση ασθένειας. 

γ. Να διαθέτει κατάλυμα, το οποίο πληροί προδιαγρα¬ 
φές υγιεινής. 

δ. Να συντρέχουν τα κριτήρια του επόμενου άρθρου. 

2. Οι διατάξεις του κεφαλαίου αυτού δεν έχουν εφαρ¬ 
μογή στις ακόλουθες περιπτώσεις: 

α. Στους κατόχους άδειας διαμονής για σπουδές, από¬ 
κτηση ιατρικής ειδικότητας, καθώς και για επαγγελματική 
κατάρτιση. 

β. Στους κατόχους άδειας διαμονής, η οποία απάτη φύ¬ 
ση της έχει προσωρινό χαρακτήρα, όπως στις περιπτώ¬ 
σεις των άρθρων 16,18, 19 και 20 παρ. 5. 

γ. Στους υπαγόμενους στο καθεστώς της Σύμβασης 
της Βιέννης του 1961 για τις διπλωματικές σχέσεις, η 
οποία έχει κυρωθεί με το ν.δ. 503/1970 (ΦΕΚ 108 Α') και 
της σύμβασης της Βιέννης του 1963 για τις προξενικές 
σχέσεις, η οποία έχει κυρωθεί με το ν. 90/1975 (ΦΕΚ 150 
Α'). 

3. Οι περίοδοι διαμονής για τους λόγους που αναφέρο- 
νται στην προηγούμενη παράγραφο δεν προσμετρώνται 
για τον υπολογισμό της πενταετούς περιόδου. 

4. Περίοδοι απουσίας, εφόσον είναι κατώτερες των έξι 
διαδοχικών μηνών και δεν υπερβαίνουν συνολικά τους δέ¬ 
κα μήνες εντός της πενταετίας, προσμετρώνται στον υπο¬ 
λογισμό της πενταετίας. 

5. Αρμόδιο όργανο για τη χορήγηση της άδειας διαμο¬ 
νής του επί μακράν διαμένοντος είναι εκείνο που ανανέω¬ 
σε την οικεία άδεια διαμονής του πριν από τη συνδρομή 
των προϋποθέσεων και κριτηρίων απόκτησης της άδειας 
διαμονής του επί μακράν διαμένοντος. 

Άρθρο 68 

Κριτήρια απόκτησης της ιδιότητας 
του επί μακράν διαμένοντος 

1. Προς απόκτηση της ιδιότητας του επί μακράν διαμέ- 
νοντος θα πρέπει να πληρούνται σωρευτικά και τα ακό¬ 
λουθα κριτήρια: 

α. Επαρκής γνώση της ελληνικής γλώσσας. 

β. Γνώση στοιχείων της ελληνικής ιστορίας και του ελ¬ 
ληνικού πολιτισμού. 

2. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Εθνικής Παιδείας και 
Θρησκευμάτων καθορίζονται οι φορείς και η διαδικασία 
πιστοποίησης της επάρκειας της γνώσης της ελληνικής 
γλώσσας, καθώς και της γνώσης στοιχείωντης ελληνικής 
ιστορίας και του ελληνικού πολιτισμού. Η διαπίστωση της 
συνδρομής των κριτηρίων της προηγούμενης παραγρά¬ 
φου γίνεται από την Επιτροπή του άρθρου 13 του παρό¬ 
ντος. Για το σκοπό αυτόν η Επιτροπή συντίθεται με δύο 
επιπλέον μέλη που έχουν την ιδιότητα καθηγητών δευτε¬ 
ροβάθμιας εκπαίδευσης και υποδεικνύονται από τον Δι¬ 
ευθυντή δευτεροβάθμιας εκπαίδευσης του νομού. 

Άρθρο 69 

Ρύθμιση ειδικών θεμάτων επί μακράν διαμενόντων 

Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών, 
Εξωτερικών, Εθνικής Παιδείας και θρησκευμάτων, Απα¬ 
σχόλησης και Κοινωνικής Προστασίας και Δημόσιας Τά¬ 
ξης και στο πλαίσιο των προβλέψεων της Οδηγίας 
2003/109/ΕΚ του Συμβουλίου της 25ης Νοεμβρίου 2003, 


ρυθμίζονται όλα τα ειδικά θέματα που αναφέρονται στα 
απαιτούμενα δικαιολογητικά, στη διαδικασία διαπίστω¬ 
σης της ιδιότητας του επί μακράν διαμένοντος, καθώς και 
τα αντίστοιχα που αφορούν ζητήματα ανάκλησης ή απώ¬ 
λειας της ανωτέρω ιδιότητας, διασφάλισης των δικαιω¬ 
μάτων που απορρέουν από αυτήν, οριοθέτησης του δι¬ 
καιώματος κινητικότητας και ειδικών προϋποθέσεων 
προστασίας από την απέλαση. 

ΚΕΦΑΛΑΙΟ ΙΔ' 

ΟΛΙΓΟΗΜΕΡΗ ΔΙΑΜΟΝΗ 

Άρθρο 70 

Είσοδος υπηκόων τρίτων χωρών 
για ολιγοήμερη διαμονή 

1. Υπήκοος τρίτης χώρας που εισέρχεται στη Χώρα για 
τουρισμό, συνέδρια, πολιτιστικές και αθλητικές εκδηλώ¬ 
σεις και γενικά για ολιγοήμερη διαμονή, μπορεί να παρα- 
μείνει προσωρινά χωρίς άδεια διαμονής, για όσο χρόνο 
ισχύει η προξενική θεώρηση ή για χρονικό διάστημα 
τριών μηνών, εάν πρόκειται για υπήκοο τρίτης χώρας 
στον οποίο επιτρέπεται η είσοδος χωρίς προξενική θεώ- 
ρηση. 

2. Παράταση του χρόνου διαμονής μέχρι έξι μήνες μπο¬ 
ρεί να χορηγηθεί σε υπήκοο τρίτης χώρας για λόγους 
εξαιρετικούς, ιδιαίτερα λόγω ανωτέρας βίας, ανθρωπι¬ 
στικών, επαγγελματικών ή σοβαρών προσωπικών λόγων, 
εφόσον διαθέτει επαρκείς πόρους διαβίωσης. Η αίτηση 
υποβάλλεται, πριν από τη λήξη της θεώρησης εισόδου ή 
του ελεύθερου χρόνου διαμονής, στην αστυνομική αρχή 
του τόπου διαμονής και καταχωρίζεται στο διαβατήριό 
του υπό μορφή σχετικής σφραγίδας. 

3. Με απόφαση των Υπουργών Οικονομίας και Οικονο¬ 
μικών, Εξωτερικών και Δημόσιας Τάξης καθορίζεται το 
ύψος του απαιτούμενου συναλλάγματος για κάθε ημέρα 
διαμονής του υπηκόου τρίτης χώρας στην Ελλάδα. Με 
όμοια απόφαση είναι δυνατή η αναπροσαρμογή του. 

ΚΕΦΑΛΑΙΟ ΙΕ' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΥΠΗΚΟΩΝ 
ΤΡΙΤΩΝ ΧΩΡΩΝ 

Άρθρο 71 
Δικαιώματα 

1. Οι υπήκοοι τρίτων χωρών που διαμένουν νόμιμα στην 
Ελλάδα ασφαλίζονται στους οικείους ασφαλιστικούς ορ¬ 
γανισμούς και έχουν τα ίδια ασφαλιστικά δικαιώματα με 
τους ημεδαπούς. 

2. Οι διατάξεις του ν.δ. 57/1973, όπως κάθε φορά ισχύ¬ 
ει, για την κοινωνική προστασία, εφαρμόζονται και στους 
υπηκόους τρίτων χωρών που διαμένουν νόμιμα στην Ελ¬ 
λάδα. 

3. Οι κρατούμενοι υπήκοοι τρίτων χωρών ενημερώνο¬ 
νται, σε γλώσσα την οποία κατανοούν, αμέσως μετά την 
εισαγωγή τους σε ίδρυμα, για τους κανόνες διαβίωσής 
τους σε αυτό, καθώς και για τα δικαιώματα και τις υπο¬ 
χρεώσεις τους. Διευκολύνεται, επίσης, η επικοινωνία 
τους με διπλωματικούς ή προξενικούς υπαλλήλους του 
Κράτους, του οποίου έχουν την ιθαγένεια ή από το οποίο 
προέρχονται, καθώς και με τους πληρεξούσιους δικηγό¬ 
ρους τους. 

4. Οι πράξεις που προβλέπονται στα άρθρα 1 έως 3 του 
ν. 927/1979 (ΦΕΚ 139 Α') διώκονται αυτεπαγγέλτως. 

5. Υπήκοος τρίτης χώρας που διαμένει νόμιμα στην Ελ¬ 
λάδα και εξέρχεται προσωρινά από το ελληνικό έδαφος 
δικαιούται επανεισόδου, εφόσον η άδεια διαμονής του 
εξακολουθεί να ισχύει κατά το χρόνο της επανεισόδου 
του. 

Άρθρο 72 

Πρόσβαση των ανήλικων υπηκόων 
τρίτων χωρών στην εκπαίδευση 

1. Ανήλικοι υπήκοοι τρίτων χωρών, που διαμένουν στην 
Ελληνική Επικράτεια, υπάγονται στην υποχρεωτική σχο¬ 
λική φοίτηση, όπως και οι ημεδαποί. 

2. Οι ανήλικοι υπήκοοι τρίτων χωρών, που φοιτούν σε 
όλες τις βαθμίδες της εκπαίδευσης, έχουν, χωρίς περιο¬ 
ρισμούς, πρόσβαση στις δραστηριότητες της σχολικής ή 
εκπαιδευτικής κοινότητας. 

3. Για την εγγραφή ανήλικων υπηκόων τρίτων χωρών 
στα δημόσια σχολεία απαιτούνται τα αντίστοιχα με τα 
προβλεπόμενα για τους ημεδαπούς δικαιολογητικά. Κατ’ 
εξαίρεση, με ελλιπή δικαιολογητικά μπορεί να εγγράφο- 
νται στα δημόσια σχολεία και τέκνα υπηκόων τρίτων χω¬ 
ρών, εφόσον: 

α. Προστατεύονται από το ελληνικό κράτος με την ιδιό¬ 
τητα του πρόσφυγα και όσων τελούν υπό την προστασία 
της Ύπατης Αρμοστείας των Ηνωμένων Εθνών. 

β. Προέρχονται από περιοχές, στις οποίες επικρατεί 
έκρυθμη κατάσταση. 

γ. Έχουν υποβάλει αίτηση για τη χορήγηση ασύλου. 

δ. Είναι υπήκοοι τρίτων χωρών που διαμένουν στην Ελ¬ 
λάδα, ακόμη και αν δεν έχει ρυθμισθεί η νόμιμη διαμονή 
τους σε αυτήν. 

4. Με απόφαση του Υπουργού Εθνικής Παιδείας και 
Θρησκευμάτων μπορεί να καθορίζονται οι όροι και οι 
προϋποθέσεις αναγνώρισης τίτλων σπουδών πρωτοβάθ¬ 
μιας και δευτεροβάθμιας εκπαίδευσης που αποκτήθηκαν 
στη Χώρα προέλευσης και οι προϋποθέσεις κατάταξης σε 
βαθμίδες του ελληνικού εκπαιδευτικού συστήματος, κα¬ 
θώς και εγγραφής μαθητών, οι οποίοι είναι υπήκοοι τρί¬ 
των χωρών, στα δημόσια σχολεία. Με όμοια απόφαση 
μπορεί να ρυθμίζονται θέματα προαιρετικής διδασκαλίας 
της μητρικής γλώσσας και πολιτισμού εκεί όπου υπάρχει 
ικανός αριθμός μαθητών που ενδιαφέρονται, στο πλαίσιο 
των ενισχυτικών δράσεων του Υπουργείου Εθνικής Παι¬ 
δείας και Θρησκευμάτων και να καθορίζονται η εργασια¬ 
κή σχέση και τα προσόντα των εκπαιδευτικών που θα δι¬ 
δάσκουν τη μητρική γλώσσα και τα στοιχεία πολιτισμού 
της Χώρας προέλευσής τους. 

5. Υπήκοοι τρίτων χωρών, που έχουν αποφοιτήσει από 
τη δευτεροβάθμια εκπαίδευση στην Ελλάδα, έχουν πρό¬ 
σβαση στην πανεπιστημιακή εκπαίδευση, υπό τους αυ¬ 
τούς όρους και προϋποθέσεις, όπως και οι ημεδαποί. 

Άρθρο 73 
Υποχρεώσεις 

1. Ο υπήκοος τρίτης χώρας είναι υποχρεωμένος να 
προσέρχεται ο ίδιος κατά την υποβολή της αίτησης για 
χορήγηση άδειας διαμονής, καθώς και για την ανανέωση 
αυτής. Σε κάθε άλλη περίπτωση, η σχετική πληρεξουσιό¬ 
τητα αποδεικνύεται εγγράφως με θεώρηση του γνήσιου 
της υπογραφής του εξουσιοδοτούντος από αστυνομική 
αρχή και με την προϋπόθεση τήρησης της παραγράφου 1 
του άρθρου 84του νόμου αυτού. Επίδοση οποιουδήποτε 
εγγράφου ή δικαιολογητικών για τη χορήγηση της άδειας 


διαμονής ή της ανανέωσής της, με δικαστικό επιμελητή ή 
τηλεομοιοτυπία, δεν είναι επιτρεπτή. 

2. Ο υπήκοος τρίτης χώρας, κατά τη διάρκεια της δια- 
μονήςτου στην Ελλάδα, υποχρεούται να δηλώσει στις αρ¬ 
μόδιες Υπηρεσίες Αλλοδαπών και Μετανάστευσης: 

α. Κάθε μεταβολή της διεύθυνσης της κατοικίας του. 

β. Κάθε μεταβολή της προσωπικής του κατάστασης, 
ιδίως δε την αλλαγή ιθαγένειας, τη σύναψη, λύση ή ακύ¬ 
ρωση γάμου ή τη γέννηση τέκνου. 

γ. Την απώλεια ή ανανέωση ή μεταβολή του διαβατηρί¬ 
ου του ή άλλου ταξιδιωτικού εγγράφου. 

δ. Την απώλεια της άδειας διαμονής του. 

ε. Κάθε μεταβολή στο πρόσωπο του εργοδότη και στο 
είδος της απασχόλησης. 

στ. Την καταγγελία της σύμβασης εργασίας. 

Ειδικά, η μεταβολή της διεύθυνσης κατοικίας γνωστο¬ 
ποιείται και στο οικείο αστυνομικό τμήμα. 

Οι παραπάνω δηλώσεις γίνονται μέσα σε ένα μήνα αφό- 
του συμβεί το αντίστοιχο γεγονός. 

3. Υπήκοος τρίτης χώρας, κάτοχος άδειας διαμονής, 
οφείλει να αναχωρήσει χωρίς άλλη ειδοποίηση μέχρι την 
τελευταία ημέρα της λήξης της ισχύος της, εκτός αν πριν 
από τη λήξη της έχει υποβάλει αίτηση για την ανανέωσή 
της και του έχει χορηγηθεί η βεβαίωση των παραγράφων 
3 και 4 του άρθρου 11 του παρόντος. 

4. Υπήκοος τρίτης χώρας, στον οποίο δεν εγκρίθηκε η 
χορήγηση άδειας διαμονής ή η ανανέωσή της, καθώς και 
στην περίπτωση ανάκλησης της άδειας, υποχρεούται να 
εγκαταλείψει αμέσως το ελληνικό έδαφος χωρίς άλλες 
διατυπώσεις. 

5. Υπήκοος τρίτης χώρας, που παραμένει στη Χώρα για 
χρονικό διάστημα μέχρι τριάντα ημερών από τη λήξη της 
άδειας διαμονήςτου ή παραβιάζει, γιατο ίδιο χρονικό διά¬ 
στημα, τη διάρκεια του αναγραφόμενου στην κατεχόμενη 
θεώρηση εισόδου ή του δικαιούμενου ελεύθερου χρόνου 
διαμονής του, καθώς και την προβλεπόμενη στην ομοιό¬ 
μορφη θεώρηση 3ΘΗΕΝΘΕΝ διάρκεια διαμονής ή το δι¬ 
καιούμενο ελεύθερο χρόνο διαμονήςτου στον Ενιαίο Χώ¬ 
ρο, υποχρεούται κατάτην αναχώρηση να καταβάλει το τε¬ 
τραπλάσιο του προβλεπόμενου παράβολου για άδεια 
διαμονής ετήσιας διάρκειας. Εάν ο χρόνος της παράνο¬ 
μης διαμονής είναι μεγαλύτερος των τριάντα ημερών, 
υποχρεούται να καταβάλει το οκταπλάσιο του προβλεπό¬ 
μενου παράβολου για ετήσια άδεια διαμονής. Η διαδικα¬ 
σία βεβαίωσης και καταβολής του ανωτέρω προστίμου 
καθορίζεται με απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και Οι¬ 
κονομικών και Δημόσιας Τάξης. Εξαιρούνται από την επι¬ 
βολή προστίμων οι ανήλικοι και όσοι έχουν την ιδιότητα 
του ομογενούς. 

ΚΕΦΑΛΑΙΟ ΙΣΤ' 

ΠΕΡΙΟΡΙΣΜΟΙ - ΑΝΑΚΛΗΣΗ ΑΔΕΙΑΣ ΔΙΑΜΟΝΗΣ 
ΑΠΕΛΑΣΗ 

Άρθρο 74 

Περιορισμοί στην κίνηση και εγκατάσταση 
υπηκόων τρίτων χωρών 

Οι υπήκοοι τρίτων χωρών που διαμένουν νομίμως στη 
Χώρα έχουν ελευθερία κίνησης και εγκατάστασης στο 
σύνολο της Επικράτειας. Με προεδρικό διάταγμα, που εκ- 
δίδεται ύστερα από πρόταση των Υπουργών Εσωτερικών, 
Δημόσιας Διοίκησης και Αποκέντρωσης, Εξωτερικών, 

Εθνικής Άμυνας και Δημόσιας Τάξης, μπορεί να απαγο¬ 
ρεύεται, για λόγους δημόσιου συμφέροντος, η διαμονή ή 
η εγκατάστασή τους σε ορισμένες γεωγραφικές περιο¬ 
χές της Χώρας. 

Άρθρο 75 
Ειδικές ρυθμίσεις 

1. Η άδεια διαμονής δεν χορηγείται ή ανακαλείται ή δεν 
ανανεώνεται, εφόσον: 

α. Δεν πληρούνται ή δεν πληρούνται πλέον οι προϋπο¬ 
θέσεις του νόμου αυτού. 

β. Αποδειχθεί με δικαστική απόφαση ή προκύπτει από 
αμετάκλητο βούλευμα του αρμόδιου δικαστικού συμβου¬ 
λίου ότι χρησιμοποιήθηκαν ψευδείς ή παραπλανητικές 
πληροφορίες, πλαστά ή παραποιημένα έγγραφα ή ότι 
διαπράχθηκε με οποιονδήποτε τρόπο απάτη ή ότι χρησι¬ 
μοποιήθηκαν άλλα παράνομα μέσα. 

2. Η διάταξη του άρθρου 1 παρ. 2 του ν. 2503/1997 (ΦΕΚ 
107 Α') για την άσκηση προσφυγής κατά πράξεων του Γε¬ 
νικού Γραμματέα της Περιφέρειας, κατ’ ανάλογη εφαρ¬ 
μογή του άρθρου 8 του ν. 3200/1955 (ΦΕΚ 97 Α'), δεν 
εφαρμόζεται για τις αποφάσεις του Γ ενικού Γ ραμματέα 
της Περιφέρειας, που εκδίδονται κατ’ εφαρμογή του νό¬ 
μου αυτού. 

Άρθρο 76 

Προϋποθέσεις και διαδικασία διοικητικής απέλασης 

1. Η διοικητική απέλαση αλλοδαπού επιτρέπεται εφό¬ 
σον: 

α. Έχει καταδικασθεί τελεσίδικα σε ποινή στερητική της 
ελευθερίας τουλάχιστον ενός έτους ή, ανεξαρτήτως ποι¬ 
νής, για εγκλήματα προσβολής του πολιτεύματος, προδο¬ 
σίας της Χώρας, εγκλήματα σχετικά με την εμπορία και 
διακίνηση ναρκωτικών, νομιμοποίηση εσόδων από παρά¬ 
νομες δραστηριότητες, διεθνή οικονομικά ε-γκλήματα, 
εγκλήματα με χρήση μέσων υψηλής τεχνολογίας, εγκλή¬ 
ματα περί το νόμισμα, εγκλήματα αντίστασης, αρπαγής 
ανηλίκου, κατά της γενετήσιας ελευθερίας και οικονομι¬ 
κής εκμετάλλευσης της γενετήσιας ζωής, κλοπής, απά¬ 
της, υπεξαίρεσης, εκβίασης, τοκογλυφίας, του νόμου πε¬ 
ρί μεσαζόντων, πλαστογραφίας, ψευδούς βεβαίωσης, συ¬ 
κοφαντικής δυσφήμισης, λαθρεμπορίας, για εγκλήματα 
που αφορούν τα όπλα, αρχαιότητες, την προώθηση λα¬ 
θρομεταναστών στο εσωτερικό της Χώρας ή τη διευκό¬ 
λυνση της μεταφοράς ή προώθησής τους ή της εξασφάλι¬ 
σης καταλύματος σε αυτούς για απόκρυψη και εφόσον η 
απέλασή του δεν διατάχθηκε από το αρμόδιο δικαστήριο. 

β. Έχει παραβιάσει τις διατάξειςτου νόμου αυτού. 

γ. Η παρουσία του στο ελληνικό έδαφος είναι επικίνδυ¬ 
νη για τη δημόσια τάξη ή ασφάλεια της Χώρας. 

δ. Η παρουσία του στο ελληνικό έδαφος είναι επικίνδυ¬ 
νη για τη δημόσια υγεία και αρνείται να συμμορφωθεί 
προς τα μέτρα που καθορίζονται από τις ιατρικές αρχές 
για την προστασία της, αν και του έχει παρασχεθεί η απα¬ 
ραίτητη πληροφόρηση. 

2. Η απέλαση διατάσσεται με απόφαση του οικείου 
Αστυνομικού Διευθυντή και, προκειμένου περί Γενικών 
Αστυνομικών Διευθύνσεων Αττικής και Θεσσαλονίκης, 
από τον αρμόδιο για θέματα αλλοδαπών Αστυνομικό Δι¬ 
ευθυντή ή ανώτερο Αξιωματικό, που ορίζεται από τον οι¬ 
κείο Γενικό Αστυνομικό Διευθυντή, αφού προηγουμένως 
δοθεί στον αλλοδαπό προθεσμία τουλάχιστον σαράντα 
οκτώ ωρών για να υποβάλει τις αντιρρήσεις του. 


3. Εφόσον ο αλλοδαπός, εκ των εν γένει περιστάσεων, 
κρίνεται ύποπτος φυγής ή επικίνδυνος για τη δημόσια τά¬ 
ξη, με απόφαση των οργάνων της προηγούμενης παρα¬ 
γράφου, διατάσσεται η προσωρινή κράτησή του μέχρι 
την έκδοση, εντός τριών ημερών, απόφασης ως προς την 
απέλασή του. Εφόσον εκδοθεί απόφαση απέλασης, η 
κράτηση συνεχίζεται ως την εκτέλεση της απέλασης, σε 
καμία όμως περίπτωση δεν μπορεί να υπερβαίνει τους 
τρεις μήνες. Ο αλλοδαπός πρέπει να πληροφορείται στη 
γλώσσα που κατανοεί τους λόγους της κράτησής του και 
να διευκολύνεται η επικοινωνία με τον πληρεξούσιο δικη¬ 
γόρο του. Ο αλλοδαπός που κρατείται, παράλληλα μετά 
δικαιώματα που έχει σύμφωνα με τον Κώδικα Διοικητικής 
Διαδικασίας, μπορεί να προβάλει και αντιρρήσεις κατά 
της απόφασης κράτησής του ενώπιον του προέδρου ή 
του υπ’ αυτού οριζόμενου πρωτόδικη του διοικητικού 
πρωτοδικείου, στην Περιφέρεια του οποίου κρατείται. 

4. Σε περίπτωση που ο προς απέλαση αλλοδαπός δεν 
κρίνεται ύποπτος φυγής ή επικίνδυνος για τη δημόσια τά¬ 
ξη ή ο πρόεδρος του διοικητικού πρωτοδικείου διαφωνεί 
ως προς την κράτησή του, με την ίδια απόφαση τάσσεται 
σε αυτόν προθεσμία προς αναχώρηση, η οποία δεν μπο¬ 
ρεί να υπερβαίνει τις τριάντα ημέρες. 

5. Η κατά τις παραγράφους 3 και 4 του άρθρου αυτού 
απόφαση μπορεί να ανακληθεί ύστερα από αίτηση των 
διαδίκων, αν η αίτηση ανάκλησης στηρίζεται σε νέα στοι¬ 
χεία, κατ’ ανάλογη εφαρμογή του άρθρου 205 παρ. 6 του 
Κώδικα Διοικητικής Δικονομίας (ν. 2717/1999). 

Άρθρο 77 

Προσφυγή κατά της διοικητικής απέλασης 

Κατά της απόφασης απέλασης δικαιούται ο αλλοδαπός 
να προσφύγει μέσα σε προθεσμία πέντε ημερών από την 
κοινοποίησή της στον Υπουργό Δημόσιας Τάξης ή στο 
εξουσιοδοτούμενο από αυτόν όργανο. Η σχετική απόφαση 
εκδίδεται μέσα σε τρεις εργάσιμες ημέρες από την άσκη¬ 
ση της προσφυγής. Η άσκηση προσφυγής συνεπάγεται 
την αναστολή εκτέλεσης της απόφασης. Σε περίπτωση κα¬ 
τά την οποία με την απόφαση απέλασης έχει διαταχθεί και 
η κράτηση, η αναστολή αφορά μόνο την απέλαση. 

Άρθρο 78 

Αναστολή απέλασης 

Αν δεν είναι εφικτή η άμεση απέλαση του αλλοδαπού 
από τη Χώρα για λόγους ανωτέρας βίας, ο Υπουργός Δη¬ 
μόσιας Τάξης ή το εξουσιοδοτημένο όργανο μπορεί, με 
απόφασή του, να αναστείλειτην εκτέλεση της απόφασης 
απέλασης. Με όμοια απόφαση επιβάλλονται στον αλλο¬ 
δαπό περιοριστικοί όροι. 

Άρθρο 79 

Προστασία από την απέλαση 

1. Απαγορεύεται η απέλαση, εφόσον ο αλλοδαπός: 
α. Είναι ανήλικος και οι γονείς ή τα πρόσωπα που έχουν 
την επιμέλειά του διαμένουν νόμιμα στην Ελλάδα. 

β. Είναι γονέας ημεδαπού ανηλίκου και έχει την επιμέ¬ 
λεια ή έχει υποχρέωση διατροφής, την οποία εκπληρώνει, 
γ. Έχει υπερβείτο 80ό έτος της ηλικίας του. 
δ. Έχει αναγνωριστεί ως πρόσφυγας ή έχει ζητήσει την 
παροχή ασύλου, υπό την επιφύλαξη των άρθρων 32 και 33 
της Σύμβασης της Γενεύης του 1951. 

ε. Είναι ανήλικος στον οποίο έχουν επιβληθεί αναμορ¬ 
φωτικά μέτρα με απόφαση του Δικαστηρίου Ανηλίκων. 

Στην απαγόρευση της απέλασης περιλαμβάνονται και 
οι έγκυες γυναίκες κατά τη διάρκεια της κύησης και για έξι 
μήνες μετά τον τοκετό. 

2. Δεν απαγορεύεται η απέλαση στις περιπτώσεις β' και 
γ' της προηγούμενης παραγράφου, όταν ο αλλοδαπός 
είναι επικίνδυνος για τη δημόσια τάξη ή την εθνική ασφά¬ 
λεια ή τη δημόσια υγεία. 

Άρθρο 80 

Δαπάνες απέλασης 

1. Η δαπάνη απέλασης και τα έξοδα διατροφής καταλο¬ 
γίζονται στον αλλοδαπό. Αν ο αλλοδαπός δεν διαθέτει το 
αναγκαίο χρηματικό ποσό, τούτο καταβάλλεται από το 
Δημόσιο κατά το μέρος που δεν καλύπτεται από τον υπό¬ 
χρεο. Το καταβαλλόμενο από το Δημόσιο ποσό βεβαιώ¬ 
νεται ως δημόσιο έσοδο και εισπράττεται κατά τις διατά¬ 
ξεις του Κώδικα Εισπράξεως Δημοσίων Εσόδων 
(Κ.Ε.Δ.Ε.). 

2. Αν η είσοδος ή η διαμονή του αλλοδαπού έχει επι- 
τραπεί με κατάθεση εγγυητικής επιστολής από τρίτο πρό¬ 
σωπο, τα έξοδα απέλασης, συμπεριλαμβανομένης και 
της δαπάνης διατροφής, βαρύνουν εις ολόκληροντον αλ¬ 
λοδαπό και το πρόσωπο που έχει καταθέσει την εγγυητι¬ 
κή επιστολή. Αν αυτοί αρνούνται την καταβολή τους, τότε 
η εγγυητική επιστολή καταπίπτει, ύστερα από έγγραφη 
παραγγελία της αρμόδιας για την απέλαση αρχής. 

3. Εργοδότης, ο οποίος απασχολεί αλλοδαπό χωρίς την 
απαιτούμενη άδεια διαμονής, βαρύνεται με τη δαπάνη 
απέλασης και τα έξοδα διατροφής του. 

4. Αν ο αλλοδαπός αρνείται να επιβιβασθεί στο μετα¬ 
φορικό μέσο, προκειμένου να απομακρυνθεί από τη Χώ¬ 
ρα, η απομάκρυνσή του μπορεί να πραγματοποιηθεί με 
συνοδεία αστυνομικής δύναμης μέχρι τη χώρα προορι¬ 
σμού του, ύστερα από απόφαση του Γενικού Γραμμα¬ 
τέα του Υπουργείου Δημόσιας Τάξης και εφόσον εξα¬ 
σφαλίζονται όλα τα εχέγγυο ασφαλούς μετάβασης, 
διαμονής και επιστροφής των συνοδών αστυνομικών. Η 
ρύθμιση αυτή εφαρμόζεται και για την περίπτωση άρ¬ 
νησης επιβίβασης, όταν συντρέχει απαγόρευση εισό¬ 
δου, κατά τις προβλέψεις του άρθρου 8 του νόμου αυ¬ 
τού. 

Άρθρο 81 

Ειδικοί χώροι παραμονής αλλοδαπών 

1. Ο αλλοδαπός, στο πρόσωπο του οποίου συντρέχουν 
οι προϋποθέσεις της παραγράφου 3 του άρθρου 76 του 
νόμου αυτού, κρατείται στην οικεία αστυνομική αρχή. Μέ- 
χρις ότου ολοκληρωθούν οι διαδικασίες απέλασής του 
παραμένει σε ειδικούς χώρους, οι οποίοι ιδρύονται με 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών, 
Υγείας και Κοινωνικής Αλληλεγγύης και Δημόσιας Τάξης. 
Με την ίδια απόφαση καθορίζονται οι προδιαγραφές και 
οι όροι λειτουργίας των χώρων αυτών. 

2. Την ευθύνη της φύλαξης των ειδικών χώρων παραμο¬ 
νής έχει η Ελληνική Αστυνομία. 

Άρθρο 82 

Ανεπιθύμητοι αλλοδαποί 

1. Το Υπουργείο Δημόσιας Τάξης τηρεί κατάλογο ανε¬ 
πιθύμητων αλλοδαπών. Τα κριτήρια και η διαδικασία 
εγγραφής και διαγραφής αλλοδαπών από τον κατάλογο 
αυτόν καθορίζονται με απόφαση των Υπουργών Εσωτερι¬ 


κών, Δημόσιας Διοίκησης και Αποκέντρωσης, Εξωτερι¬ 
κών, Εθνικής Άμυνας, Δικαιοσύνης και Δημόσιας Τάξης. 

2. Αλλοδαπός που βρίσκεται στο ελληνικό έδαφος είναι 
υποχρεωμένος να εγκαταλείψειτη Χώρα, αφότου εγγρά¬ 
φει στον κατάλογο ανεπιθυμήτων, μέσα σε προθεσμία 
που ορίζεται κάθε φορά από τον Υπουργό Δημόσιας Τά¬ 
ξης. Αν δεν συμμορφωθεί, απελαύνεται. 

3. Αλλοδαπός, στον οποίο δεν επιτρέπεται η είσοδος 
στη Χώρα, επειδή είναι εγγεγραμμένος στον κατάλογο 
ανεπιθύμητων αλλοδαπών, οφείλει να αναχωρήσει αμέ¬ 
σως, άλλως επαναπροωθείται αμέσως στη χώρα προέ¬ 
λευσης ή σε τρίτη χώρα, όπου μπορεί να επιτραπεί η εί¬ 
σοδος με ευθύνη και δαπάνες του ίδιου ή εκείνου που τον 
μετέφερε, οι οποίοι υποχρεούνται και στην καταβολή κά¬ 
θε άλλης αναγκαίας δαπάνης που απαιτείται μέχρι την 
αναχώρησή του. Στους μεταφορείς, όταν αρνούνται την 
εκπλήρωση των υποχρεώσεών τους, επιβάλλεται, με 
απόφαση του Γενικού Γραμματέα Περιφέρειας, πρόστι¬ 
μο τριών χιλιάδων (3.000) ευρώ έως δεκαπέντε χιλιάδες 
(15.000) ευρώ, για κάθε μεταφερόμενο άτομο. Μετην ίδια 
απόφαση τα χρησιμοποιηθέντα μεταφορικά μέσα φυλάσ¬ 
σονται και αποδίδονται σε αυτούς μετά την εκπλήρωση 
των ανωτέρω υποχρεώσεων και την καταβολή του επι- 
βληθέντος προστίμου ή την προσκόμιση εγγυητικής επι¬ 
στολής αναγνωρισμένης τράπεζας, που καλύπτει το πο¬ 
σό των ανωτέρω υποχρεώσεών τους και του επιβληθέ- 
ντος προστίμου. 

4. Με ποινή φυλάκισης τουλάχιστον τριών μηνών και 
χρηματική ποινή τριών χιλιάδων (3.000) έως δέκα χιλιά¬ 
δων (10.000) ευρώ τιμωρείται κάθε αλλοδαπός, ο οποίος 
επανέρχεται παράνομα στη Χώρα και είναι καταχωρημέ- 
νος στον κατάλογο των ανεπιθύμητων αλλοδαπών. Η 
άσκηση ένδικων μέσων δεν έχει ανασταλτικό αποτέλε¬ 
σμα. 

5. Με απόφαση των Υπουργών Δικαιοσύνης και Δημό¬ 
σιας Τάξης καθορίζεται η ειδικότερη διαδικασία για την 
εκτέλεση των αποφάσεων απέλασης, που εκδίδονται 
σύμφωνα με τις διατάξεις του νόμου αυτού, καθώς και 
εκείνων που διατάσσονται με αποφάσεις ποινικών δικα¬ 
στηρίων, σύμφωνα με τα άρθρα 74 και 99 του Ποινικού 
Κώδικα. 

ΚΕΦΑΛΑΙΟ ΙΖ' 

ΓΕΝΙΚΕΣ ΥΠΟΧΡΕΩΣΕΙΣ - ΚΥΡΩΣΕΙΣ 
Άρθρο 83 

Παράνομη είσοδος και έξοδος από τη Χώρα 

1. Ο υπήκοος τρίτης χώρας, που εξέρχεται ή επιχειρεί 
να εξέλθει από το ελληνικό έδαφος ή εισέρχεται ή επιχει¬ 
ρεί να εισέλθει σε αυτό χωρίς τις νόμιμες διατυπώσεις, τι¬ 
μωρείται με ποινή φυλάκισης τουλάχιστον τριών μηνών 
και χρηματική ποινή τουλάχιστον χιλίων πεντακοσίων 
(1.500) ευρώ. Θεωρείται επιβαρυντική περίπτωση και επι¬ 
βάλλεται φυλάκιση τουλάχιστον έξι μηνών και χρηματική 
ποινή τουλάχιστοντριώνχιλιάδων (3.000) ευρώ, αν αυτός 
που επιχειρεί να αναχωρήσει λαθραίως καταζητείται από 
τις δικαστικές ή αστυνομικές αρχές ή υπέχει φορολογικές 
ή πάσης φύσεως άλλες υποχρεώσεις προς το Δημόσιο ή 
είναι υπότροπος. 

2. Αν ο υπήκοος τρίτης χώρας εισέλθει στο ελληνικό 
έδαφος ή εξέλθει από αυτό χωρίς τις νόμιμες διατυπώ¬ 
σεις, ο εισαγγελέας πλημμελειοδικών, ύστερα από έ¬ 
γκριση του εισαγγελέα εφετών, στον οποίο αναφέρει σχε- 




ΦΕΚ212 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3353 


τικώς χωρίς καθυστέρηση, μπορεί να απόσχει από την 
ποινική δίωξη για την πράξη αυτήν, οπότε γνωστοποιεί 
αμέσως την απόφασή του αυτή στον διοικητή της αστυ¬ 
νομικής υπηρεσίας ή λιμενικής αρχής που διαπίστωσε την 
παράνομη είσοδο ή έξοδο, προκειμένου αυτός, με από¬ 
φασή του, να επαναπροωθήσειτον υπήκοο τρίτης χώρας 
αμέσως στη χώρα προέλευσης ή καταγωγής του. Η έγκρι¬ 
ση του εισαγγελέα εφετών μπορεί να δοθεί με οποιοδή- 
ποτε πρόσφορο μέσο. Αν δεν καταστεί δυνατή η άμεση 
επαναπροώθηση του υπηκόου τρίτης χώρας, ο διοικητής 
της αστυνομικής ή λιμενικής αρχής, αφού συντάξει σχετι¬ 
κή έκθεση, παραπέμπει τον υπήκοο τρίτης χώρας στην 
αρμόδια διοικητική αρχή για απέλαση, σύμφωνα με το άρ¬ 
θρο 76 του νόμου αυτού. Η αρχή αυτή, αν η απέλαση δεν 
πραγματοποιηθεί μέσα σε τρεις μήνες, γνωστοποιεί τού¬ 
το στον αρμόδιο εισαγγελέα πλημμελειοδικών. Στην πε¬ 
ρίπτωση αυτή, ο εισαγγελέας πλημμελειοδικών μπορεί να 
ανακαλέσει την απόφασή του για αποχή από την ποινική 
δίωξη, ύστερα από έγκριση του εισαγγελέα εφετών, εφό¬ 
σον δεν έχει παρέλθει ένα έτος από την ημέρα της παρά¬ 
νομης εισόδου στη Χώρα του υπηκόου τρίτης χώρας. 

Άρθρο 84 

Υποχρεώσεις υπηρεσιών και υπαλλήλων - Κυρώσεις 

1. Οι δημόσιες υπηρεσίες, τα νομικά πρόσωπα δημο¬ 
σίου δικαίου, οι οργανισμοί τοπικής αυτοδιοίκησης, οι 
οργανισμοί και επιχειρήσεις κοινής ωφέλειας και οι ορ¬ 
γανισμοί κοινωνικής ασφάλισης υποχρεούνται να μην πα¬ 
ρέχουν τις υπηρεσίες τους σε υπηκόους τρίτης χώρας, οι 
οποίοι δεν έχουν διαβατήριο ή άλλο ταξιδιωτικό έγγραφο 
που αναγνωρίζεται από διεθνείς συμβάσεις, θεώρηση ει¬ 
σόδου ή άδεια διαμονής και γενικά δεν αποδεικνύουν ότι 
έχουν εισέλθει και διαμένουν νόμιμα στην Ελλάδα. Εξαι¬ 
ρούνται τα νοσοκομεία, θεραπευτήρια και κλινικές, όταν 
πρόκειται για υπηκόους τρίτων χωρών που εισάγονται 
εκτάκτως για νοσηλεία και για ανήλικα παιδιά. Ειδικά για 
τις περιπτώσεις, κατά τις οποίες, στο πλαίσιο ανανέωσης 
της άδειας διαμονής, ο υπήκοος τρίτης χώρας αδυνατεί 
να προσκομίσει ισχύον διαβατήριο ή άλλο ταξιδιωτικό έγ¬ 
γραφο, είναι δυνατή η ανανέωση της ανωτέρω άδειας, με 
απόφαση του Γενικού Γραμματέα της Περιφέρειας, εφό¬ 
σον επικαλείται ειδικώς και αιτιολογημένως αντικειμενική 
αδυναμία λόγω των ιδιαίτερων συνθηκών ή καταστάσεων 
που επικρατούν στη χώρα του και το γεγονός αυτό επιβε¬ 
βαιώνεται από το Υπουργείο Εξωτερικών. 

2. Εξαιρείται απότις ρυθμίσεις του πρώτου εδαφίου της 
προηγούμενης παραγράφου η περίπτωση θεώρησης του 
γνήσιου της υπογραφής κρατούμενων αλλοδαπών για 
εξουσιοδότηση σε δικηγόρους, προκειμένου να εκπρο¬ 
σωπηθούν ενώπιον δικαστικών αρχών και υπό την προϋ¬ 
πόθεση ότι αποδεικνύονται, εξ οιουδήποτε δημόσιου εγ¬ 
γράφου, τα στοιχεία της ταυτότητάς τους. 

3. Οι διευθυντές φυλακών και κρατητηρίων υποχρεού- 
νται να παραλαμβάνουν και να φυλάσσουν διαβατήρια ή 
άλλα έγγραφα που αποδεικνύουν τη νομιμότητα της δια¬ 
μονής, καθώς και την ταυτότητα των κρατούμενων υπη¬ 
κόων τρίτων χωρών. Τα έγγραφα αυτά επιστρέφονται κα¬ 
τά την απόλυση του υπηκόου τρίτης χώρας. Αν ο υπήκο- 
οςτρίτης χώρας δεν έχειτα ανωτέρω έγγραφα, οι ως άνω 
υπάλληλοι οφείλουν να το γνωστοποιήσουν αμέσως στην 
πλησιέστερη αστυνομική αρχή ή στην πλησιέστερη Υπη¬ 
ρεσία Αλλοδαπών και Μετανάστευσης. 


4. Οι υπάλληλοι των παραπάνω υπηρεσιών και φορέων 
που παραβαίνουν τις διατάξεις των παραγράφων 1 και 2 
του άρθρου αυτού διώκονται πειθαρχικά καιτιμωρούνται, 
σύμφωνα με τις διατάξεις του Ποινικού Κώδικα, για πα¬ 
ράβαση καθήκοντος. 

Άρθρο 85 

Υποχρεώσεις συμβολαιογράφων - Κυρώσεις 

1. Κατά την κατάρτιση συμβολαιογραφικών πράξεων, 
στις οποίες συμβαλλόμενοι ή συμμετέχοντες καθ’ οιον- 
δήποτε τρόπο είναι υπήκοοι τρίτων χωρών, που παρίστα- 
νται αυτοπροσώπως ή δηλώνουν κατοικία ή διαμονή στην 
ημεδαπή, οι συμβολαιογράφοι υποχρεούνται να διαπι¬ 
στώνουν ότι αυτοί έχουν θεώρηση εισόδου ή άδεια δια¬ 
μονής και να κάνουν σχετική μνεία στην πράξη τους. Εξαι¬ 
ρούνται οι περιπτώσεις της σύνταξης πληρεξουσίων σε 
δικηγόρους προκειμένου να εκπροσωπήσουν υπηκόους 
τρίτων χωρών ενώπιον δικαστηρίων. 

2. Οι συμβολαιογράφοι που παραβαίνουν τις διατάξεις 
της προηγούμενης παραγράφου διώκονται πειθαρχικά 
και τιμωρούνται, σύμφωνα με τις διατάξεις του Ποινικού 
Κώδικα, για παράβαση καθήκοντος. 

Άρθρο 86 

Υποχρεώσεις εργοδοτών και εργαζόμενων 
υπηκόων τρίτων χωρών - Κυρώσεις 

1. Δεν επιτρέπεται η πρόσληψη και η απασχόληση υπη¬ 
κόων τρίτων χωρών, εφόσον δεν έχουν άδεια διαμονής ή 
βεβαίωση της παραγράφου 3 του άρθρου 11 του νόμου 
αυτού ότι έχουν καταθέσει τα απαιτούμενα δικαιολογητι- 
κά για την έκδοσή της. Αν η κατάρτιση της σύμβασης ερ¬ 
γασίας, παροχής υπηρεσιών ή έργου αποτελεί προϋπό¬ 
θεση για τη χορήγηση της άδειας διαμονής, η ισχύς της 
σύμβασης τελεί υπό την αναβλητική αίρεση της χορήγη¬ 
σης αντίστοιχης άδειας. 

2. Οι εργοδότες που απασχολούν εργαζόμενους, υπη¬ 
κόους τρίτων χωρών, οφείλουν να ενημερώνουν αμέσως 
την αρμόδια Υπηρεσία Αλλοδαπών και Μετανάστευσης 
της Περιφέρειας για κάθε πρόσληψη υπηκόου τρίτης χώ¬ 
ρας και για κάθε μεταβολή στο καθεστώς εργασίας του, 
όπως παράταση της σύμβασης και καταγγελία αυτής. 

3. Στους εργοδότες που παραβιάζουν τις διατάξεις των 
παραγράφων 1 και2του άρθρου αυτού, πέραν άλλων κυ¬ 
ρώσεων που προβλέπονται από τη νομοθεσία επιβάλλε¬ 
ται, με απόφαση του Γενικού Γραμματέα της Περιφέρει¬ 
ας, χρηματικό πρόστιμο που μπορεί να κυμαίνεται από 
τρεις χιλιάδες (3.000) ευρώ έως δεκαπέντε χιλιάδες 
(15.000) ευρώ για κάθε παράνομο υπήκοο τρίτης χώρας. 

4. Όποιος απασχολεί υπήκοο τρίτης χώρας που στερεί¬ 
ται άδειας διαμονής τιμωρείται με φυλάκιση τουλάχιστον 
τριών μηνών. Σε περίπτωση υποτροπής επιβάλλεται φυ¬ 
λάκιση τουλάχιστον έξι μηνών. Αν εργοδότης είναι νομικό 
πρόσωπο, οι ως άνω ποινές επιβάλλονται στο νόμιμο εκ¬ 
πρόσωπό του. Ο Γενικός Γραμματέας της Περιφέρειας, 
συνεκτιμώντας τις εν γένει περιστάσεις, διατάσσει και το 
κλείσιμο του καταστήματος ή της επιχείρησης για χρονι¬ 
κό διάστημα από έναν μέχρι έξι μήνες και σε περίπτωση 
υποτροπής, μέχρι δώδεκα μήνες. Προκειμένου για κέ¬ 
ντρα διασκέδασης, η ανωτέρω διακοπή λειτουργίας τους 
αφορά χρονικό διάστημα από δύο μέχρι δώδεκα μήνες 
και σε περίπτωση υποτροπής μέχρι είκοσι τέσσερις μή¬ 
νες. Αν υπάρξειτρίτη καταδικαστική απόφαση, για όλα τα 
ανωτέρω καταστήματα ή επιχειρήσεις διακόπτεται ορι- 

σακά η λειτουργία τους με απόφαση του Γενικού Γραμ- 
ματέα της Περιφέρειας. Εκ νέου χορήγηση άδειας λει¬ 
τουργίας στο ίδιο πρόσωπο δεν είναι επιτρεπτή για χρο¬ 
νικό διάστημα πέντε ετών. 

5. Όταν η παραβίαση των διατάξεων του παρόντος άρ¬ 
θρου γίνεται με σκοπό την προαγωγή υπηκόων τρίτων χω¬ 
ρών σε πορνεία τιμωρείται με φυλάκιση τουλάχιστον δύο 
ετών και χρηματική ποινή τουλάχιστον έξι χιλιάδων 
(6.000) ευρώ. Σε περίπτωση που το θύμα είναι ανήλικος ή 
ανήλικη, τιμωρείται με κάθειρξη μέχρι δέκα ετών και με 
χρηματική ποινή δέκα χιλιάδων (10.000) έως πενήντα χι¬ 
λιάδων (50.000) ευρώ. Με κάθειρξη και χρηματική ποινή 
πενήντα χιλιάδων (50.000) έως εκατό χιλιάδων (100.000) 
ευρώ τιμωρείται ο υπαίτιος αν το έγκλημα τελέστηκε: α. 
εναντίον προσώπου νεότερου των δεκαπέντε ετών, β. με 
απατηλά μέσα, γ. από τον ανιόντα συγγενή εξ αίματος ή 
εξ αγχιστείας ή από θετό γονέα, σύζυγο, επίτροπο ή από 
άλλον στον οποίο έχουν εμπιστευθεί τον ανήλικο για ανα¬ 
τροφή, διδασκαλία, επίβλεψη ή φύλαξη, έστω και προσω¬ 
ρινή, δ. από υπάλληλο ο οποίος, κατά την άσκηση της 
υπηρεσίας του ή επωφελούμενος από την ιδιότητά του 
αυτή, διαπράττει ή συμμετέχει με οποιονδήποτε τρόπο 
στην πράξη. Τα παραπάνω αδικήματα θεωρούνται σε κά¬ 
θε περίπτωση αυτόφωρα. Η έκδοση αμετάκλητης καταδι- 
καστικής απόφασης γνωστοποι-είται με μέριμνα της αρ¬ 
μόδιας εισαγγελίας στον Γ ενικό Γ ραμματέα της Περιφέ¬ 
ρειας μέσα σε ένα μήνα από την έκδοσή της. Ο τελευταίος 
υποχρεούται, μέσα σε ένα μήνα από τη γνωστοποίηση 
της απόφασης, να αφαιρέσει την άδεια λειτουργίας του 
καταστήματος ή της επιχείρησης όπου τελέσθηκε το αδί¬ 
κημα, για χρονικό διάστημα τουλάχιστον δώδεκα μηνών, 
μπορεί δε, συνεκτιμώντας και τις εν γένει περιστάσεις, να 
προβεί στην οριστική αφαίρεση της άδειας λειτουργίας. 

6. Με ποινή φυλάκισης τιμωρείται και ο υπήκοος τρίτης 
χώρας, ο οποίος παρέχει εξηρτημένη εργασία ή υπηρε¬ 
σίες ή έργο ή ασκεί ανεξάρτητη οικονομική δραστηριότη¬ 
τα χωρίς άδεια διαμονής. 

7. Γιατην απασχόληση υπηκόων τρίτων χωρών από φυ¬ 
σικά ή νομικά πρόσωπα που συμβάλλονται με το Υπουρ¬ 
γείο Εθνικής Άμυνας, όπως ισχύει, απαιτείται και έγκριση 
της στρατιωτικής αρχής. 

Άρθρο 87 

Υποχρεώσεις λοιπών ιδιωτών και υπαλλήλων 
Κυρώσεις 

1. Απαγορεύεται η εκμίσθωση ακινήτων σε υπηκόους 
τρίτων χωρών που δεν έχουν διαβατήριο ή άλλο ταξιδιω¬ 
τικό έγγραφο που αναγνωρίζεται από διεθνείς συμβάσεις 
ή θεώρηση εισόδου ή άδεια διαμονής. 

2. Οι διευθυντές ξενοδοχείων και παραθεριστικών κέ¬ 
ντρων οφείλουν να ενημερώνουν την αστυνομική υπηρε¬ 
σία και την αρμόδια Υπηρεσία αλλοδαπών και μετανά¬ 
στευσης για την άφιξη και την αναχώρηση υπηκόων τρί¬ 
των χωρών που φιλοξενούν. 

3. Στα πρόσωπα που παραβιάζουν τις διατάξεις των πα¬ 
ραγράφων 1 και 2, πέραν άλλων κυρώσεων που προβλέ- 
πονται από τη νομοθεσία, επιβάλλεται, με απόφαση του 
Γ ενικού Γ ραμματέα Περιφέρειας, χρηματικό πρόστιμο χι- 
λίωνπεντακοσίων (1.500) ευρώ έωςτρεις χιλιάδες (3.000) 
ευρώ. 

4. Τα πρόστιμα της προηγούμενης παραγράφου επι¬ 
βάλλονται επίσης στα πρόσωπα που υποβάλλουν ανακρι¬ 
βείς δηλώσεις ή βεβαιώσεις που προβλέπονται στο νόμο 


αυτόν και στις κατ’ εξουσιοδότηση εκδιδόμενες κανονι¬ 
στικές πράξεις. Τα ίδια πρόστιμα επιβάλλονται και στους 
υπηκόους τρίτων χωρών, οι οποίοι δεν εκπληρώνουν τις 
υποχρεώσεις που προβλέπονται στις παραγράφους 2 και 
4 του άρθρου 73 του νόμου αυτού. 

5. Όποιος διευκολύνει την είσοδο στο ελληνικό έδαφος 
ή την έξοδο από αυτό υπηκόου τρίτης χώρας, χωρίς να 
υποβληθεί στον έλεγχο που προβλέπεται στο άρθρο 5, τι¬ 
μωρείται με φυλάκιση τουλάχιστον έξι μηνών και με χρη¬ 
ματική ποινή τουλάχιστον τριών χιλιάδων (3.000) ευρώ. 

6. Όποιος διευκολύνει την παράνομη διαμονή υπηκόου 
τρίτης χώρας, τιμωρείται με φυλάκιση τουλάχιστον έξι 
μηνών και με χρηματική ποινή τουλάχιστον τριών χιλιά¬ 
δων (3.000) ευρώ. 

7. Όποιος παράνομα κατέχει ή χρησιμοποιεί γνήσιο δια¬ 
βατήριο ή άλλο ταξιδιωτικό έγγραφο άλλου προσώπου, 
τιμωρείται με φυλάκιση τουλάχιστον έξι μηνών και με χρη¬ 
ματική ποινή τουλάχιστον τριών χιλιάδων (3.000) ευρώ. 

Με την ίδια ποινή τιμωρείται και όποιος παρακρατεί δια¬ 
βατήριο ή άλλο ταξιδιωτικό έγγραφο άλλου προσώπου ή 
αρνείταιναπαραδώσειτούτο στην αρμόδια υπηρεσία. Με 
την ίδια, επίσης, ποινή τιμωρείται όποιος κατέχει ή χρησι¬ 
μοποιεί πλαστό διαβατήριο ή άλλο ταξιδιωτικό έγγραφο. 

8. Ο υπεύθυνος γραφείου ταξιδίων ή μετανάστευσης ή 
οποιοσδήποτε άλλος υποβάλλει για λογαριασμό τρίτου 
στην αρμόδια αρχή δικαιολογητικά έκδοσης ταξιδιωτικού 
εγγράφου, με στοιχεία που δεν ανταποκρίνονται στην 
ταυτότητα του προσώπου αυτού, τιμωρείται με φυλάκιση 
τουλάχιστον έξι μηνών και με χρηματική ποινή τουλάχι¬ 
στον έξι χιλιάδων (6.000) ευρώ. Με την ίδια ποινή τιμωρεί¬ 
ται και εκείνος, για λογαριασμό του οποίου υποβάλλονται 
τα δικαιολογητικά. 

Άρθρο 88 

Υποχρεώσεις μεταφορέων - Κυρώσεις 

1. Πλοίαρχοι ή κυβερνήτες πλοίου, πλωτού μέσου ή αε¬ 
ροπλάνου και οδηγοί κάθε είδους μεταφορικού μέσου 
που μεταφέρουν από το εξωτερικό στην Ελλάδα υπηκό¬ 
ους τρίτων χωρών, που δεν έχουν δικαίωμα εισόδου στο 
ελληνικό έδαφος ή στους οποίους έχει απαγορευθεί η εί¬ 
σοδος για οποιαδήποτε αιτία, καθώς και αυτοί που τους 
προωθούν από τα σημεία εισόδου, τα εξωτερικά ή εσωτε¬ 
ρικά σύνορα, στην Ελληνική Επικράτεια και αντίστροφα 
προς το έδαφος κράτους - μέλους της Ε.Ε. ή τρίτης χώ¬ 
ρας ή διευκολύνουν τη μεταφορά ή προώθησή τους ή 
εξασφαλίζουν σε αυτούς κατάλυμα για απόκρυψη τιμω¬ 
ρούνται: 

α. Με φυλάκιση τουλάχιστον ενός έτους και χρηματική 
ποινή πέντε χιλιάδων (5.000) έως είκοσι χιλιάδων (20.000) 
ευρώ για κάθε μεταφερόμενο πρόσωπο. 

β. Με φυλάκιση τουλάχιστον δύο ετών και χρηματική 
ποινή δεκαπέντε χιλιάδων (15.000) έως πενήντα χιλιάδων 
(50.000) ευρώ για κάθε μεταφερόμενο πρόσωπο, αν η με¬ 
ταφορά ενεργείται κατ’ επάγγελμα ή αν ο υπαίτιος είναι 
δημόσιος υπάλληλος ή τουριστικός ή ναυτιλιακός ή ταξι¬ 
διωτικός πράκτορας. 

γ. Με κάθειρξη και χρηματική ποινή τουλάχιστον εκατό 
χιλιάδων (100.000) ευρώ, αν από την πράξη μπορεί να 
προκύψει κίνδυνος για άνθρωπο. 

δ. Με ισόβια κάθειρξη και χρηματική ποινή τουλάχιστον 
πεντακοσίων χιλιάδων (500.000) ευρώ, αν στην περίπτω¬ 
ση γ' επήλθε θάνατος. Μετά την έκδοση τελεσίδικης από¬ 
φασης του δικαστηρίου δημεύονται τα μεταφορικά μέσα 

που χρησιμοποιήθηκαν για τη μεταφορά προσώπων, 
εκτός αν ο κύριος των μέσων αποδείξει ότι δεν γνώριζε το 
σκοπό για τον οποίο αυτά χρησιμοποιήθηκαν. Η προθε¬ 
σμία για την άσκηση ένδικου μέσου και η άσκησή του δεν 
αναστέλλουν την εκτέλεση της απόφασης. Για την εκδί¬ 
καση των κακουργημάτων που προβλέπονται στις περι¬ 
πτώσεις γ' και δ' αρμόδιο είναι το Τριμελές Εφετείο και 
εφαρμόζεται η διαδικασία που προβλέπεται στα άρθρα 
20 και 21 του ν. 663/1977 ((ΦΕΚ215 Α'), όπως ισχύει. 

2. Πλοίαρχοι ή κυβερνήτες πλοίου, πλωτού μέσου ή αε¬ 
ροπλάνου και οδηγοί κάθε είδους μεταφορικού μέσου 
υποχρεούνται να μη δέχονται για μεταφορά πρόσωπα, τα 
οποία δεν είναι εφοδιασμένα με τα απαιτούμενα ταξιδιω¬ 
τικά έγγραφα ή δεν έχουν υποστεί τον κανονικό αστυνο¬ 
μικό έλεγχο. Οι παραβάτες τιμωρούνται σύμφωνα με τις 
διατάξεις της παραγράφου 1 του άρθρου αυτού. Η ανω¬ 
τέρω αξιόποινη πράξη θεωρείται τετελεσμένη, προκειμέ- 
νου μεν για θαλάσσια και εναέρια μεταφορικά μέσα, εφό¬ 
σον το πρόσωπο που επιβιβάσθηκε λαθραίως βρίσκεται 
μέσα σε αυτά κατά την έναρξη του ελέγχου από τα αρμό¬ 
δια κρατικά όργανα προ του απόπλου ή της απογείωσης 
ή μετά την άπαρση του πλοίου ή την απογείωση του αε¬ 
ροπλάνου, προκειμένου δε για άλλα μεταφορικά μέσα, 
εφόσον το πρόσωπο που αναχωρεί λαθραίως βρίσκεται 
μέσα σε αυτά κατά τον τελευταίο έλεγχο εξόδου ή πλη¬ 
σίον των συνόρων. Οι κυρώσεις της παραγράφου 3 του 
παρόντος εφαρμόζονται και στα πρόσωπα που αναφέρο- 
νται στην παράγραφο αυτή. 

3. Αεροπορικές ή ναυτιλιακές εταιρείες ή ταξιδιωτικά 
γραφεία υποχρεούνται να μη δέχονται για μεταφορά και 
να λαμβάνουν κάθε μέτρο που να αποκλείει τη μεταφορά 
από το εξωτερικό στην Ελλάδα υπηκόων τρίτων χωρών 
που δεν είναι εφοδιασμένοι με τα απαιτούμενα διαβατή¬ 
ρια ή άλλα ταξιδιωτικά έγγραφα. Στις αεροπορικές εται¬ 
ρίες που παραβαίνουν τις παραπάνω υποχρεώσεις επι¬ 
βάλλεται με απόφαση του αερολιμενάρχη χρηματικό 
πρόστιμο από δεκαπέντε χιλιάδες (15.000) ευρώ έως 
τριάντα χιλιάδες (30.000) ευρώ για κάθε μεταφερόμενο 
πρόσωπο. Στις ναυτιλιακές εταιρίες ή ταξιδιωτικά γρα¬ 
φεία, το ίδιο πρόστιμο επιβάλλεται με απόφαση του Γ ενι¬ 
κού Γραμματέατης Περιφέρειας. 

4. Τα πρόσωπα που αναφέρονται στις παραγράφους 1, 
2 και 3, καθώς και ταξιδιωτικά γραφεία και οι ιδιοκτήτες 
των μεταφορικών μέσων ευθύνονται εις ολόκληρον για 
τις δαπάνες διαβίωσης και τα έξοδα επαναπροώθησης 
των ανωτέρω προσώπων στο εξωτερικό. Την ίδια ευθύνη 
έχουν και όσοι εγγυήθηκαντον επαναπατρισμό υπηκόου 
τρίτης χώρας, αν παραβιάσθηκαν όροι εισόδου ή διαμο¬ 
νής του στη Χώρα. Η διαδικασία βεβαίωσης και καταβο¬ 
λής του ανωτέρω προστίμου ενεργείται σύμφωνα με τις 
διατάξεις του Κώδικα Εισπράξεως Δημοσίων Εσόδων 
(Κ.Ε.Δ.Ε.). 

5. Τα πρόσωπα που αναφέρονται στο πρώτο εδάφιο της 
παραγράφου 1 ή οι ιδιοκτήτες των μεταφορικών μέσων ή 
οι αντιπρόσωποι αυτών στην Ελλάδα υποχρεούνται αμέ¬ 
σως μετά την άφιξη του μεταφορικού μέσου να παραδί¬ 
δουν στις υπηρεσίες του αστυνομικού ελέγχου διαβατη¬ 
ρίων δελτία άφιξης ή καταστάσεις των επιβατών που είναι 
υπήκοοι τρίτων χωρών, τους οποίους μεταφέρουν και 
προορίζουν για την Ελλάδα και αντίστροφα. Την ίδια υπο¬ 
χρέωση έχουν κατά την άφιξη αεροπλάνων μη τακτικών 
πτήσεων από τρίτες χώρες. Με απόφαση του Υπουργού 
Δημόσιας Τάξης καθορίζονται τα στοιχεία των ανωτέρω 
δελτίων ή καταστάσεων. 


6. Οι ανωτέρω κυρώσεις δεν επιβάλλονται στις περι¬ 
πτώσεις διάσωσης ανθρώπων στη θάλασσα, καθώς και 
της μεταφοράς ανθρώπων που χρήζουν διεθνούς προ¬ 
στασίας, κατά τις επιταγές του διεθνούς δικαίου της θά¬ 
λασσας. 

ΚΕΦΑΛΑΙΟ ΙΗ' 

ΛΕΙΤΟΥΡΓΙΚΑ ΘΕΜΑΤΑ 

Άρθρο 89 

Λειτουργική αναδιάρθρωση και εποπτεία εφαρμογής 

1. Στο Υπουργείο Εσωτερικών, Δημόσιας Διοίκησης και 
Αποκέντρωσης συνιστάται τριμελής Επιτροπή Μετανά¬ 
στευσης, η οποία παρέχει τη γνώμη της για όσες περι¬ 
πτώσεις παραπέμπονται σε αυτήν όταν η άδεια διαμονής 
χορηγείται ή ανανεώνεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης ή 
με κοινή υπουργική απόφαση. Η Επιτροπή συγκροτείται 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης και αποτελείται από: 

α. Τον πάρεδρο του Νομικού Συμβουλίου του Κράτους 
στο Υπουργείο Εσωτερικών, Δημόσιας Διοίκησης και 
Αποκέντρωσης, ως πρόεδρο της Επιτροπής, με τον ανα¬ 
πληρωτή αυτού. 

β. Τον Προϊστάμενο της οικείας Γ ενικήςΔιεύθυνσηςτου 
Υπουργείου Εσωτερικών, Δημόσιας Διοίκησης καιΑποκέ- 
ντρωσης. 

γ. Τον Προϊστάμενο της Διεύθυνσης Αλλοδαπών και Με¬ 
τανάστευσης του Υπουργείου Εσωτερικών, Δημόσιας Δι¬ 
οίκησης και Αποκέντρωσης, με τον αναπληρωτή αυτού. 
Στην Επιτροπή Μετανάστευσης συμμετέχει ως εισηγη¬ 
τής, χωρίς δικαίωμα ψήφου, ο Προϊστάμενος του αρμόδι¬ 
ου Τμήματος Αδειών Διαμονής της Διεύθυνσης Αλλοδα¬ 
πών και Μετανάστευσης του ίδιου Υπουργείου που χειρί¬ 
ζεται την υπόθεση, καθώς και υπάλληλος της ίδιας 
Διεύθυνσης ως γραμματέας με τους αναπληρωτές αυ¬ 
τών. 

2. Κατά την πρώτη εφαρμογή του νόμου αυτού και επί 
μία πενταετία οι οργανικές θέσεις που έχουν συσταθεί με 
το άρθρο 76 παρ. 13 του ν. 2910/2001 (ΦΕΚ91 Α') και εί¬ 
ναι κενές καλύπτονται αποκλειστικά με μετατάξεις ή απο¬ 
σπάσεις υπαλλήλων από δημόσιες υπηρεσίες, ν.π.δ.δ. και 
Νομαρχιακές Αυτοδιοικήσεις μετά από αίτηση των ενδια¬ 
φερομένων. Οι αποσπάσεις της παραγράφου αυτής 
έχουντριετή διάρκεια και μπορούν να ανανεωθούν για μια 
ακόμα τριετία. Οι σχετικές αποσπάσεις ή μετατάξεις διε- 
νεργούνται με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης, ύστερα από γνώμη 
του κατά περίπτωση αρμόδιου ή εποπτεύοντος Υπουρ¬ 
γού, χωρίς να απαιτείται γνώμη υπηρεσιακού συμβουλί¬ 
ου. Οι οργανικές θέσεις των υπηρεσιών, τις οποίες κατεί¬ 
χαν οι υπάλληλοι που μετατάσσονται, καταργούνται. 

Οι μόνιμοι και με σχέση εργασίας ιδιωτικού δικαίου αο¬ 
ρίστου χρόνου υπάλληλοι δημόσιων υπηρεσιών, νομικών 
προσώπων δημοσίου δικαίου και Νομαρχιακών Αυτοδιοι¬ 
κήσεων, που υπηρετούν με απόσπαση στη Διεύθυνση Αλ¬ 
λοδαπών και Μετανάστευσης του Υπουργείου Εσωτερι¬ 
κών, Δημόσιας Διοίκησης και Αποκέντρωσης, καθώς και 
στις Διευθύνσεις Αστικής Κατάστασης και Αλλοδαπών και 
Μετανάστευσης των Περιφερειών, μπορούν, κατά πα¬ 
ρέκκλιση των σχετικών διατάξεων, να μεταταγούν στις 
υπηρεσίες αυτές με ταυτόχρονη μεταφορά των οργανι¬ 
κών τους θέσεων, με απόφαση του Υπουργού Εσωτερι- 

κών, Δημόσιας Διοίκησης και Αποκέντρωσης και ύστερα 
από γνώμη του κατά περίπτωση αρμόδιου ή εποπτεύο- 
ντος Υπουργού. 

3. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών, 
μπορεί να συσταθούν συνολικά μέχρι τέσσερις διευθύν¬ 
σεις Αλλοδαπών και Μετανάστευσης στην Περιφέρεια 
Αττικής. Με όμοιο διάταγμα μπορεί να συσταθεί μία επι¬ 
πλέον διεύθυνση Αλλοδαπών και Μετανάστευσης στο 
Νομό Θεσσαλονίκης. Μετά ίδια διατάγματα καθορίζεται 
η έδρα τους, η διάρθρωση των οργανικών μονάδων, η κα¬ 
τανομή των αρμοδιοτήτων μεταξύ τους, καθώς και οι κλά¬ 
δοι από τους οποίους επιλέγονται οι προϊστάμενοι των 
οργανικών μονάδων και ρυθμίζεται κάθε συναφές θέμα. 

4. Αρμόδιο για την παρακολούθηση και την αξιολόγηση 
της εφαρμογής των διατάξεων του νόμου αυτού, καθώς 
και για το συντονισμό των συναρμόδιων φορέων, όπως 
και για την εκπροσώπηση της Χώρας στο εξωτερικό σε 
ευρωπαϊκό και διεθνές επίπεδο, για κάθε θέμα που σχετί¬ 
ζεται με την είσοδο, διαμονή και ένταξη των υπηκόων τρί¬ 
των χωρών στην Ελληνική Επικράτεια, είναι το Υπουργείο 
Εσωτερικών, Δημόσιας Διοίκησης και Αποκέντρωσης. 

5. Οι Υπηρεσίες Αλλοδαπών και Μετανάστευσης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης και των Περιφερειών, οι αστυνομικές, λιμενικές 
ή αερολιμενικές αρχές και οι υπηρεσίες ελέγχου του 
Υπουργείου Απασχόλησης και Κοινωνικής Προστασίας 
είναι αρμόδιες να παρακολουθούν την εφαρμογή του νό¬ 
μου αυτού, να διενεργούν ελέγχους και να βεβαιώνουντις 
παραβάσεις. Με απόφαση του Υπουργού Εσωτερικών, 
Δημόσιας Διοίκησης και Αποκέντρωσης και του κατά πε¬ 
ρίπτωση αρμόδιου Υπουργού μπορεί να ρυθμίζονται θέ¬ 
ματα που αναφέρονται στον τρόπο διενέργειας των ελέγ¬ 
χων και της διαδικασίας βεβαίωσης των παραβάσεων. 

Άρθρο 90 

Εξουσιοδοτικές διατάξεις 

1. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών και Απασχόλησης και Κοινωνικής Προστασίας καθο¬ 
ρίζεται ο ελάχιστος αριθμός ημερομισθίων ή το ελάχιστο 
χρονικό διάστημα ασφάλισης ανά έτος και ασφαλιστικό 
φορέα, προκειμένου να πληρούται η οικεία υποχρέωση 
στο πλαίσιο ανανέωσης των αδειών διαμονής του παρό¬ 
ντος, τα απαιτούμενα, κατά περίπτωση, σχετικά δικαιολο- 
γητικά, καθώς και οι όροι και προϋποθέσεις πρόσβασης 
στην εργασία της περίπτωσης β' του άρθρου 59 του νό¬ 
μου αυτού. 

2. Όπου στις διατάξεις του παρόντος προβλέπεται ως 
προϋπόθεση η διάθεση επαρκών πόρων, το ύψος τούτων 
και ο τρόπος απόδειξης καθορίζεται με απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και του κατά περί¬ 
πτωση αρμόδιου Υπουργού. Με την ίδια απόφαση καθο¬ 
ρίζεται το ύψος της δαπάνης της επαναπροώθησης και 
των κάθε μορφής εξόδων επιστροφής. 

3. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Απασχόλησης και Κοινωνι¬ 
κής Προστασίας και των κατά περίπτωση αρμόδιων 
Υπουργών μπορεί να καθορίζονται και άλλες κατηγορίες 
αδειών υπηκόων τρίτων χωρών, καθώς και οι ειδικότερες 
προϋποθέσεις, η διαδικασία και ο τύπος της άδειας δια¬ 
μονής για την υπαγωγή στις διατάξεις του νόμου αυτού. 


4. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών καθορίζεται το ύψος της αμοιβής όσων συμμετέ¬ 
χουν στις Επιτροπές των άρθρων 3 παρ. 3, 13, Μπαρ. 2, 
24, 26 και 89 παρ. 1 του νόμου αυτού. 

5. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης και των κατά περίπτωση αρ¬ 
μόδιων Υπουργών, όπου τούτο απαιτείται, μπορεί να ρυθ¬ 
μίζεται κάθε ειδικό θέμα που αναφέρεται στην εφαρμογή 
των διατάξεων του νόμου αυτού. 

6. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, μπορεί 
να ανακαθορίζονται οι υπηρεσίες, στις οποίες κατατίθε¬ 
νται οι αιτήσεις των υπηκόων τρίτων χωρών για τη χορή¬ 
γηση και ανανέωση των αδειών διαμονής τους, να καθο¬ 
ρίζεται η οικεία διαδικασία και να ρυθμίζεται κάθε σχετική 
λεπτομέρεια. 

ΚΕΦΑΛΑΙΟ ΙΘ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 91 

Μεταβατικές ρυθμίσεις 

1. Για την πλήρωση των προϋποθέσεων προς απόκτηση 
της ιδιότητας του επί μακράν διαμένοντος, σύμφωνα με 
τις ρυθμίσεις του νόμου αυτού απαιτείται πενταετής νό¬ 
μιμη διαμονή στη Χώρα από την απόκτηση άδειας διαμο¬ 
νής σύμφωνα με τον. 2910/2001. 

2. Υπήκοος τρίτης χώρας ο οποίος έχει άδεια διαμονής 
κατά την έναρξη ισχύος του νόμου αυτού, εφόσον συ¬ 
μπληρώσει δεκαετή συνεχή, νόμιμη διαμονή στη Χώρα δι¬ 
καιούται να λάβει άδεια διαμονής αόριστης διάρκειας, 
σύμφωνα με τις προϋποθέσεις που προέβλεπαν οι σχετι¬ 
κές ρυθμίσεις του ν. 2910/2001. Η άδεια χορηγείται ύστε¬ 
ρα από αίτηση του ενδιαφερομένου και απόφαση του Γ ε¬ 
νικού Γραμματέατης Περιφέρειας, μπορεί δε, να αναφέ- 
ρεται στην άσκηση εξηρτημένης εργασίας ή 
ανεξάρτητης οικονομικής δραστηριότητας ή στην παρο¬ 
χή υπηρεσιών ή έργου. 

3. Γ ια όσες άδειες διαμονής λήξουν μετά την 1.1.2006, 
οι προϋποθέσεις και η διαδικασία ανανέωσής τους υπά¬ 
γονται στις ρυθμίσεις του νόμου αυτού. Αιτήσεις για τη 
χορήγηση ή ανανέωση των αδειών διαμονής, που λήγουν 
μέχρι την 1.1.2006, διεκπεραιώνονται σύμφωνα με τις 
διατάξεις του ν. 2910/2001 από τις αρμόδιες, σύμφωνα με 
τον ανωτέρω νόμο, υπηρεσίες. Η διεκπεραίωση τούτων 
δεν μπορεί να υπερβεί διάστημα μεγαλύτερο του τριμή¬ 
νου από τη λήξη τους. 

4. Συλλογικά όργανα, που προβλέπονται στο ν. 2910/ 
2001, εξακολουθούν να λειτουργούν μέχρι την ανασυ¬ 
γκρότησή τους. Κατάτηνπρώτη εφαρμογή του νόμου αυ¬ 
τού, η Επιτροπή του άρθρου 14 παρ. 3 συγκροτείται και 
καταρτίζει τη σχετική έκθεση κατά το τελευταίο τρίμηνο 
του τρέχοντος έτους. 

5. Οι άδειες διαμονής για ανθρωπιστικούς λόγους, που 
έχουν εκδοθεί σύμφωνα με το άρθρο 37 παρ. 4 του ν. 
2910/2001 και είναι σε ισχύ, παρέχουν στον υπήκοο τρί¬ 
της χώρας δικαίωμα πρόσβασης στην αγορά εργασίας. 

6. Οι βεβαιώσεις και οι προσωρινές άδειες διαμονής 
που προβλέπονται από τις διατάξεις της παραγράφου 6 
του άρθρου 76 του ν. 2910/2001 αντικαθίστανται από 
προσωρινές άδειες διαμονής εξάμηνης διάρκειας, οι 
οποίες παρέχουν πρόσβαση στην αγορά εργασίας, εφό¬ 
σον τα πρόσωπα, στα οποία χορηγήθηκαν οι βεβαιώσεις 

της ανωτέρω παραγράφου, κριθούν αλλογενείς υπήκοοι 
τρίτων χωρών και εξακολουθούν να διαμένουν στην Ελ¬ 
λάδα. Η ανανέωση των ανωτέρω αδειών διαμονής γίνεται 
με τις προϋποθέσεις και τη διαδικασία των διατάξεων του 
νόμου αυτού. 

7. Εκκρεμείς υποθέσεις, που υπάγονται στο άρθρο 31 
παρ. 2 του ν. 3202/2003 (ΦΕΚ 284 Α'), εξετάζονται σύμ¬ 
φωνα με τις ρυθμίσειςτης διάταξης αυτής. Οι βεβαιώσεις 
που χορηγούνται κατ’ εφαρμογή της παύουν να ισχύουν, 
όταν οι υπήκοοι τρίτων χωρών εφοδιασθούν με διαβατή¬ 
ρια, οπότε και εμπίπτουν στις διατάξεις του νόμου αυτού. 

8. Υπήκοοι τρίτων χωρών, οι οποίοι, ενόσω διέμεναν νό¬ 
μιμα στη Χώρα, προσλήφθηκαν ως προσωπικό για να ερ- 
γασθούν στην υπηρεσία διπλωματικής αποστολής ή με¬ 
λών αυτής και έλαβαν άδεια διαμονής σύμφωνα με τις 
διατάξεις του άρθρου 37 παρ. 6του ν. 2910/2001, θα την 
ανανεώσουν για έναν από τους λόγους του παρόντος. 
Μέχρι την έναρξη ισχύος του νόμου αυτού και της υπο¬ 
βολής της σχετικής αίτησης, οι ανωτέρω υπήκοοι τρίτων 
χωρών θεωρούνται νομίμως διαμένοντες στη Χώρα. 

9. Υπήκοοι τρίτων χωρών, οι οποίοι είχαν ζητήσει τον 
εφοδιασμό τους με Ειδικό Δελτίο Ταυτότητας Ομογε¬ 
νούς (Ε.Δ.Τ.Ο.) μέχρι την έναρξη ισχύος του ν. 2910/2001 
και το αίτημά τους απορρίφθηκε, διότι δεν απέδειξαν την 
ομογενειακή τους ιδιότητα, έχουν τη δυνατότητα υπαγω¬ 
γής στις διατάξεις του παρόντος, εφόσον υποβάλλουν 
σχετική αίτηση με τα προβλεπόμενα δικαιολογητικά 
εντός αποκλειστικής προθεσμίας τριών μηνών από την 
έναρξη ισχύος του. 

10. α. Άδειες διαμονής, των οποίων η ισχύς παρατάθη- 
κε μέχρι τις 30.6.2004, σύμφωνα με το άρθρο 25 του ν. 
3242/2004 (ΦΕΚ 102 Α'), καθώς και άδειες διαμονής που 
έληξαν μετά την ανωτέρω ημερομηνία και δεν έχουν ανα¬ 
νεωθεί, παρατείνονται, αυτοδικαίως, μέχρι 31.12.2005, 
χωρίς την ανάγκη έκδοσης σχετικής διαπιστωτικής πρά¬ 
ξης- 

Υπήκοοι τρίτων χωρών, οι οποίοι υπάγονται στην ανω¬ 
τέρω ρύθμιση υποβάλλουν αίτηση για χορήγηση άδειας 
εργασίας από τη δημοσίευση του νόμου αυτού και μέχρι 
τις 31.10.2005. Οι Διευθύνσεις Εργασίας των Νομαρχια¬ 
κών Αυτοδιοικήσεων υποχρεούνται να εκδώσουντις άδει¬ 
ες εργασίας μέσα σε αποκλειστική προθεσμία δύο μηνών 
αφότου υποβληθεί η σχετική αίτηση και όχι πέραν της 
31.12.2005. 

Οι αιτήσεις για την ανανέωση της άδειας διαμονής υπο¬ 
βάλλονται στους οικείους δήμους ή κοινότητες μέσα σε 
ένα μήνα από την ημερομηνία παραλαβής της άδειας ερ¬ 
γασίας. Σε όσες περιπτώσεις έχει εκδοθεί άδεια εργασίας 
και οι σχετικές αιτήσεις ανανέωσης της άδειας διαμονής 
απορρίφθηκαν ως εκπρόθεσμες ή εκκρεμούν, επανεξε¬ 
τάζονται, αυτεπαγγέλτως, από την οικεία Περιφέρεια. Σε 
όσες από τις ανωτέρω περιπτώσεις έχουν εκδοθεί άδειες 
εργασίας και δεν έχει υποβληθεί αίτηση για την ανανέω¬ 
ση της άδειας διαμονής στην αρμόδια Περιφέρεια ή δεν 
προαπαιτείται άδεια εργασίας, η αίτηση για τη χορήγηση 
άδειας διαμονής υποβάλλεται μέχρι την 31.10.2005. Οι 
ανωτέρω άδειες εκδίδονται σύμφωνα με τις διατάξεις του 
ν. 2910/2001 και έχουν διάρκεια ισόχρονη με την ισχύ της 
άδειας εργασίας. 

β. Οι αιτήσεις για τη λήψη άδειας εργασίας και διαμονής 
πρέπει να συνοδεύονται από τα δικαιολογητικά που προ- 
βλέπονται, κατά περίπτωση, από τις διατάξεις του ν. 
2910/2001, όπως ισχύει. Ειδικά για την εκπλήρωση των 
ασφαλιστικών υποχρεώσεων, που ρυθμίζονται από τον 
ίδιο νόμο και για το διάστημα από 1.7.2003 μέχρι την ημε¬ 


ρομηνία υποβολής της αίτησης για τη λήψη άδειας εργα¬ 
σίας, αρκεί η ασφαλιστική κάλυψη εκατόν πενήντα ημε¬ 
ρών ετησίως. Όσοι από τους ανωτέρω δεν πληρούν την 
προαναφερόμενη προϋπόθεση μπορούν να καταβάλουν 
οι ίδιοι τις εισφορές που απαιτούνται για ασφάλιση εκα¬ 
τόν πενήντα ημερών ετησίως στον αρμόδιο ασφαλιστικό 
φορέα εφάπαξ και χωρίς προσαυξήσεις. 

γ. Η παρ. 12 του άρθρου 32 του ν. 3202/2003 (ΦΕΚ 284 
Α') για την κατάθεση αίτησης προς λήψη άδειας εργασίας 
και διαμονής ισχύει και για την παρούσα ρύθμιση. 

11. α. Με απόφαση του Γ ενικού Γ ραμματέα της αρμό¬ 
διας Περιφέρειας χορηγείται άδεια διαμονής σε υπηκό¬ 
ους τρίτων χωρών που διέμεναν στην Ελλάδα μέχρι 
31.12.2004 και δεν συντρέχουν στο πρόσωπό τους λόγοι 
δημόσιας τάξης και ασφάλειας. Η απόδειξη της διαμονής 
τους γίνεται από τη σχετική θεώρηση εισόδου στη χώρα 
ή από την ημερομηνία υποβολής αίτησης χορήγησης 
άδειας διαμονής για ανθρωπιστικούς λόγους ή από τη χο¬ 
ρήγηση αριθμού φορολογικού μητρώου (Α.Φ.Μ.) ή και 
από βεβαίωση ασφαλιστικού φορέα για την καταβολή εν¬ 
σήμων. Ειδικά, στις περιπτώσεις που έχει απορριφθεί αί¬ 
τημα παροχής ασύλου, η διαμονή του πρώτου εδαφίου 
αποδεικνύεται απότηνημερομηνίαέκδοσηςτης σχετικής 
απορριπτικής απόφασης. Η ανωτέρω άδεια διαμονής 
επέχει και θέση άδειας εργασίας και έχει ετήσια ισχύ. Οι 
σχετικές αιτήσεις υποβάλλονται στους οικείους δήμους 
κατά το χρονικό διάστημα από 1.10.2005 μέχρι 
31.12.2005. Οι δήμοι υποχρεούνται, μέσα σε αποκλειστι¬ 
κή προθεσμία δύο μηνών από την υποβολή της αίτησης, 
να διαβιβάσουν τους σχετικούς φακέλους στην αρμόδια 
Περιφέρεια. 

β. Στις ρυθμίσειςτης προηγούμενης παραγράφου υπά¬ 
γονται, αυτοτελώς, οι σύζυγοιτων ανωτέρω υπηκόων, κα¬ 
θώς και τα ανήλικα τέκνα αυτών, με μόνη προϋπόθεση ότι 
συμβιώνουν με τους γονείς τους. Οι σύζυγοι και τα άνω 
των δεκατεσσάρων ετών τέκνα λαμβάνουν ατομική άδεια 
διαμονής. 

γ. Γιατη χορήγηση της άδειας διαμονής απαιτούνται τα 
ακόλουθα δικαιολογητικά: 

ί. Υπεύθυνη δήλωση, κατά τις διατάξεις του ν. 1599/ 
1986, από την οποία προκύπτει ως λόγος διαμονής στην 
Ελλάδα συγκεκριμένη επαγγελματική απασχόληση. Στην 
ίδια υπεύθυνη δήλωση περιλαμβάνονται και τα κατά την 
περίπτωση β' μέλη της οικογένειας που συμβιώνουν με 
τον αιτούντα, καθώς και διαβεβαίωση ότι ο αϊτών δεν έχει 
τελέσει αξιόποινη πράξη. Εάν ο αϊτών δεν έχει συγκεκρι¬ 
μένη επαγγελματική απασχόληση, θα πρέπει να αναφέρει 
τον ειδικό λόγο διαμονής του στη Χώρα. 

ϋ. Διαβατήριο ή ταξιδιωτικό έγγραφο, με εξαίρεση 
όσους ζήτησαν παροχή ασύλου και το αίτημά τους απορ¬ 
ρίφθηκε. 

ίϋ. Κατάθεση παράβολου με μορφή αποδεικτικού δι¬ 
πλοτύπου τύπου Β'. 

ίν. Πιστοποιητικό υγείας που βεβαιώνει ότι ο υπήκοος 
τρίτης χώρας δεν πάσχει από νόσημα επικίνδυνο για τη 
δημόσια υγεία. Οι μόνες ασθένειες που μπορούν να δι¬ 
καιολογήσουν άρνηση εισόδου ή του δικαιώματος διαμο¬ 
νής είναι εκείνες που προβλέπονται από την Παγκόσμια 
Οργάνωση Υγείας, καθώς και άλλες λοιμώδεις, μεταδοτι¬ 
κές ή παρασιτικές ασθένειες, οι οποίες δικαιολογούν τη 
λήψη μέτρων για την προστασία της δημόσιας υγείας. 

ν. Βεβαίωση εξαγοράς εισφορών από τον οικείο ασφα¬ 
λιστικό φορέα, κατά τη δήλωση της περίπτωσης γ Γ, για 
ασφάλιση εκατόν πενήντα ημερών, με εξαίρεση τα μέλη 
της οικογένειας που δεν υπέχουν αντίστοιχη υποχρέωση. 

νι. Αποδεικτικό για την υποβολή αίτησης προς χορήγη¬ 
ση βιβλιαρίου υγειονομικής περίθαλψης. 

νϋ. Πιστοποιητικό οικογενειακής κατάστασης, προκει- 
μένου για ανήλικα τέκνα. 

δ. Η διαδικασία εξαγοράς των ενσήμων δεν απαιτεί 
προηγούμενη χορήγηση αριθμού φορολογικού μητρώου 
(Α.Φ.Μ.). 

ε. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορεί να καθορίζονται τυ¬ 
χόν απαιτούμενα πρόσθετα δικαιολογητικά. Για ειδικές 
κατηγορίες προσώπων, με την ίδια απόφαση είναι δυνα¬ 
τόν να ανακαθορίζονται τα οικεία δικαιολογητικά. 

στ. Εγγραφή στους καταλόγους ανεπιθυμήτων, απο- 
κλειστικώς για λόγους παράνομης εισόδου, εξόδου, ερ¬ 
γασίας και διαμονής στη Χώρα, καθώς και συναφείς εκ¬ 
κρεμείς απελάσεις δεν αποτελούν παρακωλυτικό λόγο 
για τη χορήγηση της άδειας διαμονής. Υφιστάμενες για 
την ανωτέρω αιτία εγγραφές στον κατάλογο ανεπιθυμή- 
των θεωρούνται ότι έχουν, αυτοδικαίως, αρθεί. 

ζ. Η παρ. 12 του άρθρου 32 του ν. 3202/2003 (ΦΕΚ 284 
Α') για την κατάθεση αίτησης προς λήψη άδειας διαμονής 
ισχύει και για την παρούσα ρύθμιση. 

η. Ανανέωση των ανωτέρω αδειών διαμονής γίνεται για 
έναν από τους λόγους του νόμου αυτού, χωρίς να απαι¬ 
τείται ειδική θεώρηση εισόδου. Για την ανωτέρω ανανέω¬ 
ση απαιτείται, επιπροσθέτως, η προσκόμιση πιστοποιητι¬ 
κού ποινικού μητρώου τύπου Α'. 

ΚΕΦΑΛΑΙΟ Κ' 

ΤΕΛΙΚΕΣ ΔΙΑΤΑΞΕΙΣ 

Άρθρο 92 

Παράβολα - Αναπροσαρμογή προστίμων 
Επικυρώσεις 

1. Η αίτηση για τη χορήγηση και την ανανέωση των αδει¬ 
ών διαμονής συνοδεύεται από παράβολο, το οποίο, αν για 
λόγους αμοιβαιότητας δεν ορίζεται διαφορετικά, ορίζε¬ 
ται ως ακολούθως: 

α. Γιατις άδειες διάρκειας μέχρις ενός έτους σε εκατόν 
πενήντα (150) ευρώ. 

β. Γ ια τις άδειες διάρκειας μέχρι δύο έτη σε τριακόσια 
(300) ευρώ. 

γ. Γ ιατις άδειες διάρκειας μέχρι τρία έτη σε τετρακόσια 
πενήντα (450) ευρώ. 

Τα παράβολα του άρθρου αυτού εισπράττονται μόνο με 
την έκδοση αποδεικτικού διπλοτύπου τύπου Β' από την 
αρμόδια για την παραλαβή της αίτησης υπηρεσία. 

2. Το παράβολο το οποίο καταβάλλεται κατά την υπο¬ 
βολή της αίτησης για την υπαγωγή στο καθεστώς του επί 
μακράν διαμένοντος ανέρχεται στο ποσό των εννιακο- 
σίων (900) ευρώ. Δεν υπόκεινται στην καταβολή του ανω¬ 
τέρω παράβολου όσοι κατέχουν ήδη άδεια διαμονής αό¬ 
ριστης διάρκειας και ζητούν να υπαχθούν στο καθεστώς 
του επί μακράν διαμένοντος. Στο ίδιο παράβολο υπόκει- 
ται, όπου προβλέπεται, η δυνατότητα χορήγησης άδειας 
διαμονής αόριστης διάρκειας. 

3. Τα πρόστιμα και τα παράβολα που προβλέπονται από 
τον παρόντα νόμο εισπράττονται υπέρ του Δημοσίου και 
αναπροσαρμόζονται με απόφαση των Υπουργών Εσωτε¬ 
ρικών, Δημόσιας Διοίκησης και Αποκέντρωσης, Οικονο¬ 
μίας και Οικονομικών και Δημόσιας Τάξης. 

4. Τα αλλοδαπά δημόσια έγγραφα που απαιτούνται από 
τις διατάξεις του παρόντος πρέπει να είναι επικυρωμένα 
με την επισημείωση της Σύμβασης της Χάγης, όπου αυτή 
απαιτείται. Στις περιπτώσεις που δεν απαιτείται επισημεί- 


ωση, τα έγγραφα αυτά πρέπει να φέρουν επικύρωση, από 
την ελληνική προξενική αρχή ή το ελληνικό Υπουργείο 
Εξωτερικών, του γνήσιου της υπογραφήςτου αλλοδαπού 
οργάνου. 

5. Στους υπαλλήλους που κατέχουν οργανικές θέσεις ή 
είναι αποσπασμένοι στις Υπηρεσίες Αλλοδαπών και Με¬ 
τανάστευσης των Περιφερειών καταβάλλεται ειδικό επί¬ 
δομα, το ύψος και ο τρόπος καταβολής του οποίου καθο¬ 
ρίζονται ετησίως με απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και 
Οικονομίας και Οικονομικών. 

6. α, Ποσοστό 30% επίτωνεισπραττόμενων εσόδων από 
τα παράβολα της παραγράφου 1 μεταφέρεται σε λογα¬ 
ριασμό που τηρείται στο Ταμείο Παρακαταθηκών και Δα¬ 
νείων με τίτλο "Έσοδα από παράβολα αδειών διαμονής 
υπέρ Ο.Τ.Α. α' βαθμού". Το προϊόν του λογαριασμού κα- 
τανέμεται στους Ο.Τ.Α. με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης. Το 1/3 
του ανωτέρω ποσοστού καταβάλλεται ως επίδομα στους 
υπαλλήλους που απασχολούνται στις οικείες υπηρεσίες 
των Ο.Τ.Α. για την εξυπηρέτηση υπηκόων τρίτων χωρών. 
Το ύψος του επιδόματος ανά κατηγορία δημοτικών και 
κοινοτικών υπαλλήλων και ο τρόπος καταβολής του κα¬ 
θορίζονται ετησίως με απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών. Τ α 2/3 του ανωτέρω ποσοστού δια¬ 
τίθενται αποκλειστικώς για την κάλυψη λειτουργικών 
δαπανών των ίδιων υπηρεσιών. 

β. Ποσοστό 25% των εσόδων από τα παράβολα των πα¬ 
ραγράφων 1 και 2 διατίθεται για την κάλυψη δαπανών 
Υπουργείων, Περιφερειών και ν.π.δ.δ. που διαχειρίζονται 
θέματα μεταναστευτικής πολιτικής, καθώς και για την επι¬ 
χορήγηση του Ινστιτούτου Μεταναστευτικής Πολιτικής. 
Από τους ίδιους πόρους καλύπτεται και η δαπάνη για την 
αποζημίωση των μελών, του γραμματέα και του εισηγητή 
των συλλογικών οργάνων που προβλέπονται από τις δια¬ 
τάξεις του παρόντος. Οι σχετικές πιστώσεις εγγράφονται 
στον προϋπολογισμό του Υπουργείου Εσωτερικών, Δη¬ 
μόσιας Διοίκησης και Αποκέντρωσης και κατανέμονται με 
κοινές αποφάσεις των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών. Με όμοια απόφαση καθορίζονται οι λεπτομέρειες 
για την εφαρμογή των διατάξεων της περίπτωσης αυτής. 

7. Αιτήσεις για τη χορήγηση άδειας διαμονής ανήλικων 
που φιλοξενούνται σε οποιοδήποτε ίδρυμα ή σε νομικά 
πρόσωπα κοινωφελούς σκοπού υποβάλλονται από τον 
οριζόμενο εκπρόσωπο του ιδρύματος ή του νομικού προ¬ 
σώπου. 

Άρθρο 93 

Ενιαίο πληροφορικό σύστημα - Τήρηση μητρώου 

1. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομι¬ 
κών, Εξωτερικών και Δημόσιας Τάξης οργανώνεται ενιαίο 
πληροφορικό σύστημα και προβλέπεται ενιαίος αριθμός 
μητρώου για όλους τους υπηκόους τρίτων χωρών που ει¬ 
σέρχονται νόμιμα στη Χώρα. 

2. Μέχρι την έκδοση της κοινής υπουργικής απόφασης 
της προηγούμενης παραγράφου, οι αρμόδιες Υπηρεσίες 
Αλλοδαπών και Μετανάστευσης υποχρεούνται να τηρούν 
μητρώο υπηκόωντρίτωνχωρών. Με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, που εκδίδεται ύστερα από γνώμη της Αρχής Προ¬ 
στασίας Δεδομένων Προσωπικού Χαρακτήρα και τη- 
ρουμένων πάντοτε των διατάξεων που αφορούν την 

αρμοδιότητά της, καθορίζονται τα προσωπικά δεδομένα 
των υπηκόων τρίτων χωρών που ζουν στην Ελλάδα, τα 
οποία μπορούν να συλλέγουν, αποθηκεύουν και επεξερ¬ 
γάζονται οι αρμόδιες Υπηρεσίες Αλλοδαπών και Μετανά¬ 
στευσης, καθώς και οι δήμοι και οι κοινότητες της Χώρας, 
προκειμένου να τηρούν μητρώο υπηκόων τρίτων χωρών 
και να αντιμετωπίζονται λοιπές ανάγκες εφαρμογής της 
σχετικής νομοθεσίας, σύμφωνα με τη ρύθμιση της παρα¬ 
γράφου 1 του άρθρου 41 του ν. 2910/2001. Με την ίδια 
απόφαση καθορίζονται οι διαδικασίες και οι φορείς συλ¬ 
λογής, τήρησης και επεξεργασίας των δεδομένων αυτών, 
οι προϋποθέσεις κοινοποίησής τους στα δικαιούμενα φυ¬ 
σικά πρόσωπα, στα οποία αφορούν, καθώς και η διαδικα¬ 
σία και οι προϋποθέσεις διασύνδεσης αρχείων. 

Άρθρο 94 

Γονείς ανήλικων ημεδαπών 

Με απόφαση του Γενικού Γραμματέα της Περιφέρειας 
επιτρέπεται να χορηγείται το Δελτίο Διαμονής της παρα¬ 
γράφου 1 του άρθρου 61 του νόμου αυτού και με ανάλο¬ 
γη τήρηση των προϋποθέσεων του Κεφαλαίου ΙΑ' σε γο¬ 
νείς ανήλικων ημεδαπών. 

Άρθρο 95 
Ανιθαγενείς 

Οι διατάξεις του νόμου αυτού εφαρμόζονται αναλόγως 
και στους ανιθαγενείς. 


Άρθρο 96 

Δικαιολογητικά - Προϋποθέσεις 

1. Όπου στις διατάξεις του νόμου αυτού προβλέπεται η 
υποβολή αίτησης για τη χορήγηση και ανανέωση άδειας 
διαμονής, τα σχετικά δικαιολογητικά καθορίζονται με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, σύμφωνα με την παρ. 2 του άρ¬ 
θρου 11 του νόμου αυτού. 

2. Όπου προβλέπεται ρητά η συνδρομή ειδικών προϋπο¬ 
θέσεων για τη χορήγηση και ανανέωση άδειας διαμονής, 
ισχύουν παραλλήλως και οι γενικές προϋποθέσεις, όπως 
αυτές καθορίζονται στο άρθρο 10 του νόμου τούτου. 

Άρθρο 97 

Καταργούμενες διατάξεις 

Από την έναρξη ισχύος του νόμου αυτού καταργείται 
κάθε γενική ή ειδική διάταξη που αντίκειται στις διατάξεις 
του παρόντος ή ρυθμίζει διαφορετικάτα θέματα που απο¬ 
τελούν αντικείμενο αυτού. 

Άρθρο 98 
Έναρξη ισχύος 

Η ισχύς του νόμου αυτού αρχίζει από 1.1.2006, με εξαί¬ 
ρεση τις παραγράφους 2 και 3 του άρθρου 89, τις παρα¬ 
γράφους 3, 4, 7, 10 και 11 του άρθρου 91 και την παρά¬ 
γραφο 5 του άρθρου 92, η ισχύς των οποίων αρχίζει από 
τη δημοσίευσή τους στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 18 Αυγούστου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Ο ΠΡΩΘΥΠΟΥΡΓΟΣ ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 


ΑΝΑΠΤΥΞΗΣ 

Δ. ΣΙ ΟΥΦ ΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 


ΕΞΩΤΕΡΙΚΩΝ 

Π. ΜΟΛΥΒΙΑΤΗΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΕΘΝΙΚΗΣ ΑΜΥΝΑΣ 

ΣΠ. ΣΠΗΛΙΩΤΟΠΟΥΛΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 


ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ ΔΙΚΑΙΟΣΥΝΗΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Ε. ΜΠΑΣΙΑΚΟΣ Α. ΠΑΠΑΛΗΓΟΥΡΑΣ Δ. ΑΒΡΑΜΟΠΟΥΛΟΣ 


ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Μ.ΛΙΑΠΗΣ 


ΔΗΜΟΣΙΑΣ 

ΤΑΞΗΣ 


Γ. ΒΟΥΛΓΑΡΑΚΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 18 Αυγούστου 2005 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θΐ. 9 Γ - θ-ιτιθΙΙ: ννββιηθδίθΓ @ βί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 βυτογια κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ΙπΙθπιθΙ 

ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθτπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίεπτεί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























